
Kære læser 

Du sidder nu med UFO-Vision nr. 5 - 
resultatet af mange måneders arbejde med 
bidrag fra dygtige skribenter. 

Jamen, hvornår udkom nr. 1-4 da? 
Svaret er ganske enkelt. UFO-Vision udkom 
første gang i 1987 og havde som undertitel: 
Årbog for ufo-litteratur. 

Ambitionen var dengang for 10 år 
siden, at UFO-Vision skulle udkomme én 
gang om året - det gør årbøger jo som regel. 
Det gik da også godt i 1988 og 1989, men så 
måtte vi slå to år sammen til UFO-Vision 
1990/91. 

Årsagen var ikke manglende stof eller 
svigtende læserinteresse, tværtimod! Men 
derimod manglende tid. Arbejdet med 
UFO-Nyt og andre vigtige udgivelser krævede 
så meget, at UFO-Vision for en stund måtte 
lægges i mølpose. Nu er tiden inde til at 
genoplive UFO-Vision - ikke som en årbog - 
men som en uregelmæssig udgivelse, der 
nummereres fortløbende. 

UFO-Vision udkommer, når de rigtige 
artikler og tiden er der. Når næste udgave af 
UFO-Vision engang ligger klar, vil det blive 
annonceret i UFO-Nyt. Købere af UFO-Vision 
nr. 5 vil automatisk få tilsendt nr. 6 sammen 
med et girokort. 

UFO-Vision vil som hidtil orientere om 
ufo-litteraturens mangfoldighed, omtale film, 
tv-udsendelser, videoer og tidsskrifter samt 
bringe længere artikler om ufoer og 
beslægtede emner. Vi håber, at UFO-Vision 
kan inspirere læserne til videre selvstudium. 

Tak til Flemming O. Rasmussen for 
stor hjælp med oversættelser og artikler til 
dette nummer og tak til alle øvrige skribenter 
for deres indsats. Fortsæt endelig... 

Kim Møller Hansen 


Vil du læse mere om ufoer? 

Så tag en kopi af denne kupon, udfyld med navn og adresse, og send den til: 

SUFOI, Postboks 6, 2820 Gentofte. 

Så får du tilsendt et gratis nummer af tidsskriftet UFO-Nyt og en fortegnelse over bøger, 
plakater, videofilm m.m., som kan købes hos SUFOI. 

ja, tak. Send mig venligst et gratis nummer af UFO-Nyt og fortegnelsen over salgsmaterialer. 

Navn: ___-—-— 

Adresse:___ 



Fra troens overdrev 

til folkloren, og tilbage igen... 


Af Hilary Evans 

Faren lurer lige om hjørnet og kan når som 
helst slå ned på sit intetanende offer. Det var, 
hvad læserne af det italienske blad La 
Domenica del Corriere, det franske Le Petit 
Journal og mange andre populære videnska¬ 
belige ugeblade kunne læse i begyndelsen af 
dette århundrede. Deres varemærke var stof 
fra troens overdrev og andre “kendsgerninger" 
fra dagliglivet. Søndag efter søndag blev 
læserne ved hjælp af flotte billeder og 
farvelagte for- og bagsider mindet om de 
mange farer, der lurede alle steder. 

Ud over de menneskeskabte farer - 
anar' istbomber, løbske sporvogne, vitriol- 
angreo på troløse elskere - var to trusler 
meget stærke i folks bevidsthed. Den første 
var, at man før eller siden ville blive angrebet 
af ulve. Den anden, at ens barn kunne blive 
bortført af en øm. 



Skal man tro eksperterne, så angriber 
ulve kun mennesker, hvis de er meget sultne, 
og øme tager ikke små bøm, for rent fysisk er 
de ikke i stand til det. Adfærdsforskere har set 
på den slags historier og mener, at de er så 
udbredte, fordi fortælleren bygger sin historie 
på et samfunds kollektive frygt, der tager 
skikkelse af en “hårrejsende" skurk. Det 
forklarer dog ikke, hvorfor den slags historier 
bliver fortalt igen og igen. Historien handler 
nemlig ikke om en Qem hændelse, hvor en 
unavngiven ven til en unavngiven ven er 
indblandet, som i vore dages vandrehistorier, 
men den handler altid om navngivne personer 
på navngivne steder. 

Der er fx en beretning i Rlustrazione del 
Popolo fra januar 1939, der handler om, at en 
horde udhungrede ulve angreb en lille landsby 
på grænsen mellem Rusland og Letland. Vi får 
at vide, at ulvene tog 11 geder, 10 får og 
terroriserede indbyggerne i landsbyen i 
adskillige timer. Det lykkedes efter en frygtelig 
kamp tre bønder at flygte op i træerne. 

Når det drejer sig om øme, får vi at 
vide, at i Alperne er det ikke rart at se en øm 
flyve væk med et får. Men i Le Petit Journal fra 
september 1906 står at læse, at en øm gik 
meget længere. Ved Rassa i Italien legede den 
4-årige Umberto Guglielmina uden for 
hjemmet. Pludselig hørte forældrene hans 
desperate skrig. De løb ud, og til deres store 
rædsel så de en meget stor øm flyve mod 
bjergene med sønnen på slæb. En flok jægere 
skyndte sig ud i bjergene, hvor de fandt 
adskillige ømereder, men intet spor af den 
uheldige dreng. 

Hvis alt dette blot er overtro, hvorfor 
gør fortællerne sig så store anstrengelser for 
at få beretningerne til at lyde, som om 
hændelserne virkelig er fundet sted? 

Rædselspropaganda og 
spøgelser 

To grene inden for folkloren sammenligner 
den slags påståede, virkelige begivenheder og 
kaster et nyt lys på paradokset. 

Først er der rædselspropagandaen om 
fjenden under en krig. Under Første Verdens¬ 
krig udgav især franskmændene - de var dog 
ikke de eneste - en strøm af propaganda, der i 
billeder og tekst fortalte, hvor grusomme 
tyskerne, kaldet “hunnerne” og “prøjserne”, 
var. 

Da størstedelen af disse beretninger 
mangler både navne og stednavne, kan man 
formode, at de kun har fundet sted i 
forfatternes hjerner. Der var dog nogle 
beretninger, hvor navne og stednavne blev 
oplyst. Beretningerne er imidlertid ofte så 
naive, at det er de færreste, der tror, at de 
virkelig har fundet sted. Først da invasionen 
var en kendsgerning, og tyske støvler rent 
faktisk trampede på den franske jord, var der 
rent følelsesmæssigt en tungtvejende grund til 
at tro på beretningerne. 

Med den baggrund er der et eller 
andet, der fortæller os, hvordan historierne 
opstod, men endnu en gang: det giver ingen 
forklaring på navne, datoer og steder. 

Den mest sandsynlige forklaring er 
den - ligesom i historien om Jeanne d’Arc, 
Robin Hood og Davy Crockett - at en lille grad 
af sandhed har sneget sig ind i legenden. 
Legenden vil naturligvis udvikle sig, 
efterhånden som fortællerne føler, at 
publikum er med dem. Jesus af Nazareth blev 
født af en jomfru, da, som alle ved, helte fødes 
på denne måde. Jeanne d’Arc forblev jomfru, 
da heltinder af hendes slags nu en gang 
formodes at være jomfruer. 

På samme måde fortalte man, at 
prøjserne behandlede indbyggerne i det 
besatte Belgien og Frankrig, som 


besættelsesstyrker nu en gang gør. Så da 
Madame Dupont havde et sammenstød med 
fjenden i Lilles gader fredag den 13. novem¬ 
ber, blev hendes historie, som overhovdedet 
ikke var voldelig i begyndelsen, hurtigt pyntet 
med de voldelige detaljer, som tilhørerne 
forventede. 

Den anden gren af folkloren kaster lys 
på den del af overtroen, hvor mennesker 
møder personer fra religionen. Når Jomfru 
Maria i dag vender tilbage til sin hjemplanet, 
er hendes besøg et statsoverhoved værdigt. 

Den måde hun dukker op på, hendes tøj, 
hvad hun siger, hvad hun truer med, og hvad 
hun beder om, er alt sammen blevet et kendt 
ritual. Ritualet er endda så stærkt forankret i 
overleveringen, at personer, som har set 
hende, har svært ved at overbevise andre om 
mødet med Jomfruen, hvis ikke mødet følger 
det kendte ritual. 

En af mine bekendte var så heldig at 
møde Jomfru Maria flere gange. Selv om det 
ikke lykkedes hende at overbevise de kirkelige 
autoriteter, passede hendes påstande så fint 
med de kendte ritualer, at det var muligt for 
hende at tiltrække sig opmærksomheden 
nogle få måneder. Så var det et andet ungt 
menneskes tur til at blive begunstiget med et 
besøg. 

I 1981 var Blandine Piegay en 
skolepige på 13 år og den yngste i en 
børneflok på fem. Hun boede i en lille mineby i 
det centrale Frankrig. Hendes far var 
pensioneret minearbejder og næsten helt 
blind som følge af en ulykke. 

Det første tegn på noget usædvanligt 
var en række poltergeist-agtige hændelser. Så 
en dag i september 1981, da Blandine var ude 
i haven for at fodre kaniner, så hun op og fik 
øje på en engel. Hun fortalte sin mor, hvad 
hun havde set, men moren bad hende holde 
mund med det, fordi andre ikke ville tro på 
hende. 

Da hun nogle uger senere var på vej 
hjem fra skole, så hun englen igen. Denne 
gang identificerede englen sig som Sankt 
Nicole fra Orly. Selv om Sankt Nicole ikke stod 
i en liste over helgener, holdt Blandine på, at 
Nicole virkelig havde levet, men var død som 
14årig. Nicole, som nu var en engel, var 
budbringer for den hellige jomfru. Hun 
fortalte Blandine, at hendes menstruation 
ville begynde om tre uger, at poltergeist- 
forstyrrelseme ville ophøre, og at hun ville få 
besøg af frelserens mor. 

Den 31. oktober kl. 12.25 dukkede 
Jomfru Maria faktisk op. Først som et klart, 
hvidt lys. Den hellige jomfru sagde til 
Blandine, at hun skulle bede sine forældre om 


at forlade køkkenet. Så tog lyset form som et 
menneske. Den hellige jomfru blev der i fem 
minutter, så forsvandt hun efter at have lovet 
at vende tilbage den følgende lørdag. 

I tiden, der fulgte, dukkede den hellige 
jomfru op hver lørdag omkring kl. 17. Den 
eneste, der så hende, var Blandine, men 
hendes far og mor hørte hende tale. Efter det 
første besøg tillod Maria, at Blandines far var 
til stede, men da han var blind, kunne han 
ikke se hende. Blandine beskrev Jomfru 
Maria som “en stor, venlig dame, ung og 
meget god. Hun bar et stort hvidt og blåt 
slør”. Ingen andre så, når hun kom og 
forsvandt, og hun 
efterlod ingen synlige 
beviser på sine besøg. 

Jomfru Maria 
bad Blandine om at 
fortælle præsterne, at 
der skulle bygges et 
kapel for hende. Hun 
skulle ikke spise så 
meget slik og kun et 
stykke frugt om dagen. 

Hendes far skulle holde 
op med at drikke vin. De 
andre budskaber var til 
kirken, som igen skulle 
bruge latin, præsterne 
skulle bruge de 
traditionelle dragter osv. 

Og selvfølgelig det 
traditionelle budskab: 

“Hvis verden fortsætter 
med at fornærme Gud, 
vil jeg ikke være i stand 
til udsætte straffen. Der 
vil komme krige.” 

Jomfru Maria sagde, at hun ville 
foretage 90 besøg i alt, i begyndelsen kun om 
lørdagen, men senere på ulige datoer når 
Blandine havde fået fri fra skole. 

Under det 34. besøg sagde jomfruen, 
at hun ville dukke op i baghaven påskedag. 

Så den 11. april 1982 ventede omkring 4.000 
ivrige pilgrimme på gaderne i den lille landsby 
- og selvfølgelig massemedierne. 

Jomfruen dukkede dog ikke op. 
Blandines far fortalte menneskemængden, at 
årsagen var, at de var kommet af nysgerrig¬ 
hed og ikke af gudsfrygt. De var dog ikke 
skuffede. Langt de fleste havde ingen 
forventninger, for meget få pilgrimme havde 
nogensinde været så heldige selv at have en 
sådan oplevelse. Mange stirrede på solen - 
trods advarslerne fra den venstreorienterede 
borgmester - og håbede, at den ville give sig til 
at rotere, som den havde gjort i Fatima. De 


mennesker, der overhørte borgmesterens 
advarsler, blev belønnet med at se et kors på 
solens overflade. De så det rotere, ændre farve 
fra grålilla til rød og grøn. I den følgende uge 
måtte 30 mennesker modtage medicinsk 
behandling for problemer med øjnene. 

En mulig mirakel-kilde blev opdaget, 
da Blandine begyndte at grave i baghaven. En 
ting, man overså, var, at den lille Onzon flod 
løber forbi kun 10 m uden for haven. 
Undergrunden er også ødelagt af minedrift. 

En statue blev rejst i haven nær ved det 
udendørs lokum. Blandt de mange pilgrimme, 
som knælede ved statuen, var også præsten 
Krohn, der senere angreb 
paven ved Fatima. 

Kristi Himmelfartsdag så 
adskillige pilgrimme 
Mitterand i et syn. Det blev 
fortolket som en advarsel 
fra Maria om, at han var 
djævelen. 

I en kultur, som ikke deler 
Blandines tro, vil en sådan 
serie af hændelser resultere 
i en opringning efter mænd 
i hvide kitler. Men ifølge den 
katolske kirkes tradition 
reagerede Blandine blot 
efter reglerne. Den måde, 
den hellige jomfru optrådte 
på, hvordan hun så ud, og 
hvad hun sagde, var alt 
sammen lige efter bogen. 
Ifølge folkloristen Eddie 
Bullards skal den slags blot 
forstærke vores tro på, at 
Blandine oplevede det, hun 

fortalte. 

“Jeg ved, at mine oplevelser er sande. 
Hvorfor skulle jeg have opdigtet dem?” spurgte 
hun mig. Ja, hvorfor? Jeg skrev en bog, hvor 
jeg tog hendes oplevelse som udgangspunkt 
og forsøgte at finde ud af, hvad der skete med 
hende. For selv om jeg var sikker på, at der 
var sket noget med hende, var jeg ikke sikker 
på, at der var sket det, som hun troede. 

Nøglen til en forståelse af Blandines 
oplevelse ligger i, at hendes møde med den 
hellige jomfru ikke var som resten, da det 
indeholdt personlige elementer, som gjorde 
det enestående. Så hendes oplevelse havde to 
sider, en offentlig og en privat. På den ene side 
var den stereotyp, mens den på den anden 
side var en personlig oplevelse med sin egne 
tydelige træk. 

Det er den dobbelte natur i Blandines 
møde med Our Lady of La Talaudiére, som 
hjælper os til at forstå det paradoksale i vores 

egen overtro. På den ene side er der de 
individuelle oplevelser med navne, stednavne 
og datoer. Som sådan er de folklore. Hvis man 
ikke opdager denne tvetydighed, vil alle de, 
som hører historien, komme frem til 
forskellige konklusioner. De, som kun ser på 
troen, vil tro, at hændelsen virkelig har fundet 
sted, mens de, der kun ser på folkloren, tror, 
at det hele er opdigtet. 

Vi kan se det samme i andre emner. 
Ufo-observationer, bigfoot-observationer og 
ufo-bortførelser er blot tre ting, hvor man er 
opmærksom på det paranormale. Om ufoer er 
virkelige, eller om ufoer er fantasi, afhænger 
af hvordan man ser på tingene. 


To modsatrettede kilder 

Er den sande troende dømt til for evigt at 
være fanget i illusionens indre cirkel, som 
troen har spundet omkring ham, mens han 
holder på, at: “Selvfølgelig er det sandt, jeg 
har læst det i avisen!” Er tvivleren dømt af sin 
naive skepsis til for evigt at stå udenfor og 
ryste på hovedet over mennesket grænseløse 
evne til at skabe selvbedrag? 

Nej, for der er en alternativ vej ud af 
disse blindgyder. Vi bør ikke se på rappor¬ 
terne som isolerede hændelser eller som 
intetsigende genfortællinger af en enkelt 
beretning. Vi bør i stedet se på dem som dele 
af en fortløbende proces, hvis drivkraft 
kommer fra to modsatrettede kilder. 

Først er der centripetalkraften, som vi 
kan sammenligne med at sætte penge i 
banken. Dynamikken kommer her fra den 
enkeltes følelser af at være en del af en 
helhed. Han finder sikkerhed i at passe sin 
personlige oplevelse ind i et mønster, som han 
deler med andre, en kategori som fx 
“besøgende i soveværelse” eller “ufo¬ 
bortførelse”. (Hans egen oplevelse kan 
selvfølgelig være meget forskellig fra en 
eventuel stereotyp, akkurat som væsenet, der 
dukkede op for Bernadette Soubirous, var 
forskellig fra den statue, som nu smiler til os 
fra Grotto i Lourdes). 

Som et resultat af tiden, vil et antal 
troende, som deler et fælles emne, løbe 
sammen og danne en folklore. 

På den samme tid er en modsat proces 
i gang. Det er centrifugalkraften, som kan 
sammenlignes med at hæve penge i banken. 
Nogle mennesker mener, at det er nødvendigt 
at løse deres subjektive problemer ved at 
fremstille dem som en tilsyneladende objektiv 
hændelse. De møder Jesus, de er besatte af 
dæmoner, eller de bliver bortført af ikke- 


jordiske. De finder det klogt at fremlægge 
deres personlige oplevelse som en myte, der 
allerede er accepteret af andre. På den måde 
kan de forsvare deres individualitet uden at 
afvige fra fællesskabet. 

Så efter en cyklus med at sætte ind og 
hæve, vil den folklore, som blev skabt, give nyt 
liv til en stærkere tro. I den proces, der her er 
i gang, vil de grundlæggende, men ofte 
modstridende kræfter, på den ene side ligne 
alt det kendte, og på den anden side ikke ligne 
noget som helst. Det betyder, at alle kan blive 
tilfredsstillet. 

I mellemtiden vil hver cyklus bidrage 
til, at processen blive forstærket. Det får 
processen til at rulle videre, lige til en ny og 
mere attraktiv myte dukker op. Vi kan se, at 
denne proces virker i hvert nyt tilfælde af 
overtro. I begyndelsen af dette århundrede 
skrev de populære blade om angreb fra ulve 
og ørne. I dag er det ufo-bortførelser. Så her er 
det ikke-jordiske væsener, og ikke rovdyr med 
og uden vinger, der er de skyldige. 

Folklorens udvikling 

I dag har vi, der undersøger det paranormale, 
det store privilegium at være øjenvidner til 
den største eksplosion i udvikling af myter 
siden hekseforfølgelserne i 1500-1600tallet. Vi 
kan lytte til tusindvis af mennesker, når de 
fortæller os, hvordan de blev taget om bord i 
et ikke-jordisk rumskib. 

Beretningerne bliver endda mere og 
mere sandsynlige, som tiden går. For blot 
nogle få år siden, fortalte ofrene os, at de blev 
modtaget som fornemme gæster, behandlet 
med respekt, inviteret på drinks og kunne 
nyde en tur rundt i galaksen. Personlige 
forhold var ikke ukendte. Der opstod ofte en 
intim atmosfære. 

Men tiderne er ikke mere, som de var. 
De mennesker, der i dag møder ikke-jordiske, 
kan forvente, at de nærmere bliver behandlet 
som et marsvin i et medicinsk forsøg end en 
udvalgt gæst. Mens kontaktpersonen 
Elizabeth Klarer gav liv til et ønsket, interga- 
laktisk barn, opnår de ufrivillige ofre i dag 
knapt nok at blive forældre, før de mister 
deres barn. 

Dette gør det mindre sjovt at blive 
bortført. Jeg kan ikke forestille mig 1950emes 
mest kendte kontaktperson George Adamski 
frivilligt gå med til at blive spændt fast på et 
bord og undersøgt af sine venligtsindede 
gæster. Men på samme tid gør de beretninger, 
som vi hører i dag, det nemmere at tro, at de 
virkelig fandt sted som fortalt. 

Som ved troen på ulve-angreb og 


øme-bortførelser, har vore dages hændelser 
navne, stednavne og datoer. De er ofte meget 
detaljerede. Alt for ofte er det hele romaner, 
som vi hører på konferencer og i talkshows: Vi 
kan så alle glæde os over, at vi får bekræftet 
det, vi har læst i aviserne. 

Kort fortalt er indholdet i disse 
menneskers beretninger ofte sådan, at selv 
intelligente personer, og intet mindre end en 
professor i psykiatri ved Harvard og adskillige 
andre ansete akademikere, har taget sig selv i 
at tro på, at disse hændelser faktisk fandt 
sted på den måde, som hovedpersonen 
fortæller. 

Andre forbliver upåvirkede, for 
forskeren af det paranormale sidder på hegnet 
og ser, hvorledes den igangværende bølge af 
bortførelser udvikler sig til folklore. Men der 
er forskel på tidligere tiders folklore og denne 
folklore. Den fortidige folklore flød blot ud i 
glemslen, mens den nye folklore er bundet af 
tid og sted. Linda Cortiles bortførelse fra en 
lejlighed i Manhattan den 30. november 1989 
er en historisk hændelse, ligegyldigt hvilken 
natur den har. 

På samme tid er Lindas beretning om 
en bortførelse meget lig med Blandines 
beretning om Jomfru Marias besøg. De er blot 
to ud af mange tusinde beretninger. Alle 
formet over den samme læst, men med deres 
egne enestående træk. 

For den, der undersøger det paranor¬ 
male, er de påståede møder mellem menne¬ 


sker og ikke-jordiske mindre interessante end 
konfrontationen mellem “bortførelser-er-fakta” 
tilhængerne og deres “bortførelser-er-folklore" 
modsætninger. Begreberne “faktisk virkelig¬ 
hed”, “falsk hukommelse” og regressionshyp¬ 
nosens troværdighed, er fundamentale i 
udforskningen af det overnaturlige. 

Tiden vil uden tvivl afsløre alt. Men 
ligegyldigt hvad bortførelserne end viser sig at 
være, giver de et perfekt billede af tro- 
folklore-tro sammenhængen. Lindas beretning 
afviger fra tidligere beretninger og tilføjer sit 
eget element til den myte, der vil skabe flere 
lignende beretninger - indtil den dag kommer, 
hvor de ligesom historierne om ulve-angreb og 
øme-bortførelser bliver erstattet af nye, 
anderledes og mere fængslende historier. 

Oversættelse: Flemming O. Rasmussen 


Hilary Evans leder det anerkendte billedbu¬ 
reau Mary Evans Picture Library (59 
Tranquil Vale, London SE3 OBU, England). 

Hilary har skrevet adskillige artikler til 
både UFO-N yt og UFO-Vision samt skrevet 
adskillige bøger, bl.a.: 

Visions. Apparitions. Alien Visitors: A 
Comparative Study of the Entity Enigma og 
Gods. Spirits. Cosmic Guardians: A Compara¬ 
tive Study of the Encounter Experience. På 
dansk er udkommet: Nye Facts om UFOer, 
Bogan 1986. 

Farvel elverpige, 

.. .goddag rummand 



Det ser ud, som om elverfolket forlod os i går, 
mens de ikke-jordiske konstant lover at komme i 
overmorgen. 


Af Patrick Harpur 

Den Anden Verden er normalt placeret et 
fremmed sted, fx i de stjernesystemer, hvor de 
ikke-jordiske kommer fra; de vilde bjerge, 
hvor bigfoot brøler, eller under jorden i 
elverhøjen hos elverkongen og hans folk. 
Utallige gange er Den Anden Verden placeret 
et sted i fortiden. Næsten alle stammefolk 
forestiller sig, at begivenhederne fandt sted i 
deres kultur for mange år siden hos deres 
forfædre. Hvis sådanne kulturer bliver 
omvendt til kristendommen, mener mange, at 
forfædrenes indflydelse forsvinder, men det 
passer ikke. Forfædrene er stadig aktive, da 
de altid har tilhørt en svunden guldalder, 
hvor de lavede det lille samfunds love, regler 
og ritualer. 

Folkloristerne siger, at irerne ikke 
længere tror på elverfolket, men det passer 
ikke. I begyndelsen af dette århundrede 
fortalte irerne Lady Gregory og Evan-Wentz, 
at elverfolket blev set i fortiden, og nu var 



forsvundet. Ifølge John Aubrey sagde irerne 
det samme i det 17. århundrede. For over 
1.000 år siden fortalte de ifølge den irske 
overlevering munkene det samme. Det er en 
del af folketroen, at elverfolket hører fortiden 
til. 

Mange mennesker tror, at elverfolket 
stadig eksisterer. Folk ser endda elverfolket 
den dag i dag (nogle i min familie gør i hvert 
fald). Det ser ud, som om elverfolket vandrer 
ind og ud af historien, men forsvinde, det gør 
elverkongen og hans folk aldrig. 

Den Anden Verden er uden tid og rum. 
Men ligesom man forestiller sig, at den er et 
særligt sted eller i en særlig verden, er den 
ofte bundet til en særlig tidsalder. Vores 
forestilinger om, at alt var bedre i de gode 
gamle dage, ja selv i vores barndom, er en 
evigt tilbagevendende overtro. 

Jeg formoder, at jødedommen 
etablerede den første kultur, hvor guldalderen 
lå et sted ude i fremtiden, nemlig når Messias 
blev født. Kristendommen adopterede ideen, 
og tiden begyndte at bevæge sig forlæns ved 
Kristi fødsel. Tiden ville engang ende i et 
tusindårsrige, hvor det fremtidige Utopia (Ny 
Jerusalem) ville fortrænge det gamle Arcadia 
(Eden). Denne myte er ledsaget af en slags 
videnskab, som vil have os til at fortrænge al 
overtro, den uoplyste fortid, samtidig med at 
den vil have os til at følge en perfekt udvikling 
mod et teknokratisk Utopia. 

Evolutionsteorien er i sig selv et 
produkt af en mytisk, utopisk tænkemåde. 
Den fortæller, at vi har udviklet os fra dyrene. 
Vores nuværende stade er avanceret. Vi er et 
langt skridt fra fortidens ufuldkommenhed og 
dermed vore forfædre langt overlegne. 
Sammenlign denne teori med den mere 
udbredte myte, som evolutionsteorien 
angiveligt har erstattet: Vi nedstammer fra 
guder eller gudelignende forfædre. Vores 
nuværende udviklingsniveau er for 


nedadgående, og vi er på vej tilbage fra 
fortidens fuldkommenhed. Vi befinder os 
derfor på et lavere stade end vore forfædre. 

Vi kalder den første myte for historie 
eller nøgne kendsgerninger. Men er den ene 
ikke blot en variant af den anden, hvor alt er 
vendt om. Den ene myte har ikke fortrængt 
den anden, da begge handler om det samme 
blot med omvendt fortegn. Vores forestillings¬ 
evne har det tilsyneladende med at prøve alle 
variationer af en given myte. 

Langt fra von Dånikens anti-udvik- 
lings-teori, hvor guderne var rummænd, er de 
fleste ufo-myter utopiske eller dystopiske. De 
fremmede vil enten lede os mod en gylden 
fremtid ved hjælp af deres højtudviklede 
teknologi, eller de vil gøre os til slaver. I 
modsætning til elverfolket, som optræder i 
fortiden og kun flygtigt viser sig i nutiden, 
optræder rummændene i nutiden, men 
tilhører fremtiden. Elverfolket og de ikke- 
jordiske vender blot op og ned på hinandens 
myter. Elverfolket er naturlige væsener i 
denne verden, de går ind og ud af historien, 
men forsvinder aldrig. Ikke-jordiske er 
unaturlige væsener fra andre verdener, de 
kommer og kommer, men er her aldrig. 

Patrick Harpur er forfatter til bøgerne: 

The Serpent’s Circle, The Rapture, Mercurius 
og Diamonic Reality: A Field Guide To The 
Otherworld. 

Kilde: Fortean Times, nr. 87 
Oversættelse: Flemming O. Rasmussen 


Ufologisk Tidsskrift - et nyt tidsskrift fra SUFOI 

SUFOI udgiver også “Ufologisk Tidsskrift” med dybdeborende artikler om dansk og udenlandsk 
ufoforskning. Vi ønsker med bladet at skabe et forum for seriøs, dansk debat om ufoforskningen. 
Det første nummer er udkommet. 

Læs om bl.a.: 

♦ Tema: For og imod ufobortførelser. 

♦ Grundig gennemgang af resultaterne af en dansk analyse af rapportørers evne til 
afstandsbedømmelse. 

♦ Overblik: Resumeer af artikler bragt i udenlandske tidsskrifter. 

Ufologisk Tidsskrift udkommer irregulært med 2-3 numre om året. Bestil allerede nu det første 
nummer ved at indbetale kr. 45,00 på giro 9 11 77 25 til SUFOI, Postboks 6, 2820 Gentofte. 
Husk at skrive “Ufologisk Tidsskrift” på girokortets modtagerdel. Herefter modtager du tidsskrif¬ 
tet, indtil du afmelder abonnementet. 


Pas på de hjælpsomme alfer 

Siden Sir Arthur Conan Doyle i 1921 
forsøgte at bevise alfernes eksistens, er troen 
på det lille folk vokset stik imod al sund 
fornuft. Men måske lindes de virkelig, disse 
små væsner med de florlette vinger. 

I England er man i hvert fald ikke i 
tvivl. Sandra Garstang siger: 

“Folk ser forskellige slags alfer med 
forskellige former og størrelser. Alfer er 
ånder, der tager sig af græsset, træerne og 
blomsterne.” 



små, idet de passer hendes græsplæne (og 
så er de billigere end en plæneklipper og 
lugter ikke som får!) Hendes alfer ser ikke 
ud til at have vinger. Deres ansigter ligner 
voksnes, og de går med hjemmesyet tøj. 

UFO-Visions redaktion opfordrer 
hermed læserne til at passe godt på, når de 
støver plæneklipperen af og tager fat på 
forårets første tur i haven! 

Da 20th Century Fox 
gik amok 


Allerede længe før Danmarkspremieren på 
Independence Day, løb rygterne om den mest 
sælgende film siden Spielbergs “ET”. Et kæmpehit 
i USA - og hvad der er “in” i USA, bliver som 
bekendt med et par måneders forsinkelse også in i 
den Gamle Verden. 


Af Toke Haunstrup 

I hvert fald var der lagt op til de store 
overskrifter, da Hollywoods seneste science 
fiction film “Independence Day” havde 
Danmarkspremiere i oktober 1996. Filmen 
har fået sin titel, idet handlingen udspiller sig 
på den amerikanske Uafhængighedsdag 
(Independence Day) den 4. juli. 

I Danmark distribueres filmen af 
Constantin Film, som allerede i august 
inviterede UFO-Nyt til forpremiere i den 
københavnske biograf Imperial. Ved forpremi¬ 
eren havde UFO-Nyts udsendte været heldig 
nok til at sætte sig tilpas langt tilbage i salen, 


for når Independence Day glider over lærredet, 
er der ikke sparet på visual effects. 

Der er tale om et orgie i lyd og lys: 
kæmpe rumskibe flyver rundt på 
himmelhvælvingen, storbyer smadres, 
højhuse falder, og biler kastes gennem luften. 
Filmen indeholder adskillige scener, som vil 
fryde enhver “special effecf’-freak. 

Handlingen er simpel. Filmen indledes 
med scener fra Månen, hvor månestøvet 
pludselig hvirvles op på mystisk vis. På 
Jorden registrerer USAs militære radarer et 
kæmpe objekt, som fra Månen har kurs 
direkte mod Jorden. Meldingen modtages i 
begyndelsen med skepsis og tvivlen. Er der 



tale om en asteroide? 

Men efter kort tid er objektet allerede 
nået i kredsløb om Jorden. Enheder af “små" 
disk-formede rumskibe (hver med en diameter 
på knap 25 km - javist, stort skal det være) 
bevæger sig ind i Jordens atmosfære og 
indtager en truende placering over klodens 
største byer. Herunder Washington DC. Det 
amerikanske militær forsøger - efter 
præsidentens ordre - at etablere en fredelig 
kontakt med disse rumvæsner. Forsøget 
mislykkes dog, idet militærets helikoptere 
“skydes ned” af rumskibets laserkanoner 
(eller hvad det nu er, de benytter sig af). 

Herefter går der ikke mange minutter, 
før Washington og andre storbyer smadres i et 
ildhav udsendt fra de store rumskibe. 

Filmen følger i sin handling flere 
personer: bl.a. den amerikanske præsident 
(spillet af Bill Pullman) og den let excentriske 
journalist David (spillet af Jeff Goldblum). Jeff 
Goldblum er nok den, som tilfører sin rolle 
mest i en film, der mildt sagt ikke emmer af 
godt skuespil. Desværre spiller han den 
samme kritiske, excentriske og let overgea- 
rede rolle som i Jurassic Park , hvor han var 
kaos-matematiker. 

Rollerne i Independence Day er typer. 
Eksempelvis er præsidenten, som en 
præsident bør være; det store menneske, som 
- selv med udsigt til menneskehedens 
udslettelse - både har tid til at koncentrere sig 
om nationens sikkerhed og at vise familien 
kærlighed og omsorg (præsidentens hustru 
omkommer i filmen). 




Vi følger også luftkaptajn Steven Hiller 
(spillet af Will Smith), som imod slutningen af 
filmen - sammen med journalisten David - 
tager det endelige opgør med rumvæsnerne i 
en selvmordsagtig ekspedition til væsnernes 
“moderskib" i rummet. 

Flere steder er det muligt at genfinde 
temaer fra den ufologiske debat. Bl.a. viser det 
sig i filmen, at det amerikanske militær har et 
nedstyrtet rumskib og flere døde rumvæsner i 
sin varetægt (jf. debatten om Area 51, 
Roswel-styrtet mm.). Ogen person påstår, at 
han har været udsat for “abductions”. 

Jeg røber næppe for meget ved at 
fortælle, at det hele ender såre godt. Ganske 
vist bliver en række storbyer udraderet, og 
millioner af mennesker omkommer undervejs 
i flammerne. 

De mange overdrevne special effects 
gør det vanskeligt at leve sig ind i filmen. Man 
kommer uvilkårligt til at trække på 
smilebåndet, og således bevarer man hele 
tiden en distance til handlingen. Det var netop 
styrken i en film som Nærkontakt af 3. grad , 
at man her havde lejlighed til - stille og roligt - 
at følge to personers oplevelser og vej mod en 
erkendelse og forståelse af det, de selv 
oplevede. 

Er man til store katastrofefilm, og 
nyder man synet af tonsvis af special effects, 
så tror jeg, at man vil finde Independence Day 
seværdig. Går man derimod efter handlingen 
og ønsker sig lidt mere end en kop tynd te, så 
vil jeg anbefale, at man sparer 50 kr. og 
vælger en anden film fra biografens repertoire. 

Læs mere om filmen på: 
http://www.id4.com 

De gode, de onde 
og de latterlige 

Film om fremmede væsner, der forsøger at 
invadere Jorden, er igen populære. Cand. phil. i 
filmvidenskab Søren Thomas skildrer her, hvordan 
filmskaberne igennem tiderne har ladet fantasien 
råde, når jordboerne skulle møde rumvæsner. 


Af Søren Thomas 

Tegninger: Søren Thomas 

På film er Jorden ofte blevet besøgt af væsener 
fra rummet - “aliens” om man vil. Karakteri¬ 
stisk for disse skildringer af menneskers 
første møde med fremmede civilisationer er 
deres pessimisme. Rumvæseneme skildres i 
de fleste tilfælde som Qender, der uprovoke- 
rede vil løbe os over ende. 

I de få tilfælde, hvor de besøgende er 
venligtsindede, er det os, der skildres med 
pessimisme. De fremmede bliver i disse film 
jaget af regeringer, der ikke tager hensyn til 
væsenemes egne mål, men i stedet betragter 
dem som studieobjekter, der skal indfanges 
for enhver pris. Det lykkes dem dog i reglen at 
undslippe, inden de må tilbringe en lidet 
spændende tilværelse som Jordens mest 
avancerede laboratorierotter. 

De mest kendte eksempler er her ET 
(1982) og Starman (1985), hvor uskyldige mål 
som - i det første tilfælde - studier af planteliv 
er ved at give bagslag. Værst går det dog i The 
Man who Feil to Earth (1976), hvor den 
besøgende ender som et alkoholiseret vrag. 

Selv i de tilfælde, hvor de fremmede 
civilisationers repræsentanter vil vores eget 
bedste, fx forhindre vores destruktive trang til 
krig, jages de som Qender. Således går det for 
Klaatu i The Day the Earth Stood Still (1951). 
Denne gæst er ved at miste livet under sit 
forsøg på at advare Jordens folk mod risikoen 
for atomkrig. Måske er det derfor, de 
fiskeagtige aliens i The Aby s s (1989) holder 
sig i deres skjul på havbunden, og derfra 


demonstrerer deres magt ved at fremkalde 
enorme tidevandsbølger, der er ment som en 
advarsel til os krigeriske jordboere. 

I sjældne tilfælde beder de fremmede 
os om hjælp - eller rettere shanghaj er os. 
Således går det til i It Came from Outer Space 
(1953) og They Came Jrom beyond Space 
(1967), hvor de fremmede vil have arbejds¬ 
kraft til reparation af nedstyrtede rumskibe. 

Lidt sværere opgaver stilles jordboeme 
overfor i This Island Earth (1955). Her 
kidnapper nogle blåhudede aliens et hold 
forskere, der skal hjælpe deres hjemplanet 
Metaluna i kampen mod de destruktive 
Zahgoner. 



Som nævnt før er filmhistorien rigere 
på skildringer af fjendtligsindede end 
venligtsindede rumvæsener. På den ene side 
er dette givetvis en afspejling af tidsånden - 
langt de fleste invasionsberetninger stammer 
fra de koldkrigsprægede 50ere - på den anden 
side er det nok også en afspejling af filmska¬ 
bernes erkendelse af, at dramatiske beretnin¬ 
ger sælger flere billetter end udramatiske 
beretninger. (Undtagelser fra denne regel 
eksisterer naturligvis. De førnævnte beretnin¬ 
ger om venligtsindede rumvæsener blev i de 
første to tilfælde kassesucceser - et træk de 
deler med film som Cocoon (1985) og Close 
Encounters of the Third Kind (1978)). 

Under alle omstændigheder benytter 
de fjendtlige rumvæsener sig af metoder, der 
har været brugt ofte i krig: åbenlys invasion 
eller fordækt erobringsarbejde, hvor de går 
ind i vores system og prøver at ødelægge det 
indefra. 

Således ser man i den berømte 
Invasion of the Bodysnatchers (1956) og dens 
to nyindspilninger fra hhv. ‘78 og ‘94, 
hvorledes Jordens folk erstattes af viljeløse 
kopier uden følelser, oprørstrang og lignende 
forstyrrende former for individualisme. Denne 
type invasionsfilm hører til i den mere 
paranoide ende, idet de fremmede ikke kan 
genkendes på deres udenjordiske udseende, 
men derimod kan være såvel venner som 
familie. I Invaders from Mars (1953) ser man 
således, hvordan en drengs forældre gøres til 



viljeløse robotter af de invaderende Mars- 
væsener. I Village of the Damned (1960) er det 
børn, der er en invasionsfortrop, og i I Married 
a Monster from Outer Space (1958) - ja, det 
hedder den virkelig! - må en nygift kvinde se 
sin mand erstattet med en følelseskold kopi, 
der i virkeligheden stammer fra planeten 
Andromeda. 

Såvel som de venligtsindede 
rumvæsener optræder enkeltvis, optræder de 
fjendtligsindede til tider også enkeltvis. Her er 
der i reglen tale om væsener, der minder om 
vilde dyr eller parasitter med en seriemorders 
personlighed. Nogle gange har de klare 
motiver - andre gange ikke. Det sidstnævnte 
er tilfældet med Alien (1979) og dens to 
efterfølgere. Her er der tale om et væsen, der 
med en cancercelles effektivitet bruger 
menneskekroppe som værtskroppe for videre 
formering. Dette væsen er så meget mere 
skræmmende, idet det ikke har nogen 
storslåede erobringsplaner, men kun 
betragter os som brugsgenstande. 

Dette sindelag deler den med væsenet i 
Predator (1987), som besøger Jorden for at gå 
på safari med mennesker som bytte. Væsenet 
er her bemærkelsesværdigt ved at have 
moralbegreber i modsætning til andre films 
nærmest fascistoide rovdyr. I Predator 2 
(1990) skåner det et kvindeligt offer pga. 
hendes graviditet. Dette er den eneste film, 
der benytter sig af denne ide. I de øvrige film 
af samme type har vi nærmest at gøre med 
rendyrkede skadedyr: The Brain Eaters 
(1958), The Thing (1951), Not of this Earth 
(1956) m.fl. Hvad væseneme i førstnævnte 
film laver, vil jeg overlade til læserne at regne 
ud, men jeg kan dog nævne, at de fremmede i 
de sidstnævnte film er ude efter ofrenes blod. 

Som så mange andre genrer forsøger 
science fiction film også at variere klichéerne. 
Således er det også gået med beretninger om 
jordboeres konfrontationer med rumvæsener. 
Man har her søgt at variere de arriverende 
aliens’ natur eller deres motivationer og 
metoder. Dette har resulteret i film som They 
Live (1988), hvor ideen om den skjulte 
invasion er ført et skridt videre. Her har 
invasionen fundet sted. Vi har bare ikke lagt 
mærke til det. Uden tvivl fordi disse aliens 
bruger materialisme som våben. Således viser 
det sig i løbet af filmen, at de har indført et 
skjult budskab i de amerikanske dollarsedler: 
“This is your god.” Hvor denne film udnytter 
science fiction genrens muligheder for 
politiske pointer, udnytter andre film genrens 
potentiale for absurditeter. Dette er tilfældet i 
kult-komedien Killer Klowns from Outer Space 
(1988), som fornøjet svælger i det absurde 

vanvids kunst ved at lade et hold klovne- 
lignende rumvæsner invadere den obligatori¬ 
ske amerikanske lille by. Her kidnapper de 
udvalgte indbyggere, som de opbevarer i 
candy floss-kokoner i deres cirkustelt- 
lignende rumskib. Filmens helte redder 
naturligvis situationen - selv om de er oppe 
mod våben som popcompistoler og må 
konfronteres med væsnernes leder: en 
cirkusklovn på størrelse med King Kong. 

Nogle rumvæsener har dog ikke 
erobringer i tankerne. Fx kidnapper et hold 
marsmænd julemanden i Santa Claus 
Conquers the Martinns (1964) for at bringe 
juleglæde til Mars-bøm. Denne film har med 
rette vundet sit ry som en af historiens 
ringeste. Dog kan meget overbærende 
personer måske tilgive filmen dens inkompe¬ 
tance, idet den er beregnet på et 
bømepublikum. 

En lignende overbærenhed kan man 
også udvise over for lowbudget produktioner 
som Invasion of the Saucermen (1957). Heri 
invaderes - nok en gang - en lille by, af 
væsener med kålhovedformede kranier, og ren 
alkohol i årerne. Denne væske injicerer de i 
deres ofre ved hjælp af deres flngemegle, 
hvorpå ofrene dør af drukkenskab. Oprindelig 
var historien seriøst ment, men i sidste øjeblik 
besluttede man sig for at indføre humor i 
historien. 

Det er dog sværere at udvise tolerance 
over for lowbudget film, hvor ambitionsni¬ 
veauet i den grad overstiger det 
forhåndenværende budget, at det færdige 
resultat fremkalder to reaktioner i tilskueren: 



Enten tror filmskaberne, at publikum består 
af idioter, eller også er filmskaberne idioter. 

Således ser man i The Astounding 
She-Monster (1958), hvordan en dødbringende 
kvinde fra det ydre rum nok kan krydse 
universet i sit rumskib og dræbe ved en 
berøring, men kun kan forlade et lokale ved at 
gå baglæns. Denne forunderlige evne er 
opstået, fordi hovedrolleindehaverens 
kostume revnede i ryggen, inden optagelserne 
begyndte. Da budgettet var så skrabet, at man 
ikke havde råd til at skaffe et nyt kostume, 
måtte man løse problemet ved at lade det 
hyperintelligente væsen gå baglæns. 

Som de nævnte eksempler demonstre¬ 
rer, søger de fleste lowbudget film at efterligne 
de obligatoriske mønstre for historier om 
invasion fra rummet. Det er klart, at historier 
om åbenlys invasion ikke kan skildres på et 
lavt budget - faktisk er denne type historie 
kun blevet skildret i War of the Worlds (1953) 
og Earth vs the Flying Saucers (1956). Derfor 
er de førnævnte historier om fordækt invasion, 
og historier hvor man konfronteres med kun 
ét monster, attraktive for lowbudget filmska¬ 
beren. 

Desværre kan det lave budget ofte være 
en hæmsko for at fremstille en tilfredsstillende 
film. Som ofte er det skildringen af den 
besøgende, det går ud over. Et monster, der 
burde være skræmmende, bliver komisk, 
hvilket fx kan ses i It Conquered the World 
(1956). Det ondsindede Venus-monster i 
denne film minder om en krydsning mellem 
en spids hat, og en agurk med ansigt. Intet 
under at heltinden konfronterer væsnet med 
ordene: “I hate your living guts...You’re ugly!” 

Den ufrivillige komik kan dog også 
opstå pga. manglende kompetance fra 
skuespillernes side. Således kan man i The 
Creeping Terror (1964) observere, hvorledes 
det gulvtæppelignende monster, der kryber 
rundt og æder mennesker, spilles af folk, hvis 
fødder er fuldt synlige. 

Værst er det dog i Robot Monster [ 1953) 
- en film der anses for at være den næs tværste 
science fiction film til dato. Her skulle 
monstret oprindelig have været en robot, men 
da budgettet ikke tillod, at man lejede et 
robotkostume, lod instruktøren sig nøje med 
et abekostume. Lidt futuristisk præg blev der 
dog sat på kostumet, idet væsnets hoved 
består af en metallisk kuppel, der minder om 
en dybhavsdykkers hjelm. 

Selv om et rimeligt budget måske ville 
have gjort de nævnte film tålelige, har visse af 
dem imidlertid en så latterlig præmis, at selv 
ikke de mest kompetente filmskabere ville 
kunne skabe en ordentlig film. Således 

opererer flere film med den ide, at de 
udenjordiske er her for at stjæle vores 
kvinder. Denne ide kan man se brugt i Mars 
Needs Women (1966), hvor invasionsstyrken - 
alle fem - ankommer for at bortføre kvinder og 
bruge dem som avlsdyr. 

En lignende ide anvendes i Franken¬ 
stein Meets the Spacemonster (1965), hvor den 
onde prinsesse Marcuzan og hendes lige så 
onde assistent lander i - af alle steder - Puerto 
Rico for at bortføre Jordens kvinder. Dette 
forehavende mislykkes. Måske skyldes det, at 
rumvæseneme nok kan flyve gennem 
universet, men ikke kan finde ud af at 
indrette deres rumskib med andet end 
plasticmøbler. 

Skulle enkelte kvindelige læsere mene, 
at de nævnte film er mandschauvinistiske, 
kan jeg til beroligelse nævne, at den modsatte 
ide skam også er blevet brugt. Således ser 
man i den britiske Devil Giri from Mars (1954), 
hvorledes en læderklædt Mars-kvinde lander 
ved en skotsk kro for at bortføre mænd til 
avisformål. 

Det bedste eksempel på afstanden 
mellem budget og ambitioner er uden tvivl 
den berygtede Plan 9 from Outer Space (1959). 
Heri informerer invasionsstyrkens leder os 
om, at Jordens folk er så krigeriske, at vi før 
eller senere vil destruere universet. Muligvis 
har dette været ment som en antikrigs- 
erklæring fra instruktørens side, men denne 
mulige intention skydes i sænk af filmens 
legendariske inkompetance: historien skifter 


brat mellem nat og dag - i den samme scene; 
indgangen til en krypt er tydeligvis lavet af 
krydsfinér; skuespillet er elendigt, og ligeså 
replikkerne: “Darling, I’ve never seen you in 
this mood before!”- “That’s because I’ve never 
been in this mood before!” Ikke underligt at 
rumvæsnet Eros har denne mening om os: 

“All of you of Earth are idiots!” 

Det rapporteres, at Independence Day 
vil få følge af andre film om menneske/ 
rumvæsen konfrontationer. Disse film vil 
uden tvivl alle være af en høj teknisk 
standard, og med budgetter der kan betale for 
et par dusin af halvtredsernes lowbudget film. 
De vil uden tvivl alle være underholdende, 
men man skal nok ikke forvente at blive 
underholdt af absurditeter som den hambur- 
gerlignende kæmpehjeme i The Brainfrom 
Planet Arous (1958), den invaderende 
udenjordiske ungdom i Teenagers from Outer 
Space (1959), og nok heller ikke væsenet der 
forårsager Attack of the 50 Foot Woman 
(1958). 


SUFOI Nyhedsbrev 

Kunne du tænke dig at følge mere med i 
ufo-debatten, SUFOI, pressens behandling 
af emnet og de nyeste observationer i 
Danmark? Så har vi et blad til dig: 

SUFOI Nyhedsbrevl 

Seks gange om året udgiver SUFOI 
nyhedsbladet, der som et supplement til 
UFO-Nyt giver dig: 

♦ Liste over de nyeste danske observationer 

♦ Nyt fra lokale SUFOI grupper over hele 
landet 

♦ SUFOI’s aktiviteter 

♦ Mediernes behandling af ufoer 

♦ Afholdte foredrag 

♦ Debat 

♦ Citater fra den danske presse om ufoer 

♦ Og meget, meget mere... 

Bladet fokuserer på medlemsaktiviteteme i 
SUFOI og retter sig specielt til de læsere, der 
ønsker mere stof om de nævnte områder. 

Det har varierende sidetal, men typisk 30-40 
sider pr. nummer. Udgives i alle ulige 
måneder. 

Bestilling: Indbetal kr. 120,00 på giro 9 11 
77 25, SUFOI, Postboks 6, 2820 Gentofte 
eller pr. check til samme adresse. Skriv 
“Nyhedsbrev” på modtagerdelen. Det er en 

forudsætning, at du har abonnement på 
UFO-Nyt. 

Sandheden er derude^jL 


I løbet af de sidste par år har den amerikanske 
spændingsserie X-Jiles (Strengt Fortroligt :), opnået 
kultstatus i Danmark. 


Af Lars Thomas 

Sandheden er derude. Med disse tre ord som 
indledning trådte FBI-agenterne Fox Mulder 
og Dana Scully for første gang frem på de 
danske tv-skærme, og startede aldeles 
omgående en kult af tilhængere, som er villige 
til at gøre stort set hvad som helst for at få set 
ugens afsnit. Resten af landets befolkning har 
derimod en tendens til at ryste overbærende 
på hovedet, hvis de da ikke decideret afskyr 
serien. 

Grundlaget i Strengt Fortroligt er 
ganske enkelt. FBI har en særlig afdeling, de 
såkaldte X-files , som bestyres af en enkelt 
agent ved navn Fox Mulder. Han får alle de 
sager, som ingen andre vil røre ved. Sager om 
ufoer, mystiske mord, hemmelige eksperimen¬ 
ter og andet uhyggeligt og mystisk. Alle disse 
mysterier har givet Mulder tilnavnet "Spooky" 
og et noget blakket ry i organisationen. 

Ind fra højre kommer så den unge 
agent Dana Scully, der er læge, og som skal 
være Mulders nye makker. Bag kulisserne 
fornemmer man, afledeisen i FBI har indsat 
Scully for at få materiale til at smide Mulder 
ud. Han er tilsyneladende kommet for tæt på 
en eller anden udefinerbar hemmelighed. 

Scully, der er meget jordbunden og 
realistisk, og som forlanger beviser, før hun 
vil tro på noget som helst, trækker i begyndel¬ 
sen på smilebåndet af Mulder, men udvikler 
sig efterhånden til en trofast støtte, som altid 
er parat til at hjælpe ham. Og så drager de to 
agenter bogstaveligt talt ud på eventyr. Det 
ene mere hårrejsende end det andet. 

Historierne i Strengt Fortroligt kan groft 
sagt inddeles i to grupper. Den ene rummer i 
en vis forstand traditionelle krimihistorier, 
men med en mystisk drejning. Mord begås 
ikke af almindelige galninge, men af teenage- 
piger med psykiske kræfter eller genetiske 
misfostre. Landet plages af religiøse sekter, 
der tilsyneladende kan udøve mirakler, og 



både djævlebesættelser og andre dæmoniske 
foreteelser er en næsten dagligdags begiven¬ 
hed. 

Den anden halvdel af historierne 
handler om Mulders forsøg på at afsløre den 
regeringssammensværgelse, der forsøger at 
skjule, at USA og flere andre landes regeringer 
har kontakt med rumvæsener, at de udnytter 
deres teknologi, og blandt andet tillader dem 
at bortføre mennesker fra jorden, og foretage 
eksperimenter med dem. Mulder er nærmest 
besat af denne ide, ikke mindst fordi han 
mener, hans søster er blevet bortført og brugt 
på denne måde. På et vist tidspunkt ender 
Dana Scully også som forsøgskanin, men hun 
vender dog tilbage efter et afsnits pause. I 
virkelighedens verden havde skuespillerinden 
Gillian Anderson i den periode travlt med at 
føde sit første barn. 

I sin jagt på sandheden får Mulder 
hjælp af en samling højst forskellige personer, 
som dog ikke alle er lige pålidelige. Der er dels 
de tre redaktører på bladet ‘The Lone 
Gunman", hvis emnekreds drejer sig om 
sammensværgelser af enhver art. De går 
nærmest af princip ud fra, at den amerikan¬ 
ske regering sporer alt og alle, og skjuler alt 
hvad de laver for den almindelige borger. 



Så er der den mystiske senator 
Mattheson, som tilsyneladende ved en masse 
om kontakten med rumvæsener, men som 
ikke selv kan afsløre det. Og endelig er der 
naturligvis de to mystiske agenter Deep 
Throat. der ender med at blive skudt, og X - 
hans afløser. Denne sidste er en meget 
koldblodig herre, som godt nok hjælper 
Mulder og Scully afog til, men som tilsynela¬ 
dende først og fremmest følger sine egne 
planer. 

Strengt Fortroligt er skabt af amerika¬ 
neren Chris Carter, og optages næsten 
udelukkende i og omkring Vancouver i 
Canada. Mulder og Scully drøner altså ikke 
rundt fra den ene ende af USA til den anden, 
selv om teksterne på skærmen forleder os til 
at tro det. Vancouver er yderst populær 
blandt amerikanske filmfolk, fordi man kan 
finde stort set alle former for landskaber og 
lokaliteter ganske tæt på hinanden. Det 
mindsker udgifterne til filmoptagelserne 
ganske betydeligt. 

Med sin meget usædvanlige form og 
valg af emner, har serien været årsag til en del 
kontroverser. Specielt fordi folkene bag den i 
begyndelsen påstod, at deres historier var 
baseret på virkelige historier. Det varede ikke 


længe, før de måtte indrømme, at denne basis 
var ganske overordentlig vakkelvorn, og at 
langt det meste af Strengt Fortroligt var fri 
fantasi. 

Det har også skabt en del diskussion, 
at David Duchovny, der spiller seriens ene 
hovedperson Fox Mulder, har udtalt, at han 
aldrig havde regnet med, at serien blev en 
succes. Han vil hellere lave film i Hollywood, 
og havde egentlig kun sagt ja til rollen som 
den usædvanlige FBI-agent, fordi han regnede 
med, at serien højst holdt et år. 

Efterhånden, som kulten om Strengt 
Fortroligt er vokset, har den bredt sig ud over 
tv-skærmen. På Internettet kan man finde 
flere diskussionsgrupper, der ikke beskæftiger 
sig med andet end seriens forskellige 
aspekter, og både serien og en stor del af de 
medvirkende, har fået deres egne fan-klubber. 

Strengt Fortroligt er naturligvis også 
blevet til både en tegneserie og en bogserie, og 
samtidig er der udkommet værker om de 
mystiske aspekter i serien. 

Jane Goldmans ‘The X-files Book of 
the Unexplained Volume One" (Simon & 
Schuster 1996, ISBN 0-684-81633-4) er 
således et leksikon om mystiske fænomener 
med udgangspunkt i tingene fra Strengt 
Fortroligt. Den er absolut et bekendtskab 
værd. 

Det samme gælder Karl Shukers The 
UneXplained" (Carlton 1996, ISBN 1- 
85868-186-3). Den er som sådan ikke baseret 
på serien, men skeler alligevel kraftigt til den, 
omend det sker med et glimt i øjet. Øverst på 
siden kan man nemlig læse at: 

The Truth Is In Here" (Sandheden er 
herinde). 


Den officielle homepage for tv-serien X-Jlles er: 

http://www.thex-files.com/ 

Ufo-gys, splatter... 
og løse ender 



r 


På opdagelse med tv 

Det er ikke almindeligt at anmelde en tv-kanal, 
men The Discovery Channel, TDC, fortjener det. 
Her er der programmer for alle, som gerne vil vide 
mere. Et abonnement på kr. 900,00 pr. år lyder 
måske af meget, men for de penge får man både 
oplysning, nyheder, film og underholdning. 


Af Kim Møller Hansen 

I januar 1997 blev agenterne Mulder & Scully 
afløst af Loengard & Sayers, da den nye 
science fiction serie Dark Skies overtog 
tv-skærmen efter X-files på TV2. 

Den unge idealistiske John Loengard 
(Eric Close) ankommer sammen med sin 
kæreste Kimberly Sayers (Megan Ward) til 
Washington og falder under kedeligt 
kontorarbejde over oplysninger om Majestic- 
12, der ikke blot tilbageholder sandheden om 
nedstyrtningen i Roswell i 1947, men også 
har en masse andet grimt på samvittigheden 
...og så kører handlingen bare derudaf med 
sammensværgelser, rumskibe, fjendtlige 
ufonauter, slimede krebslignende aliens, Area 
51, mord, bortførelser etc. 

En af seriens hovedbagmænd er Bryce 
Zabel, der skal have udtalt: 

“I behøver ikke at tro på det - bare nyd 
det. Vi vil gerne fortælle en god historie ud fra 
sloganet: ‘Sandheden er lige her i blandt os - 
ikke et eller andet sted derude’ - ligesom i 
X files. Det handler lige så meget om to 
mennesker, der lever i 60eme, som om 
rumvæsner.” 

Jeg nød det første spillefilmslange 
afsnit, men synes at gyset og spændingen er 
blevet lidt mere tyndbenet og forudsigelig i de 



følgende, korte afsnit...og mistes et enkelt 
afsnit, har man nogle løse ender i en i forvejen 
sammensat og springende handling. 

I Dark Skies blandes ufo-myter (fx 
MJ-12, Roswell-nedstyrtningen og 
bortførelser) med historiske begivenheder (fx 
mordet på præsident John F. Kennedy og 
Beatles’ besøg i USA) og bindes sammen af en 
masse fantasifuld fiktion og 
sammensværgelsesteorier. 

Tilsyneladende uforklarlige og 
mystiske begivenheder, der ikke ser ud til at 
have noget som helst med hinanden at gøre, 
kædes sammen og får en “logisk" forklaring i 
Dark Skies. Det er professionelt filmarbejde, 
men erfaringerne med hvordan X-files har 
påvirket mange menneskers bevidsthed om 
ufoer, siger mig, at det fremover bliver endnu 
sværere at afholde et seriøst foredrag om 
ufoer. Der skal nok være en eller to tilhørere, 
som nægter at tro på, at Roswell-nedstyrtnin¬ 
gen efter al sandsynlighed forbliver en god 
historie, at dokumenterne vedr. MJ-12 er 
forfalskninger osv. "For jeg har vist engang, et 
eller andet sted, læst eller hørt noget om, 
at...”. 

Budskaber, påstande og billeder i 
serier som X-files og Dark Skies lagrer sig i 
vores underbevidsthed og er med til at forme 
fremtidens ufo-myter. Seriøse ufologer 
kommer ikke til at kede sig fremover. Og 
paranoide stakler, der ser sammensværgelser 
i alt - med efterretningsvæsner, militæret, 
regeringer og offentlige myndigheder som de 
slemme drenge - får masser af stof til nye 
konspirationsteorier. 

Du kan læse mere om Dark Skies på NBC’s 
homepage: 

http://w/w.nbc.com/entertainment/ 
shows/dark/background.html 



Af Flemming O. Rasmussen 

TDC bringer mange interessante programmer 
for både ufo-interesserede og andre med 
interesse for det videnskabelige. Program¬ 
merne handler om alt mellem himmel ogjord, 
men mest interessant for ufo-interesserede 
var en række udsendelser i begyndelsen af 
november 1996. 

Søndag den 4. november og ugen efter 
var temaet "Er vi alene?”. Der blev her sat 
fokus på liv andre steder i universet med 
udgangspunkt i ufoer og ufo-rapporter. I løbet 
af de første fire timer søndag aften behand¬ 
lede TDC ufo-rapporter, jordlys, nedstyrtnin¬ 
ger og ufoernes teknologi kontra den jordiske 
teknologi. Fire meget interessante og saglige 
timer. 

I ugen, der fulgte, så TDC på mulighe¬ 
derne for liv på Mars og bad ET om at ringe til 
Jorden. Tv-kanalen gik også tæt på begrebet 
ufo-bortførelser, og især Budd Hopkins' og 
John Macks metoder. Udsendelsens 
konklusion var ikke til at tage fejl af, det var 
forskerne, som skabte bortførelses¬ 
beretningerne, ikke de påståede bortførte. 

TDC genudsender ofte programmerne, 
så hold et vågent øje med programoversig¬ 
terne i dagspressen eller på TDCs tekst-tv. 

TDC er andet end ufoer. Berømte biler, 
berømte fly, berømte slag, spøgelsesjægere, 
historiske begivenheder, mange videnskabe¬ 
lige emner og emner i grænselandet. Her viste 
bl.a. en udsendelse om "tidligere liv”, at det 
begreb er meget nært beslægtet ned ufo¬ 
bortførelserne. Det tidligere liv er blot en god 
historie, som den såkaldte terapeut skaber 
under sin behandling af et velvilligt offer. 

Søndag den 1. december var der et 
program om de første spionsatellitter. Under 


Den kolde Krig foretog 
USA mange forsøg på 
at udspionere 
Sovjetunionen fra 
luften. Det bedst 
kendte forsøg er nok 
spionage fra fly i stor 
højde, men før de 
første satellitter blev 
sendt op, brugte USA 
balloner. De udløste 
mange ufo-rapporter, 
fortalte en af de videnskabsmænd, som var 
med i forsøget. Ufo-rapporterne kom meget 
belejligt, så her var et cover-up, men med 
modsat fortegn. Det var en af disse spionballo¬ 
ner, der ifølge den amerikanske regering faldt 
ned ved Roswell i New Mexico. 

Mest interessant, set med ufologiske 
øjne, var forsøgene med Discovere og 
Corona-satellitten. Her mislykkedes en del 
forsøg i starten. Discovere nr. 2 styrtede for 
eksempel ned på Spitsbergen, hvor russerne 
bjergede den, før amerikanerne dukkede op. 
Her er måske svaret på det meget omtalte 
"Spitsbergen ufo." Projektet fortsatte ind i 
1970erne. 

Programmmer som "Mysterier, magi og 
mirakler" var som en aperitif, der gav lyst og 
interesse til at se nærmere på en del pseudo- 
videnskabelige emner. Arthur C. Clarkes 
mystiske verden forsøger at give en forklaring 
på mange mystiske ting. Virkelig guf for alle 
os, der er interesserede i ufoer, cirkler i 
kornmarker, mystiske dyr og søuhyrer. Arthur 
C. Clarke tror selv på liv andre steder i 
universet. Han går meget sagligt frem, og i 
sine programmer beviste han, at historierne 
om Bermuda Trekanten er opdigt. Det samme 
gælder Philadelphia-eksperimentet. 

Science fiction 
med strøm på 

I sommeren 1996 udkom den første udgave 
af SFX-CD. The Electronic Science Fiction 
Magazine - det første cd-rom blad om 
science fiction til både Windows PC og Apple 
Mac computere. 

Første nummer indeholder anmeldel¬ 
ser af film. bøger og spil og en særlig sektion 
om Star Trek filmserien. Her er masser af 
filmklip, tegneserier, animationer, inter¬ 
views, tekster og gode lydeffekter og musik - 
alt hvad der hører til en god multimedie 
cd-rom. 

Personligt foretrækker jeg et godt, 
gammeldags Lidskrift, som man kan sidde og 
bladre i, danne sig et overblik og nærlæse i 
ledige stunder. Et blad på cd-rom er svært at 
orientere sig i, der er en del ventetid, og man 
sidder hele tiden med en fornemmelse af. at 
man ikke har fundet det hele. Men som 
elektronisk blad betragtet er SFX-CD 
vellykket og vil helt sikkert tiltale mange. 

SFX-CD. The Electronic Science Fiction 
Magazine, Premiere issue summer 1996, 
Pearson New Entertainment Ltd. Pris: £ 6.99 

Nærmere oplysninger fås hos Patricia 
Mitchell på fax 0171-331 3929, eller på 
følgende homepage: 

http://www.pne .co.uk/sfxcd. html 

/Kim Møller Hansen 

Som tidsrejsende i programmet af 
samme navn, sætter TDC billeder på 
historien. Programmer kommer langt omkring 
og har blandt andet beskæftiget sig med 
neanderthal-mennesket, Påskeøens hemme¬ 
ligheder og mytteriet på Bounty. 

The Discovery Channel er en af de 
mest sete satellit-kanaler. KunTV-3 har flere 
seere. Desværre er det ikke alle, som har 
adgang til denne interessante og oplysende 
tv-kanal. Det kræver enten en tilslutning til et 
kabelnet eller egen parabol. Det sidste er en 
forholdsvis let og simpel løsning. En satellit¬ 
modtager med parabolantenne til at modtage 
den såkaldte 1-vest satellit og parabolkort 
koster omkring 4.000 kr. Med i prisen er 
DR-2, TV-3 og 3+. Den omtalte CTV-pakke 
indeholder The Discovery Channel, The 
Childrens Channel Nordic, CNN, Eurosport 
Nordic, MTV, BBC Prime, Cartoon NetWork og 
Turner NetWork Television, TNT. 

The Discovery Channel kabel- og satellitka¬ 
nal. Sender hver dag fra kl. 18.00 til kl. 

03.00. Pris: Via satellit, abonnement på 
CTV-pakke et år hos Viasat kr. 900,00. G 

Masters of the Stars 


I juli 1991 blev himlen over Mexico City helt mørk. Solen blev dækket af 
skyggen fra Månen, og en total solformørkelse var i gang. Dagen vil dog ikke 
alene blive husket på grund af denne solformørkelse, men også fordi mange 
mennesker under formørkelsen filmede et meget klart objekt på himlen. 

Dette blev startskuddet til en sand bølge af ufo-observationer i 
Mexico. Resultatet er også blevet en række videoer fra Genesis om de 
mange mexicanske observationer, hvoraf “Masters of the Stars” er den 
anden i rækken. 


Af Per Andersen 

Mens den første video, “Messengers of 
Destiny", koncentrerede sig om hændelsen i 
forbindelse med selve solformørkelsen i 1991, 
handler den anden video om de mange 
observationer i årene efter. 

Videosekvenser af ufoer er sjældne. 
Derfor er filmen “Masters of the Stars” 
interessant på grund af mange, autentiske 
videoklip. Det lader til, at camcordere er 
utrolig udbredte i Mexico, for der findes 
tilsyneladende et stort materiale at tage fra. 

Mange optagelser i dagslys 

Selv for den forholdsvis skeptiske, er der 
mange interessante klip fra Mexico. Mange af 
videosekvenserne er skudt i dagslys, hvor 
objekterne befinder sig over eller under 
skyerne. Dette adskiller videoen fra så mange 
andre, der viser nattelys eller fjerne lys om 
dagen. Der er ganske vist natoptagelser på 
Mexico-videoen, men de fleste af disse synes 
nu også at være højst besynderlige. 

Der er tale om en spændende 
video-produktion, idet der vises mange 
fænomener, der synes at mangle en forklaring 
- klip, der ikke er kendte fra den øvrige store 
mængde af ufo-dokumentarudsendelser. Man 
kan dog godt savne en mere grundig analyse 



og argumentation for, hvorfor der ikke kan 
være tale om balloner eller andre kendte 
fænomener. 

Ofte bevæger objekterne sig på 
underlige måder. I nogle tilfælde både frem og 
tilbage (hvilket synes at udelukke balloner). Et 
af de mest spændende klip viser et lys eller 
objekt, der bevæger sig imellem skyerne. Flere 
gange standser det eller skifter retning, og på 
et bestemt tidspunkt forsvinder det flere 
gange frem og tilbage bag en sky. 

Bevægelserne ligner ikke noget, jeg har set før. 

I et andet tilfælde sammenlignes to 
videosekvenser fra to forskellige situationer. 

På trods af, at der er tale om et relativt 
specielt lysmønster, synes udseendet af de to 
objekter at være ganske ens. 

Computer-analyse ikke 
overbevisende 

Sådan giver observationerne fra Mexico 
anledning til undren, selv om nogle af dem 
synes at have en naturlig forklaring. 

Videoen forsøger også at besvare 
spørgsmålet, om det oprindelige lys filmet 
under solformørkelsen i 1991 kunne være 
Venus. Dette er blevet påstået af skeptikerne. 
Teorien afvises bl.a. ved hjælp af en compu¬ 
ter-analyse, som “eksperterne" nu ikke slipper 
heldigt fra. Jeg havde hellere set en grundig 
analyse af Venus’ eventuelle position på 
himlen på det pågældende tidspunkt 
sammenholdt med de mange observationer. 

På trods af “biunderne" kan videoen 
anbefales som en af de få bedre af slagsen - 
specielt hvis man er på jagt efter nye. 
spændende videooptagelser. 

Masters of the Stars, Udgivet af Genesis III 
1994. Varighed: Ca. 60 minutter. Forhandles 
af SUFOI, pris kr. 250. 

Video-noter 



Beviserne forblev en 
hemmelighed 

Ofte er man i tvivl om. hvordan man egentlig 
skal bedømme en videofilm. Der er både gode 
og dårlige sider ved de fleste produktioner. 
Sådanne problemer har man heldigvis ikke 
med dokumentarvideoen “UFO - Secrets of 
the Third Reich". Den er nemlig elendig på 
alle punkter - rent ud sagt noget møg fra A til 
Z. 

Den tekniske produktion er under al 
kritik. Lydsiden er fuldstændig umulig, så det 
er stort set umuligt at høre, hvad der bliver 
sagt. Måske godt det samme! 

Videoen har “beviserne” som underti¬ 
tel. Det anføres, at man på videoen bliver 
præsenteret for beviser på, at nazisterne i Det 
tredie Rige kendte til fremmed teknologi af 
udenjordisk oprindelse og anvendte denne 
teknologi. Dette er en gammel myte, som har 
været i omløb i mange år. Derfor var jeg 
spændt på at se, hvilke belæg der egentlig var 
for disse rygter. 

Desværre afslører videofilmen intet, 
hvilket gør den til en af de mest kedelige 
produktioner, jeg har set længe. Man forsøger 
ihærdigt gennem filmen at sammenkæde tre 
forskellige områder: Nazisternes planer om at 
bygge et ufo-formet fly, ufo-emnet generelt 
samt en række fuldstændig uforståelige 
teorier om energi og fremdrift. 

At nazisterne legede med tanken om at 
bygge fly med usædvanlige former er rimelig 
dokumenteret. Men desværre findes der ingen 
film af sådanne fly. og det mislykkes totalt i 
videoen at finde nogen sammenhæng mellem 
disse tekniske skitser og ufoer eller specielle 
energimetoder. 

Der står på omslaget, at man skal “se 
på beviserne og selv konkludere". Det var ikke 
svært og dommen lyder: Nonsens. 

UFO: Secreis of Lhe Third Reich , Royal Atlantis 
Film HmbH 1994. 

Varighed: 58 min. 

/Per Andersen 


Flimrende ufo-dagbøger 

Der udgives rigtig mange ufo-videoer i disse 
år. Selv om emnet er stort, har producenterne 
tydeligvis svært ved at finde på noget nyt hele 
tiden og bl.a. præsentere nyt billedmateriale. 
Denne problematik kendetegner også videoen 
UFO Diaries: Close Encounters. 

Videoen rummer tre temaer “What Are 
They Like?", “Abductions" og “UFOs - True Or 
False?”, der hver især er bygget op som 
selvstændige tv-udsendelser på ca. 25 min. 
med den samme studievært til at binde 
historierne sammen - samt pauser med plads 
til reklamer! I udsendelserne bliver både 
troende og skeptikere hørt, ligesom der 
præsenteres autentiske ufo-optagelser og 
mange rekonstruktioner. Klipningen er så 
hurtig og amerikansk, at man risikerer at 
blive køresyg, og de enkelte sekvenser 
genbruges lige lovlig meget. 

På videoen møder man bl.a.: Thomas 
Bullard, Betty Hili, Wendelle C. Stevens, 
Robert O. Dean, Linda Moulton Hovve 
(kvægmishandlinger), Kevin Randle (Rosvvell- 
sagen). Budd Hopkins (bortførelser), David 
Michael Jacobs, Leonard Stringfield, Karla 
Turner, Curtis Peebles (skeptiker), George 
Knapp, Vicky Cooper Ecker og Jerry Black 
(skeptiker, hypnose). 

I modsætning til mange andre 
ufo-videoer er den tekniske kvalitet i top med 
god lyd. 



UFO Diaries: Close Encounters, Sun Interna¬ 
tional Pictures 1996; ca. 74 min, pris: £ 10.99 

Andre titler i serien UFO Diaries er: 

First Encounters (The First UFOs: Pyramids - 
The Alien Connection; Cvdonia - The Mars 
Connection) 

The Hidden Truth (Project Blue Book; The 
Secret of Roswell; The Mvstery of Kecksburg; 
Area 51) 

Mysteries From Beyond (The Bermuda 
Triangle; Nasa and UFOs: Message From 
Space) 

/Kim Møller Hansen 



Forfriskende komcirkler 


Det er altid med visse forventninger, at man 
sætter en ny video i maskinen og læner sig 
tilbage, mens billederne toner frem. Det var 
også tilfældet, da jeg sætte videoen Cropcircle 
Communique II på. På bagsiden kunne man 
nemlig læse. at man på videoen faktisk ville 
vise komcirkler blive dannet! Hold da fast, 
tænkte jeg, det må jeg da se. 

Det fik jeg også at se, men på en helt 
anden måde, end jeg havde forestillet mig! 

Som titlen på videoen angiver, er dette 
en efterfølger til videoen Cropcircle Commu¬ 
nique (underforstået nr. 1). Denne video var 
utrolig ukritisk i forhold til fænomenerne, og 
jeg forventede med nummer 2 at få serveret 
mere af det samme. 

Men det viste sig, at producenterne af 
Cropcircle Communique havde fået lyst til 
faktisk at undersøge sagen grundigere, end 
man ser i så mange andre tilfælde. Og 
“Cropcircle Communique II" viste sig derfor at 
være en saglig, seriøs og undersøgende 


dokumentation af de kontroversielle cirkler. 

Et af eksperimenterne gik ud på, at 
man havde stillet infrarøde kameraer op ved 
områder, hvor der typisk opstår cirkler i 
kornmarkerne. På denne måde havde man 
fotograferet flere komcirkler blive skabt - og 
nogle skikkelser, der vandrede rundt i 
markerne og var cirklernes bagmænd. Det 
viste sig med andre ord, at cirklerne var 
produceret af intelligente væsener - her fra 
Jorden! 

Og det bedste af det hele var, at man 
fremviste en af de konstruerede cirkler til de 
kendte (men selvbestaltede) komcirkel- 
forskere. De udtalte selvfølgelig samstem¬ 
mende, at der var helt klare tegn på, at denne 
cirkel bestemt ikke kunne være skabt af 
mennesker. Herefter måtte filmholdet oplyse, 
at man faktisk havde billeder af personer i 
gang med arbejdet. 

Derudover viser videoen fotos leveret af 
fupmagerne selv, der åbenbart havde haft lyst 
til at fotografere deres eget værk efter endt 
dåd. Og man viser, hvordan opsendelse af 
balloner med lys under skaber de "sensatio¬ 
nelle" sammenhænge mellem komcirkler og 
ufoer - igen sammenhænge, der viser sig at 
være menneskeskabte. 

Endelig en video, der går bag om 
fænomenerne og tør undersøge de rette 
sammenhænge. Hurra for det! 

Cropcircle Communique II: Revelations. 
Produceret af John Macnish. Circlevision 
Production, 1994. Varighed: Ca. 60 min. 

/Per Andersen 

UFO Kavalkade 1993 

I 1993 udkom en af de få videoer, der er lavet i 
Danmark om ufo-fænomenerne. Det var derfor 
med stor nysgerrighed og interesse, at jeg bestilte 
videoen hos producenten, IGAP (International Get 
Acquainted Program) i Danmark. 


Af Per Andersen 

Videoen viste sig at være en lav-budget 
produktion, der alene består af klip med fotos, 
videosekvenser og rekonstruktioner, bl.a. 

"lånt" fra forskellige tv-programmer om ufoer. 
Det hele bliver kommenteret af dansk ufologis 
"grand old man", H.C. Petersen. 

Det er afgjort positivt, at man med 
videoen har fået en stor samling af diverse 
fotos og ikke mindst videoklip samlet på et 
enkelt videobånd. På 
denne måde udgør 
videoen et vigtigt 
supplement for alle 
dem, der samler på 
billedmateriale 
vedrørende forskellige 
observationer. 

Ikke ufoer - men rumskibe 

Udgangspunktet for videoen bliver gjort helt 
klart fra begyndelsen, idet H.C. Petersen som 
noget af det første siger, at videoen handler 
om "ufoer - eller rettere sagt rumskibe fra 
andre verdener". Der er ikke noget med åbne 
holdninger her! 

Som bekendt afhænger det sete af 
øjnene, der ser. Dette er understreget af 
mange forskningsprojekter, senest af nogle 
hollandske forskere. De påviste, hvordan en 
gruppe studerende ganske enkelt lod sig 
påvirke af deres egne ønsker og holdninger i 
en opgave, der ellers var ganske objektiv (at 
angive hvilken stak vurderinger, der var 
størst). 

Og ønsker man at se rumskibe, så ser 
man rumskibe. Man må naturligvis tro om 
ufoer, hvad man vil, men IGAP-videoen 
beskæmmes at et meget stort antal faktuelle 
fejl i form af identificerede fænomener, der i 


anledning af IGAP's fortolkninger bliver 
ophævet til fremmede rumskibe. 

Fejlprocent på 70 

Der er på videoen omkring 90 fotos og 
videosekvenser af forskellige fænomener. Af 
disse kan kun en tredjedel - eller 29 stk. - 
ikke umiddelbart forklares som kendte 
fænomener. Eller sagt på en anden måde: 

Ikke mindre end 61 af 90 af fænomenerne er i 
virkeligheden kendte 
fænomener! En sådan 
fejlprocent er rystende, selv 
fra en organisation som 
IGAP, der ensidigt arbejder 
ud fra en rumskibshypo¬ 
tese. 

Jeg vil spare læseren for at 
gennemgå samtlige 61 
fænomener i detaljer, men blot nævne nogle af 
dem: 

Der er fx 7 fotos/videosekvenser, der 
helt klart er reflekser. Der er 4 tilfælde af fugle 
- herunder et fotografi, som enhver kan 
identificere som en fugl efter 5 sekunder. Der 
er den berømte dampsky fra Viborg. Der er et 
eller to meteorer. Der er en af de (med 
undtagelse af IGAP) kendte aflange, sorte 
balloner. Et par filmfejl krydres med en video, 
der for længst er identificeret som et fly. Og 
mest markant: 9 sekvenser, der i den gængse 
ufo-litteratur er identificeret som fup-numre, 
samt yderligere 18 sekvenser, der sandsynlig¬ 
vis er fup! 

Ak ja, hvor langt er vi egentlig kommet 
efter 50 år med ufo-arbejdet? 

Fra IGAP meldes det. at videoen UFO 
Kavalkade er udsolgt. Det generer ikke mig. 

IGAP i Danmark Præsenterer: UFO Kavalkade 
1993. Udgivet i 1993. Varighed: Ca. 40 min. 



Fup og fiduser 

Udenlandske tv-udsendelser, tidsskrifter, bøger og hjemmesider 
på Internet vrimler med flotte billeder af rumskibe og ikke 
mindst rumvæsner. Billederne er sjældent ledsaget af ret mange 
data. Kun få gider undersøge, om billederne nu også viser noget 
mystisk. Klaus Webner fra Tyskland er en af disse ihærdige sjæle. 
Resultaterne fremlægges nu i bogen “Wesen Aus Dem 
Weltraum?”. 


Af Kim Møller Hansen 

‘Wesen Aus Dem Weltraum?” er opdelt i 
overskuelige afsnit og skrevet ganske 
underholdende. Hvert kapitel indledes med 
billedmaterialet og den tilhørende historie, 
som den ofte gengives i bøger m.m. Derefter 
fremlægger Klaus Webner resultaterne af sin 
egen efterforskning og giver en forklaring på 
billedet - hvis han da har den. Fx har Klaus 
Webner (ligesom alle andre) ikke nogen 
forklaring på det gådefulde Templeton-foto, 
der bl.a. omtales i UFO-Nyt 1/97. 

Klaus Webner behandler bl.a. Erich 
von Dånikens billeder, diverse billeder afdøde 
ufonauter, “sølvmanden", Monguzzi- 
billedserien, Cedric Allinghams billeder af 
Mars-rumskib og Mars-mand, Howard 
Menger, aprilsnaren med Mr. X i Wiesbadener 
Tagblatt fra 1950, MJ-12 dokumenterne og 
Edward Walters' verdensberømte rumskibsfo¬ 
tos fra Gulf Breeze. 

Bogens forside prydes af et foto af en 
ufonaut. der ligger på et bord. Billedet har 
siden 1990 vandret verden rundt som et bevis 
på. at de amerikanske myndigheder har 
fremmede lig på bordet, 
men forsøger at skjule 
det. 

I virkeligheden er 
billedet taget af 
journalisten og 
skeptikeren Christian 
Robert Page fra Quebec i 
Canada. Han var i 
september 1981 gæst på 
en stor okkult udstilling 
i Montreal. Her var den 
menneskestore 
voksdukke udstillet. 

Page tog et billede af 


dukken og offentliggjorde det i en kritisk 
artikel i bladet FUSION i juli 1990. Kort efter 
opdagede Page, at hans billede nu var dukket 
op i en bog skrevet af den engelske sensati¬ 
onsskribent Timothy Good. Sidstnævnte 
"glemte" dog at fortælle, at billedet viser en 
voksdukke. Resten er historie... 

Trofaste læsere af UFO-Nyt vil kende 
de fleste sager i Webners bog i forvejen, men 
der præsenteres også nye billeder i denne 
gode samling af ufologiske kuriositeter. 

Klaus Webner konkluderer: Om der 
findes ikke-jordiske væsner, ved vi endnu 
ikke. Men ægte ufonauter og flyvende 
tallerkener fra andre planeter er endnu ikke 
dukket op her på Jorden! 

Klaus Webner: Wesen Aus Dem Weltraum? 
Erste Dokumentation der Welt ilberfotografi¬ 
erte Ufonauten , Verlag Klaus Webner 
Produktionen 1993, 132 sider, rigt illustreret, 
ISBN 3-929049-01-5. Bestilles ved at sende 
36 DM til: Klaus Webner Produktionen, 
Zugspitzstrasse 56, D-65199 Wiesbaden, 
Tyskland. 

First Light - 
et planetarieprogram 


Af Ole Henningsen 

Her er nyt legetøj for alle pc/astronomi¬ 
freaks. Det kendte astronomi-program 
“Distant Suns" fra Virtual Reality er kommet i 
en helt ny version under navnet “First Light”. 
Programmet anbefales afviklet via en 
486-66DX2, men producenten gør 
opmærksom på, at en Pentium vil være at 
foretrække. Windows 3.1 eller senere, 8 Mb 
RAM, cd-rom drev, 256 farver, lydkort. 
Programmet kan ikke køre under Windows 
NT. 

First Light 1.0 er 
prøvekørt på en 
Pentium 100, 16 Mb 
Ram, 2 Mb grafikkort 
under Windows 95, og 
det fungerede glimrende 
efter en ligeledes 
problemfri installation. 

Der følger ikke 
nogen trykt manual 
med “First Light”. 

Læsning og udprintning 
af manualen kræver 
installation af pro¬ 
grammet Adobe Acrobat 
Reader, der også findes 
på cd-rom’en. 

Hvis man af nødvendighed, nysgerrig¬ 
hed eller ved et rent og skært uheld beder om 
udprintning af manualen, står man bagefter 
med 132 sider i hånden. Så har man ikke 
alene fået en grundig indføring i programmets 
virkemåde, men samtidig en indføring i visse 
af astronomiens grundbegreber incl. 
illustrationer efter devisen: “Universet - kort 
fortalt!” 

Naturligvis kan man være fristet af den 
sædvanlige fremgangsmåde: Hvis alt andet 
svigter, så prøv brugsanvisningen! I dette 
tilfælde vil jeg dog mene, at man får mest ud 
af programmet, hvis man i rette tid konsulte¬ 
rer manualen. 

Programmet starter med at vise 
stjernehimlen ledsaget af cikadernes sang - 
også selv om man senere har korrigeret sin 


position til mere nordlige og køligere 
himmelstrøg. 

Man arbejder med 9.824 stjerner fra 
NASA’s SkyMap ned til mag. 6.7. Endvidere 
findes der mere end 1.500 deep sky objekter. 
Ved at klikke på de enkelte objekter på himlen 
åbnes en boks med relevante data samt (for 
mange deep-sky objekter) tilhørende foto. Man 
får dog ikke data frem, hvis man beder 
programmet om “flere stjerner” og derfor 
anvender Hubble Guide Star Catalog, der 
rummer 16 mio. stjerner ned til mag. 16. 

Tidsmæssigt angives programmet at 
bevæge sig fra 4.713 
f.Kr. til 9.999 e.Kr. 
Udprintning af 
stjernekort med stjerner 
og deep sky objekter 
foregår problemløst på 
hvid baggrund. 
Programmet anviser 
flere forskellige måder at 
bevæge sig rundt på. 

Med et enkelt museklik 
kan man eksempelvis 
trække computerhimlen 
i den ønskede retning. 
Samtidig kan man med 
musen hurtigt ændre på 
synsfeltets størrelse. Ved at anvende 
programmets såkaldte “Navigatør”, kan man i 
3-D vise synsretningen fra en given position i 
rummet for en bruger uden større indsigt i 
himmelmekanikken. 

I fortegnelsen over kommende sol- og 
måneformørkelser har den amerikanske 
tekstforfatter ikke kunnet tilbageholde et 
“Endelig!”, da han er kommet til den totale 
solformørkelse, der den 21. august 2017 er 
synlig fra USA. Vi europæere kan sende ham 
en særdeles venlig tanke og glæde os til 
august 1999. 

En lang række filmsekvenser er med til 
at levendegøre programmet. Hvis man klikker 
på Månen - enten i en menu, eller fordi den 
tilfældigvis er fremme på skærmens nattehim¬ 
mel, vil man få en lille boks frem med data om 
vor drabant. Her kan man så bladre gennem 


en række fotos, der i glimrende kvalitet kan 
forstørres op i fuld skærm. 

Der er ligeledes adskillige filmsekven¬ 
ser bl.a. fra visse af Apollo-rumfærdeme. Fra 
Apolio 17 har man fx en håndholdt optagelse 
af Tsiolkovskv-krateret på bagsiden af Månen, 
inden hjemturen mod Jorden. Det er bl.a. i 
disse filmsekvenser, lydkortet kommer i 
anvendelse, hvis man skal kunne høre 
astronauternes kommunikation. 

Tekstforfatteren har måttet give op 
over for visse detaljer. Et foto af et par 
nydelige månekratere får denne geniale 
kommentar med på vejen: “Normalt ville jeg 
have en billedtekst til denne optagelse, men 
da jeg ikke kan finde kilden, har jeg ingen 
anelse om. hvilke kratere der er tale om. Prøv 
at forestille dig, at der her er en dybsindig og 
informativ billedtekst, der leder dig frem mod 
nye erkendelser og vil forbedre livskvaliteten 
for dig og din familie samt give dig hvidere 
tænder"! 

Forsynet med hvidere tænder kan man 
tage på adskillige computergenererede 
flyveture i solsystemet, 
bl.a. en halv snes 
flyvninger på udvalgte 
steder af Mars- 
overfladen. Eller man 
kan se Jorden med 
skyformationer dreje 
rundt med baggrund i 
optagelser fra 
Galileo-sonden. der 
også sørger for en 
spændende optagelse 
af Månen i en del af sit 
kredsløb om Jorden. 

Dog skal man ikke i 
overmod forstørre de 
mange filmklip op til fuldskærm. Så bliver 
øjnene også firkantede. 

"First Light" har en såkaldt “natlig 
godtepose", der dog viser sig at være en slags 
dagens tekst eller opgave omhandlende et 
afgrænset astronomisk emne, som i visse 
tilfælde illustreres med et foto eller en 
tegning. Ikke alle tekster forekommer lige 
interessante eller relevante. Der er naturligvis 
udskrivningsfunktion knyttet til også denne 
del af programmet, hvis man hellere vil sidde 
med tingene i fred og ro - uden pcen tændt. 

Som i mange andre programmer af 
denne type. kan man naturligvis bede om at 
få plottet planeternes baner ud på skærmen 
efter først at have sat programmets ur til de 
tidsintervaller, som måtte være anvendelige til 
formålet. Dette gælder også banerne for visse 
kometer og asteroider. 


I den seneste halve snes år er der ofte 
kommet meldinger om asteroider med baner 
relativt tæt på Jordens. I "First Light" findes 
eksempelvis baneelementer for asteroiden 
1989-FC, der blev opdaget den 31. marts 
1989. Den havde dog passeret Jorden i en 
afstand af omkring 600.000 km allerede den 
22. marts. Asteroiden var ikke blevet opdaget 
tidligere, da den set fra Jorden kom mod os i 
retningen fra solen. Sådanne hændelser kan 
man selv sidde og pusle med og på bedste vis 
få illustreret, hvis man anvender denne del af 
programmets faciliteter. 

Programmet gør det også muligt for 
brugeren at skabe og gemme sine egne 
"filmsekvenser". Det kan være visning af 
planetbaner, eller evt. baner for objekter 
baseret på egne indlagte data. De udvalgte 
sekvenser kan importeres i andre windowsba- 
serede præsentationsprogrammer m.v. og kan 
altså køres uafhængigt af “First Light". 

Der er tale om et planetarieprogram, 
men "First Light" er efterhånden krydret med 
så mange informationer, fotos animationer og 
filmsekvenser, at en stor 
del af programmet mere 
tager sigte på at oplyse 
brugeren om elementære 
astronomiske begreber. 
Med sine mange 
muligheder har et sådant 
multimedieprogram en 
stor pædagogisk fordel 
frem for mere traditio¬ 
nelle lærebøger. 

Og har man først fået 
denne cd-rom placeret i 
drevet, tager det sin tid, 
inden man igen får kigget 
udenfor på virkeligheden. 

Distribution: AlSoft, tlf. 31 49 22 51, 
kr. 620,00, incl. moms. 

Ufoer og anden mystik 
på cd-rom 


Af Kim Møller Hansen 


Stort og småt om lidt af hvert 

Mange forbinder i dag cd-rom produkter med 
Hotte multimedie-præsentationer med lyd. 
videoklip, hypertext, animationer mm., men 
sådan er 2.000 Greater & Lesser Mystenes 
ikke. 

Det er først og fremmest en tekstbase¬ 
ret cd-rom, og det vil sige sådan ca. 2.300 
dokumenter med omkring 40 mio. ord! 

Cd-rom’en er inddelt i 133 hovedkata¬ 
loger med alt muligt mere eller mindre 
mystisk mellem himmel ogjord: Ufoer, kold 
fusion, evighedsmaskiner, cryptozoologi, 
Aleister Crowley, FBI, hekse, nyreligiøse 
bevægelser. Nostradamus, runer, biorytmer 
og meget, meget mere. Takket være den 
medfølgende manual, hvor alle tekster står 
nævnt med det præcise filnavn og filstørrelse, 
kan man dog hurtigt finde frem til den 
ønskede læsning. 

Adskillige bøger og tidsskrifter 
gengives i fuldtekst, ligesom der er 20 
programmer vedr. astrologi, narkotika, Tarot, 
læsning i teblade o.lign. 

Indholdet er for en stor dels vedkom¬ 
mende hentet på Internettet. Så hvis man 
ikke selv orker at gå på opdagelse på nettet, 
men har hang til det mystiske eller helt 
udflippede. er der masser aflæsning og 
enkelte billeder at gå om bord i på denne 
tekstarkiv-cd-rom, hvor skidt og kanel er godt 
blandet! 

2.000 Greater & Lesser Mysteries, Rod Smith, 
1995, £ 21.00, udgivet af: Public Domain 
Software Library Ltd., Winscombe House, 
Beacon Rd, Crowborough, E. Sussex TN6 
1UL. UK. 

Cd-rom'en kan også købes gennem Parhelion 
(se oversigten med internetadresser). 

■'ZZZZJiT STANTON FRI EDMAN 


Sandheden om ufoerne 

Det er rart med en cd-rom, som er enkel at gå 
til og finde rundt på, har en passende 
mængde tekst, 49 videoklip, 100 lydsekvenser 
og 64 billeder (dog i en noget ulden kvalitet) - 
og så oven i købet hedder UFOs...The Real 
Story. Og når så hele molevitten på 300 Mb 
præsenteres af en atomfysiker, der har brugt 
36 år på ufo-fænomenet - hvad mere kan man 
så forlange? 

Seriøsitet, såmænd! 

Problemet med UFOs...The real Story er 
nemlig, at den ser på ufo-problematikken 
gennem Stanton Friedmans briller. Hans 
verdensbillede er dejligt forenkelt: Vi får besøg 
af fremmede intelligensvæsner, for bl.a. Betty 
Hili og Travis Walton har nemlig mødt dem og 
været særdeles tæt på. Rumfartøjerne har 
lavet aftryk i jorden i Delphos og dermed 
bevist, at de er fysiske objekter. De fremmede 
kommer fra stjernerne i Zeta Reticuli, for det 
viste de selv Betty Hiil på et stjernekort, 
dengang hun var bortført. Selvfølgelig styrtede 
der et fartøj ned i Roswell, og den amerikan¬ 
ske regering tilbageholder sandheden. Det 
bevises af MJ-12 dokumenterne. Osv. osv. 

Hvis man deler Stanton Friedmans 
verdenssyn og kan godtage hans 
“bevisførelse", er denne cd-rom et rimeligt køb 
for enhver ejer af en computer (selv en 386 
peer kan bruges!) med lydkort og cd-rom 
drev, men forvent ikke, at du køber et levende 
multimedieprodukt. Her er mest tale om en 
række foredrag pakket ned på en plasticskive. 

UFOs...The real Story , Unity Publishing 1995 
(en 2. udgave er netop udkommet), fax 


506-457-0669 
(Canada). Internet 
email unity@nbnet.n- 
b.ca. 

Pris: USS 39.95 + porto 
USS 3.00. 

Stanton Friedmans 
World Wide Web side er 

hetp://207.179.129.61/index.htm 

...Og så til noget helt andet! 

FlagTower er kendt for gode multimediepro¬ 
dukter. og The Unexplained er bestemt ingen 
undtagelse. Lyd, billeder, animationer, 
filmklip etc. er i topklasse. Fra hovedmenuen 
og diverse undermenuer vælger man mellem 
alle mulige mystiske emner: Ufoer, spøgelser, 
bortførelser, uhyrer, parapsykologi, mystiske 
nedfald, selvforbrænding m.m.m. Inden for 
hvert hovedemne kan man vælge funktionen 
“play all" - og så behageligt tilbagelænet nyde 
hjemmebiografens rundvisning i den 
uforklarlige verden. I alt er der 2 l /z times 
hjemmebio på denne måde. 



Animationerne stoppes med et klik på 
skærmen, og man kan springe videre til næste 
emne. Ved et klik på tilfældigheds-funktionen 
(ikon med terninger) vælger programmet en 
tilfældig side blandt mere end 500 med et 
billede, en tekst eller speak. 

Indholdsmæssigt tilhører de valgte 
billeder (over 1.000) og teksten den mere 
seriøse ende (med enkelte kiksere), men 
indeholder intet nyt for kendere. The 
Unexplained kan ikke bruges som 
opslagsværk, men den får på en underhol¬ 




dende og populær måde givet brugeren et godt 
overblik over den uforklarlige del af vores 
verden. 

Eneste indvending er, at brugerfladen 
er lidt for mørk. Man skal vænne sig til de 
sorte menuskærme, og lyden kan godt "hakke 
og klumpe" lidt, når der foregår noget på 
skærmen under en speak. 

The Unexplained , FlagTower 1996. Pris: £ 
29.99. FlagTower kan kontaktes på fax 0171 
393 3033 eller på deres homepage: 

http://www.flagtower.com 

The Unexplained forhandles også af Parhelion 
samt af flere danske boghandlere. Jeg har set 
priser på ca. 300 kr. 

For at kunne få glæde af The Unexplained skal 
din multimedie-pc være mindst en Pentium 
med quadro-speed cd-rom-drev og Windows 
95. Mindre kan ifølge manualen gøre det, men 
det giver for lange ventetider og hakkeri i både 
video og lyd. 

Sælsom, men meget flot og 
spændende 

Kan du lide gåder, spil og alskens mystik, og 
har du lyst til at gå på opdagelse? Så er Weird 
lige sagen! Weird er ikke et elektronisk 
leksikon og heller ikke et decideret spil. men 
en sælsom og uoverskuelig blanding - og det 
er skam helt med vilje. 

Man begynder udforskningen i en 
labyrint, der mest af alt ligner det indre af en 
gigantisk ubåd eller kloaknettet under en 
storby. Symboler på musemarkøren angiver 
undervejs, hvor man kan klikke. 

Døre åbner sig, statuer bevæger sig, 
eller man skal løse gåder og vinde 
diverse spil - hvorefter man har gjort 
sig fortjent til at få informationer om 
yetien, ufoer, søslanger, skøre folk 
der æder sten, eller hvad de 
humoristisk anlagte programmører 
fra TwoPointZero nu har fundet på. 

Farer man vild i labyrinten, 
kan man kalde et kort frem på 
skærmen og springe hen til det 
ønskede sted, men hvilke informatio¬ 
ner om det mystiske, man møder og 
hvor, er næsten umuligt at forud¬ 
sige. Efter timers ihærdig udforsk¬ 
ning er jeg kun stødt på en brøkdel 
af Weirds mange godbidder. Er man 
ihærdig og dygtig nok, kommer man 


(formentlig) ud i alle hjørner, og får således set 
45 minutters video, hørt to timers speak og 
set 3.000 billeder i 15 forskellige miljøer. 

Der er mange timers god underhold¬ 
ning i selskab med "Sea & Lake Monsters". 
"Man Beasts”, “Ghostly Tales”, "UFOs", 
"Puzzles of Time & Tense", “Mysterious 
Places"...og masser af forteanske emner. 

Weird indeholder også interviews med 
Nick Pope, Dennis Stacev (MUFON), Philip 
Mantie (BUFORA), David Heppell, Lionel 
Fanthorpe, Mike Dash (Fortean Times), Lars 
Thomas (SUFOI), Roy Stemman og Jonathan 
Downes. 

Billeder, 3D-animationer og musik er 
helt i top. Ligesom selve tilrettelæggelsen og 
præsentationen er en nydelse. 


C unitar t* *** Rapt Muswm of Soetl*v4 


Weird, TwoPointZero Ltd. 1996, i 
samarbejde med McGraw Hiil. ISBN 
0-07-709350-x. Pris: £29.95. 
TwoPointZero kan kontaktes på: 

http://www.twopointzero .co.uk 

McGraw Hiil kan kontaktes på: 

http://www.mcgraw-hill .co.uk 
http://www.books.mcgraw- 
hill . com 

Weird forhandles bl.a. af Parhelion. 


På jagt med en ufo-database 

Den californiske ufolog Larry Hatch har udarbej¬ 
det en database med det formål at registrere 
ufoobservationer fra hele verden. Dette arbejde er 
der blevet et spændende resultat ud af. *U* - som 
Hatch har valgt at kalde databasen - indeholder 
registreringer af mere end 14.500 observationer. 


Af Toke Haunstrup 

Ambitiøst projekt! 

Det er i sagens natur et særdeles ambitiøst 
projekt at ville udarbejde en 
verdensomspændende database for uforap¬ 
porter. Man må derfor lette på hatten for 
Larry Hatch, som har taget udfordringen op. 
Spørgsmålet er så, hvorvidt det lykkes Hatch 
at skabe en brugbar og relevant database. 

En forudsætning for succes er, at 
databasen er udarbejdet på grundlag af et 
godt kildemateriale. Som kildemateriale har 
Hatch anvendt et bredt udvalg af bøger og 
tidsskrifter, der omfatter titler af ufologer som 
fx J. Allen Hynek, Jacques Vallee og Philip J. 
Klass. Desuden figurerer en række tidsskrif¬ 
ter såsom “Flying Saucer Review”, “Internatio¬ 
nal UFO Reporter” og “UFO Magazine” på 
referencelisten. Også vort eget engelske 
newsletter, “SUFOI News”, er anvendt. 

Oversigten over kilder omfatter knap 
250 referencer. Et hurtigt kik ned gennem 
listen giver det indtryk, at Hatch har fået alle 
de kendte udgivelser med, men også flere af 
de mindre tilgængelige publikationer, såsom 
“SUFOI Newsletter” og “AFU Newsletter”. 

Kvaliteten af kilderne kan for enkeltes 
vedkommende oplagt diskuteres (fx refereres 
“UFO Magazine” udgivet af QUEST), men 
mange af kilderne er kendt som seriøst 
arbejdende grupper og ufologer (fx grupper 
som CUFOS og forfattere som Jacques Vallee, 
Philip J. Klass og Jenny Randles). 

Til trods for Hatch’ tydelige ihærdighed 
med at skaffe observationer også fra de 
mindre kendte udgivelser, skinner det tydeligt 


igennem, at meget af den kendte ufolitteratur 
er udgivet på engelsk, og at Hatch selv er 
amerikaner. Af samme grund er hovedparten 
af kilderne amerikanske. En naturlig 
konsekvens heraf er, at det er gruppen af 
amerikanske observationer, som udgør 
hovedparten af databasens i alt 14.575 
registrerede hændelser. Observationer alene 
fra USA udgør 47% af databasen (svarende til 
6.893 registreringer). 

Sammenlignet hermed udgør observa¬ 
tioner fra hele Europa (inklusive det tidligere 
Østeuropa) 30%. Af disse er 3.999 fra 
Vesteuropa, mens de resterende sølle 322 
rapporter stammer fra det tidligere Østeuropa. 
Østeuropæere observerer nok lige så ofte 
særegne himmelfænomener, som 
vesteuropæere gør. Forklaringen på den store 
forskel er derfor snarere, at de østeuropæiske 
lande ikke har den samme tradition for 
dannelsen af ufoorganisationer og publicering 
af engelsksproget litteratur. Kun ganske få 
rapporter fra lande som Polen og Rumænien 
bliver publiceret på engelsk. 

Statistikken beskrevet ovenfor 
afdækker et vigtigt problem ved *U*, der - 
trods sine gode intentioner - har vanskeligt 
ved at leve op til at være en verdensdækkende 
database. Der er fortsat ‘sorte huller’ på 
verdenskortet - Danmark er et af disse. 
Danske rapporter udgør 41 af de 14.575 
registrerede observationer (svarende til en 
andel på 3 promille). 

Faktuel fejl 

Gennemgangen af et tilfældigt udvalg af 
databasens registreringer afslørede desværre 
en - set med danske øjne - væsentlig fejl. 

Det glemte folk 

Fandtes der engang en verdensomspændende 
højkultur, der byggede de gamle og ubegribelige 
templer, som stadig findes i bl.a. Asien og 
Amerika? Og er det denne gamle og for længst 
uddøde kultur, der fortælles om i de mange sagn 
om en syndflod og undergang for længe, længe 
siden? 


For at vurdere kvaliteten af *U* søgte 
jeg på “Maarup-sagen” (den kendte, danske 
hændelse fra 1970, hvor en politibetjent blev 
udsat for en bilstandsning nær Haderslev). Til 
min overraskelse var Maarup-sagen registre¬ 
ret under datoen 13. august 1976 - altså 6 år 
senere end det korrekte årstal! Dette kan 
naturligvis være en undtagelse, og til forsvar 
for *U* skal det understreges, at de øvrige 
oplysninger om Maarup-sagen var korrekte. 
Det er da heller ikke muligt at afgøre, om der 
er tale om en simpel slåfejl, eller der har været 
en fejl i den oprindelige kilde (“MUFON UFO 
Journal”). 

Hver eneste af de 14.575 registrerede 
observationer omfatter en linje med sagens 
hovedoplysninger (dato, tidspunkt, varighed, 
længdegrad og breddegrad) og en linje med 
hovedtræk fra hændelsesforløbet. 

Sidstnævnte linje er skrevet på nærmest 
kodeform, hvilket gør det muligt at kompri¬ 
mere informationerne mest muligt. Alle disse 
oplysninger er beskrevet med blot 78 
karakterer til rådighed. 

Anvendelsesmuligheder 

Efter at have afprøvet de forskellige faciliteter 
i *U*, synes det generelle indtryk at være, at 
det er lykkedes Larry Hatch at skabe et godt 
værktøj til behandling af store mængder af 
observationer. *U* gør det fx muligt at søge 
efter rapporter, som opfylder en eller flere 
givne søgekriterier. Eksempelvis kunne man 
ønske at finde rapporter, som 1) stammer fra 
Skandinavien, 2) har fundet sted i 70eme og 
3) i landlige omgivelser. Dette er muligt vha. 
programmets søgekriterier. 

vil dog ikke være brugbar som 
søgebase for danske observationer, idet så få 
af landets sager er medtaget. En søgning i *U* 
ville ganske simpelt ikke give det reelle billede 
af ufoaktiviteten i Danmark. Derimod vil 
databasen klart være mere anvendelig ved 
søgning på amerikanske observationer 
(grundet den bedre dækning). 

Et vigtigt plus ved *\J* er en række 
faciliteter, som gør det muligt at foretage 
statistiske analyser. Men også her har det 
oprindelige kildemateriale stor betydning, idet 
kvaliteten af de statistiske analyser aldrig kan 
blive bedre end kvaliteten af det originale 
kildemateriale. Heldigvis synes Hatch med sit 
valg af kilder at have undgået de mest 
useriøse grupper, selv om kvaliteten af 
arbejde udført af ufologer som Budd Hopkins 
og Whitley Strieber naturligvis kan diskute¬ 
res. 


Med disse begrænsninger in mente er 
det ganske interessant og prøve sig frem med 
de forskellige statistiske funktioner. Som 
eksempel på mulige analyser kan nævnes 
observationsfrekvensen som funktion af tiden, 
geografisk område eller form. 

*U* kan også gøre nytte som litteratur¬ 
liste, idet alle registreringer er forsynet med 
en reference, som henviser til den oprindelige 
kilde. Dette kunne fx gøre nytte, hvis man 
ønskede at finde observationer med særlige 
karaktertræk. Da ville man først køre en 
søgning på disse træk og ud fra resultatet af 
søgningen finde de originale kilder. På denne 
måde kan *U* være et nyttigt værktøj i 
forbindelse med forskningsprojekter. 

*U* har endvidere den facilitet, at det 
er muligt at redigere i databasen, dvs. slette 
eller ændre i allerede eksisterende registrerin¬ 
ger og eventuelt tilføje helt nye. På denne 
måde kan man benytte sig af programmets 
glimrende databasestyring til at opbygge sit 
eget register over fx danske observationer. 

*U* er et spændende og brugbart 
værktøj til håndtering af store 
rapportmængder. Dets anvendelse begrænses 
imidlertid af overvægten af særligt amerikan¬ 
ske observationer. *U* giver således ikke et 
reelt billede af ufoaktiviteten i lande uden for 
de engelsktalende dele af kloden. 

Kvaliteten af resultater opnået ved 
brug af *U* vil altid være betinget af kvaliteten 
af den litteratur, som databasen er baseret på. 
Det er vor erfaring, at denne er stærkt 
svingende for ufolitteraturen. 

Disse kritikpunkter taget in mente, 
udgør *U* et spændende værktøj, som man 
kan bruge mange timer på. De 63 dollars 
synes ikke spildte. 

*U* UFO DATABASE - Mapping and Research 
Tool produceret af Larry Hatch Software 
1996, 142 Jeter Street, Redwood City, CA 
94062, USA. Pris: US$ 63.00 



Af Kim Møller Hansen 

Ingen kender svaret. Men sikkert er det, at 
der i Andesbjergenes højland findes murre¬ 
ster, templer og tilskåme bjerge, som er 
utroligt gamle, og som er lavet ved en 
uforklarlig teknologi. 

Under sine rejser i Sydamerika har 
Klaus Aarsleff besøgt en lang række af disse 
gådefulde steder, og han er ikke i tvivl om, at 
nogle af de fortidige bygningsværker, grotter 
og tilhuggede bjergpartier er skabt af en 
højkultur, der for længe siden er gået i 
glemmebogen. 

Klaus Aarsleff har i mange år rejst 
Jorden rundt og besøgt alle de væsentlige 
fortidsgåder. Og nu kan vi sofa-danskere, der 
ikke tør rejse til lande med slanger, giftigt 
kryb og partisaner, få et indblik i Klaus’ 
univers ved at læse hans to seneste bøger: Det 
glemte folk 1: Vesten og østen for Aztlan og Det 
glemte folk 2: Andesbjergenes gåder. 

Lad mig citere fra bind 2: 

“Mærkelige fund og legender i bl.a. 
Mexico, Libanon og Ægypten peger tilbage 
mod en højt udviklet kultur, der herskede 
overjordkloden for op mod 10.000 år siden. 
Det var en kultur, der besejlede verdensha¬ 
vene årtusinder før fønikierne, og som 
kortlagde Antarktis 8.000 år før de første 
europæere sejlede ned til sydpolarlandets 
ismasser. (Læs første bind: Vesten og østen 
for Aztlan j. 

Også i Peru og Bolivia er der gjort 
fund, som synes at stamme fra en meget 
gammel og forbløffende avanceret civilisation. 
Der er endda fortidsminder i Andesbjergene, 
som er så besynderlige, at enkelte dristige 


forfattere har foreslået, at tingene er skabt af 
folk fra andre kloder. Som rumrejsende kom 
dette folk til os for årtusinder siden, hævder 
forfatterne, og de efterlod sig bygninger og 
mure, som ingen almindelig jordbo ville have 
været i stand til at rejse på den tid. 

Helt så fantasifuldt og udenjordisk tror 
jeg nu ikke man behøver at tænke. Det er vel 
muligt, at de uforklarlige fortidsfund blot er 
skabt af mennesker, der kendte til en 
teknologi, som siden er gået i glemmebogen. 
Det er også muligt, at disse mennesker hørte 
til en højkultur, der rejste forbløffende templer 
i såvel Libanon som Bolivia, en højkultur, der 
skar Sflnxen ud af klipperne ved Giza og som 
tegnede kort over Sydamerika og Antarktis 
endnu mens den sidste istid var på hæld.” 

I modsætning til Erich von Dåniken 
har Klaus faktisk besøgt de forskellige 
fortidsgåder, han skriver om. og han mister 
ikke jordforbindelsen med vilde gætterier og 
enøjede rumgude-hvpoteser, men nøjes med 
at fremkalde undren hos læseren. 

Et enkelt sted (side 106 i bind 1) er der 
dog næppe grund til at undre sig så meget, 
som teksten ("Kugler fra rummet") lægger op 
til. Det drejer sig om de små metalkugler med 
riller om midten - som er fundet i Sydafrika. 
Ganske vist ved man ikke med sikkerhed, 
hvordan de er dannet, men, som Ole 
Henningsen skriver i UFO-Nyt nr. 3/95 i 
anledning af en udstilling i Gedser med en af 
kuglerne, så har kuglerne nok en geologisk 
oprindelse - og ikke en udenjordisk. 

Det glemte J'olk er to meget velskrevne 
bøger i et indbydende layout og overvældende 
illustreret med forfatterens egne fotos samt 
gamle tegninger og kort. Beskrivelserne af de 
mange fortidsgåder kædes sammen med 
rejsebeskrivelser og små anekdoter fra 
forfatterens mange rejser. 

Bøgerne kan varmt anbefales, og for de 
særligt interesserede er der ideer til yderligere 
læsning i bøgernes litteratur- og kildelister. 

Klaus Aarsleff: Det glemte folk 

Bind 1: Vesten og osten for Aztland, 
Casa Dorada 1996; 140 sider, ISBN 87- 
90445-00-7, kr. 188,00 

Bind 2: Andesbjergenes hemmelighed , 
Casa Dorada 1996; 138 sider, ISBN 87- 
90445-01-5, kr. 188,00 

Klaus Aarsleff er journalist og rejseleder. Han 
har igennem mange år rejst over det meste af 
Jorden for at undersøge gådefulde og 
overnaturlige ting. Klaus Aarsleff har bl.a. 
skrevet bøgerne "Før dette -" og "Det magiske 
menneske", ligesom han er forfatter til en lang 
række titler i bømefagbogsserien "Mysteriet 
om", som udgives af Gyldendal Undervisning. 

I 1997 udkommer på Casa 
Dorada: "Tidens gåde. Tidsrej- 
s- ser og spådomme", “Alkymi. 

Stoffets og sjælens 
forvandling" og "Håndbog 
j /U for eventyrere". 

I Klaus Aarsleff arrangerer 

specialrejser til bl.a. hopi- og 
\ I navajo-land i USA. Peru, 

J / Bolivia, Mexico, Indien. 

“ Indonesien, Indokina, Australien 
og New Zealand. 


Sandheden om 
fortidsgåderne? 

Både videnskabsmænd og amatører har i 
årtier udforsket verdens mange fortidsgåder 
uden dog at kunne forklare dem alle eller 
sætte dem ind i en enkelt forklaringsmodel. 
Denne opgave er nu efter 10 års forskning 
løst af Alan F. Alford. Det påstår han i hvert 
fald selv i forordet til "Gods of the New 
Millennium: Scientific Proof of Flesh & Biood 
Gods". 

Ifølge Alan F. Alford har alle andre 
forskere været på vildspor og er de rene 
amatører, og han lover, at man i resten af 
bogen - som er på 467 sider - vil kunne læse 
hans geniale forklaring på den enkle 
sammenhæng mellem menneskets skabelse, 
Kheops-pyramiden, Stonehenge, Mava- 
templerne, Sirius-mysteriet osv. osv. 

Hvis resten af bogen holder, hvad 
forordet lover, er der noget at glæde sig til. 
Når næste udgave af UFO-Vision er på 
bedding, har jeg forhåbentlig tygget mig 
igennem murstensbogen og kan åbenbare 
sandheden om fortidsgådeme. Læsere, der 
ikke vil vente så længe, kan bestille bogen 
ved at ringe på tlf. 07000 77 2000 eller 
besøge følgende Web-site: 

http://www .eridu.co.uk 

Alan F. Alford: Gods of the New Millennium: 
Scientific Proof of Flesh & Biood Gods , Eridu 
Books 1996; 467 sider, rigt illustreret, ISBN 
0-9527994-0-5. Pris: £ 24.00. 

/ Kim Moller Hansen 



Klassisk foto af tallerken 


I april 1977 blev “First International UFO 
Conference” afholdt i Acapulco, Mexico. På 
konferencen præsenterede fotoeksperten William 
H. Spaulding et farvebillede, der ifølge grundige 
computer-analyser med ret stor sikkerhed viste et 
ægte ufo fotograferet i det sydlige Schweiz. Siden 
da er billedet - kendt under navnet Saas Fee-ufoet 
- blevet et selvfølgeligt indslag i tv-udsendelser, 
bøger og foredrag. 


Af Kim Møller Hansen 

Spauldings computer-analyser af billedet 
viste, at ufoet ikke er en model ophængt i 
snore eller kastet op i luften. Objektet har en 
diameter på 8-10 m og svæver ca. 150-200 m 
fra fotografen. 

Billedet er taget ved 15-tiden den 26. 
juli 1975 i Zwischbergental, 15 km nordøst 
for det kendte skisportscenter Saas Fee i det 
sydlige Schweiz. Tre hollændere var på 
sommerferie i området, og under en vandring 
i bjergene tog de et farvedias af et stort, 


ukendt objekt. 

Mystikken blev yderligere forstærket, 
da Saas Fee-billedet en del år senere blev 
offentliggjort i den flotte, tyske ufo-billedbog 
“Das Geheimnis der Unbekannten Flugob- 
jekte". Bogen blev oversat til flere sprog, og nu 
dukkede andre rapporter op. De bekræftede 
tilsyneladende, at der var foregået noget 
mystisk i luftrummet over Schweiz i maj 
1975. 

Saas Fee-billedets store udbredelse og 
ty provokerede i 1994 de to belgiske ufologer, 
Wim Van Utrecht og Frits Van Der Veldt, til at 
indsamle alt tilgængeligt 
materiale om Saas 
Fee-ufoet og gennemgå 
det kritisk. Resultatet er 
blevet en Hot bog med den 
lange titel "Unidentified 
Aerial Object photograp- 
hed near Zwischbergen, 
Switzerland, on July 26. 
1975 - A Case Analvsis". 
Bogen er et skoleeksempel 
på god efterforskning, og 
man kan kun håbe, at 
mange ufologer vil finde 
inspiration i bogen og 
genoptage efterforsknin¬ 
gen af lignende klassiske 
fotos. 

Bogens forfattere har 
været særdeles grundige 
og fremskaffet alle 
tilgængelige oplysninger i 

sagen. Her er mere end 80 fotografier, 
tegninger og kort, udskrifter af interviews med 
vidnerne, astronomiske og meteorologiske 
data. beskrivelse og fotos fra observationsste¬ 
det, eksperimenter udført med en model af 
objektet samt detaljerede fotoanalyser. Bogen 
er naturligvis også forsynet med udførligt 
register, kildehenvisninger og diverse bilag. 

Forfatternes konklusion vil sikkert 
være ret nedslående for mange: Billedet viser 
ikke et ufo, men en aluminiums-tallerken fra 
et campingsæt! 

I bogen fremlægger forfatterne mange 
overbevisende argumenter for svindelteorien. 

Forfatterne har bl.a. udført en lang 
række forsøg. De har fotograferet en blik¬ 
tallerken under forskellige forhold. Tallerke¬ 
nen er fotograferet, dels efter at den er kastet 
op i luften som en frisbee, og dels ophængt i 
vandrette/lodrette snore. Objektet på 
testbillederne ligner til forveksling Saas 
Fee-objektet. 

De meteorologiske data for den 
pågældende dag passer ikke med, hvad man 
kan se på billedet. 

Fotografen har desværre kun taget et 
enkelt foto af objektet, trods det at objektet 
angiveligt stod stille i over et minut. Under 
interviewet hos fotografen blev det også 
afsløret, at der i feriealbummet med de øvrige 
optagelser i billedserien manglede tre billeder 
taget lige før ufo-billedet, ligesom det 
efterfølgende billede manglede. De var efter 
sigende ganske mislykkede. Måske er de 
smidt væk. fordi de afslørede, hvordan 
fup-nummeret blev lavet. 

Men hvad så med computeranaly¬ 
serne? I perioden 1976-1993 er Saas 
Fee-billedet blevet analyseret fem gange. 
Analyserne viser samstemmende, at objektet 
er tredimensionelt, ligesom det udelukkes, at 
der er fusket med selve filmen. Derimod er 
analyserne uenige om objektets virkelige 
størrelse samt afstanden mellem objekt og 
kamera. 



Mysterier i mange farver 

En anmeldelse af det nye Fortean Times . 


Dr. VVim Van Den Berg (NOBOVO) og 
William H. Spaulding (Ground Saucer Watch) 
tror på vidnernes beretning og mener, at 
objektet er mindst 5 m i diameter og svæver 
overjorden mindst 150 m fra kameraet. 
Spauldings konklusion bygger på en detaljeret 
computer-analyse af billedet - som desværre 
ikke var original-billedet, men et tredje eller 
Ijerde generations aftryk! 

De tre øvrige analyser udført af 
henholdsvis Hans Van Kampen (NUSC), 
Herman Van Regenmortel (Agfa-Gevaert) og 
Jan Prast bygger på det originale farvedias. Og 
de er enige om, at objektet er tæt på kameraet 
og ret lille, og derfor må være en slags model. 

Selve afstanden mellem kamera og 
objekt samt objektets nøjagtige position i 
landskabet er stadig ukendt. Men det bliver 
det næste, som Wim Van Utrecht og Frits Van 
Der Veldt vil finde svar på. Sagen skal 
undersøges helt til bunds - også selv om alt 
allerede nu tyder på, at Saas Fee-billedet skal 
slettes fra listen over ægte ufo-fotos. 

Wim Van Utrecht & Frits Van Der Veldt: 
Unidentified Aerial Object photographed near 
Zwischbergen, Switzerland, onJuly 26. 1975 - 
A Case Analysis, Caelestia 1994, 240 sider, 
rigt illustreret. ISBN 90-802220-1-1 

Bogen bestilles ved at sende 40 DM eller 15 £ 
til: Wim Van Utrecht, Kronenburgstraat 1 10, 
B-2000 Antwerpen, Belgien. 


Unidentified Aerial Object 
photographed near Zwischbergen, 
Switzerland, on luly 26, 197S 


A Case Analysis 

Af Lars Thomas 

I juli 1991 skete der en afgørende ændring 
med det engelske blad for mysteriekendere 
Fortean Times. Det var ikke umiddelbart til at 
se forskel, men da nr. 58 udkom, var det ikke 
længere med de mangeårige redaktører Bob 
Rickard og Paul Sieveking som udgivere, men 
derimod blad- og bogforlaget John Brown 
Publishing. 

Fra at være et i bund og grund 
hobbyprojekt, var Fortean Times pludselig 
blevet kommercielt. Og siden da, er det efter 
manges mening gået støt ned ad bakke, for 
det der i mange år har været det bedste og 
mest seriøse blad om mysterier og mærkelige 
hændelser i bred forstand. 

Der er da heller ingen tvivl om, at 
Fortean Times er kommet til at se afgørende 
anderledes ud. Det er i farver, en stor del af 
siderne udgøres nu af annoncer, og man er 
heller ikke bleg for at sætte lidt ekstra gang i 
historierne ved at bruge billeder, der måske 
ikke direkte har noget med historien at gøre. 
Til den store artikel om spontan 
selvforbrænding (SHC) i nr. 74, har man for 
eksempel bragt et billede, der ganske tydeligt 
viser en stuntmand med ild i jakken, og 
absolut ikke et offer for SHC. 

Jeg vil nok også mene, at man her er 
begyndt at vove sig ud på dybt vand. Ikke så 
meget fordi man bruger et sådant billede, men 
fordi man ikke skriver, at det er et trickbil¬ 
lede. Der er ikke noget i vejen med at bruge 
specialfremstillede billeder som illustrationer, 
men man skal huske at fortælle læserne, 
hvad man laver. Ikke mindst i et blad som 
Fortean Times, der mange gange har bragt 
artikler om falske billeder og billedmanipula¬ 
tion. 

De mange nye annoncer kunne jeg 
også sagtens undvære. Jeg synes, det er helt 
fint med reklamer for science fiction kongres¬ 
ser og mystiske loger, der har svaret på 
tilværelsens mysterier - det er trods alt en del 
af den verden, Fortean Times er eksponent 
for. Til gengæld er det en plage, at man fylder 
hele sider med tilmeldingsskemaer for 
kontaktbureauer og begejstrede breve fra 


tidligere elever på et korrespondancekursus 
for skribentvirksomhed. 

I det store hele er det dog kun mindre 
skønhedspletter på et blad, der efter min 
mening er det bedste, man kan læse, hvis 
man har en bred almen interesse for mystiske 
fænomener. Det er sagligt, åbent og afbalan¬ 
ceret, og det tager frem for alt ikke sig selv så 
højtideligt, som mange specialblade har en 
tendens til. Det er sikkert derfor, at man i 
hver eneste nummer kan fryde sig over en 
side med Hunt Emersons uforlignelige 
tegneserie “Phenomenomix”, der i sig selv 
rigeligt er hele bladets pris værd. 

Læs endelig Fortean Times: Mysterier i 
mange farver, og til en rimelig pris! 



Fortware 

Nye læsere af Fortean Times har mulighed for 
også at læse alle de gamle numre, som 
bestemt er et nærmere bekendtskab værd. De 
gamle numre af Fortean Times er genoptrykt i 
følgende bøger: 

Yesterday’s News Tomorrow (Fortean 
Times nr. 1-15), Fortean Tomes 1992; 400 
sider 

Diary Of A Mad Planet (Fortean Times 
nr. 16-25), Fortean Tomes 1991; 416 sider 

Seeing Out The Seuenties (Fortean 
Times nr. 26-30), Fortean Tomes 1990; 320 
sider 

Gateways To Mystery (Fortean Times 
nr. 31-36), Fortean Tomes 1993; 416 sider 

Heauens's ReprimancLs (Fortean Times 
nr. 37-41), John Brown Publishing 1994; 416 
sider 

IJ'Pigs Could Fly (Fortean Times nr. 
42-46), John Brown Publishing 1994; 416 
sider 

Fishy Yams (Fortean Times nr. 47-51), 
John Brown Publishing 1995; 432 sider 

Bonjire Of The Oddities (Fortean Times 
nr. 52-56); 424 sider 

Strange Attractors (Fortean Times nr. 
57-62); 432 sider 

The Plumber From Lhasa (Fortean 
Times nr. 63-67); 368 sider 

Hver bog koster knapt 20 £. 

I bogserien Fortean Studies kan man læse 
nyskrevne, dybdeborende artikler om det 
ukendte med fyldige kildehenvisninger og 
spændende illustrationer. Hidtil er udkom¬ 
met: 

Fortean Studies. Volume 1, John 
Brown Publishing 1994; 350 sider 

Fortean Studies. Volume 2, John 
Brown Publishing 1995; 320 sider 

Fortean Studies. Volume 3, John 
Brown Publishing 1996; 384 sider 

Bøgerne koster hver knapt 20 £ og er 
redigeret af Steve Moore. 

John Brown Publishing har påbegyndt 
genudgivelsen af Charles Forts værker i 
paperback. Hidtil er udkommet: 

Charles Fort: Book of the Damned , 
John Brown Publishing 1995; 310 sider, 

9.99 £ 

Charles Fort: New Lands, John Brown 
Publishing 1996; 244 sider, 9.99 £ 

Blandt de mange øvrige udgivelser fra folkene 
bag Fortean Times bør nævnes to dugfriske: 

Kevin mcClure: The Fortean Times 
Book of the Millennium, John Brown Pub¬ 
lishing 1996; 152 sider, 9.99 £ (Vi nærmer os 
hastigt år 2000, der ifølge mange profetier 
varsler Jordens endeligt. Bogen behandler på 
humoristisk vis de mange profetier og 
religiøse fanatikere). 

Joe McNally & James Wallis: Weird 
Year 1996, John Brown Publishing 1996; 128 
sider, 7.99 £ (Bogen er en samling af de mest 
vanvittige, sjove, mærkelige, mystiske eller 
skøre historier og billeder fra en tosset 
verden. Her er både historier fra årgang 1996 
af Fortean Times samt helt nyt materiale). 




Få mere at vide om de mange udgivelser og 
mange andre titler på Fortean Times’ web-site: 
http:/ /www.f orteantimes.com 
eller på adressen: Fortean Times, P.O. Box 
2505, Alcester, Warwickshire B50 4JU, 
England. 

Kommende udgivelse: 

Den 24. juni 1997 er det præcis 50 år siden, 
at amerikaneren Kenneth Arnold så ni 
sølvskinnende “flyvende tallerkener". En 
begivenhed der virkelig satte gang i ufologien. 
Denne mærkedag markeres af John Brown 
Publishing/Fortean Times med udgivelsen af: 

UFOs 1947-1997: from Arnold to the Abduc- 
tees. Fifty Years of a Phenomenon. 

Bogen vil indeholde bidrag fra hele verden - 
også fra S UFO I - og redigeres af Hil ary Evans 
og Dennis Stacy. Bogen annonceres til salg i 
Danmark gennem UFO-Nyt. 



Ufobølgen over Belgien 

Undertitlen på denne bog er “Un Dossier Exeptionnel” (Et 
exceptionelt dokument), og det er lige præcis, hvad der er tale 
om: en fremragende dokumentation af besynderlige hændelser i 
det østlige belgiske luftrum, optrædende i bølger i perioden 
1989-1991 med mange hundrede vidner fra alle samfundsklasser 


og professioner. 


Af Willy Bust Nielsen 



Da bogen blev skrevet, var man endnu ikke 
færdig med at gennemgå de talrige rapporter, 
som formentlig vil omfatte liere tusinde, men 
flere hundrede foreligger nu sagligt og 
objektivt beskrevne og til dels kommenterede. 

Bogen er af betydelig højere karat end 
de talrige merkantilt prægede publikationer, 
der foreligger fra hele kloden vedrørende det 
kontroversielle emne, ufoer - af hvilke 
undertegnede har gennempløjet en væsentlig 
del. 

En ting, der gør denne beretning til 
noget særligt, er. udover kvalitet såvel som 
kvantitet, referatet af. hvorledes et lands 
militær for første gang i ufohistorien griber 
aktivt ind ved at opsende jetjagere, som flere 
gange deltager i undersøgelserne i samarbejde 
med såvel politi som civile (SOBEPS- 
organisationen). 

Disse jagere var i stand til at verificere 
de ukendte flyvende ting på deres 
radarskærme, men, desværre for forskerne, 
ikke i stand til at indhente og nærmere 
identificere dem, da ufoerne viste sig at kunne 
accelerere fra 200 til 1.900 km/t på få 
sekunder, hvilket ingen kendt jordisk 
maskine er i stand til. 


Jeg kan varmt anbefale bogen. Eneste 
hindring for dens udbredelse på vore 
breddegrader er nok, at sproget er fransk. Jeg 
har imidlertid på et par måneder læst den ved 
hjælp af en ordbog og min nysproglige 
studentereksamen. De første sider er de 
vanskeligste, derefter går det hurtigere, takket 
være at bogen er spændende som en 
kriminalroman i kraft af de talrige citerede 
vidnerapporter. 

Jeg vil håbe, at et forlag kan finde en 
oversætter til den inden længe. Kort sagt: ved 
siden af J. Allen Hyneks og Jacques Vallees 
mere teoretiske bøger om dette emne er denne 
bog det bedste, der er skrevet om ufoer. 

Jean-Pierre Petit m.fl.: Vague d'Ovni sur la 
Belgique (Ufobølge over Belgien), SOBEPS 
1991, paperback, 502 sider, ill., 1.050 
belgiske francs (ca. 200 kr.). Bestilles hos: 
SOBEPS Avenue Paul Janson 74, B-1070 
Bruxelles. 

Skeptikernes højborg 


Det siges, at de mennesker, der kommer i kirken, ikke har brug 
for det. Og de mennesker, der ikke kommer der, i virkeligheden 
er dem, der burde komme! 


Af Per Andersen 

Noget sandhed er der jo i denne betragtning. 
Det samme kan man stort set sige om det 
førende tidsskrift i verden for “skeptikere", det 
amerikanske Skeptical Inquirer. Jeg læser selv 
bladet med stor interesse. Men størstedelen af 
de mennesker, der interesserer sig for 
astrologi, ufoer, psi osv. har aldrig åbnet et 
eneste nummer afbladet. 

Det er synd (for nu at blive i den 
kirkelige terminologi). Det er synd. for der er 
vitterlig mange gode artikler i bladet. Man kan 
være enig eller uenig i nogle af analyserne og 
konklusionerne, men det er guld værd at se 
en sag fra begge sider. Og dertil behøver man 
et blad som Skeptical Inquirer. 



Bladet har også sine fejl 

Bevares, bladet har også sine fejl. Til tider 
kammer man lidt over og begynder at gøre 
grin med “modstanderne" (men hvilket 
ufo-blad har ikke gjort det samme om 
skeptikerne?). Man har også en tendens til at 
udvælge de “nemme ofre" i stedet for at se på 
noget af den seriøse forskning, der sker i 
emnerne. 

Når man fx tager ufoerne, så går de 
kritiske artikler ofte på de emner, som mange 
ufologer selv er kritiske over for (såsom den 
amerikanske bølge af bortførelser og Santilli- 
videoen). Til gengæld skal man lede længe 
efter artikler om den seriøse ufo-forskning. 

Det synes egentligt mærkeligt, for 
bladet hævder at være “tidsskriftet for 
videnskab og fornuft". Skeptical Inquirer 
udgives af skeptiker-organisationen CS1COP 
(Committee for the Scientific Investigation of 
Claims of the Paranormal). Organisationens 
formål er at undersøge påstande om det 
paranormale, fremhæve kritiske 
undersøgelser af sådanne samt udbrede fakta 
om resultaterne. 

Verdensmester i nedskydning 
af balloner 

Tidligere havde man i CSICOP også egentlig 
forskning som formål, men det har man 
klogeligt droppet, for man havde for travlt med 
at skyde andres balloner ned til også selv at 
lave noget konstruktivt. 

Og der bliver skudt mange balloner 
ned. For nu at tage det nyeste nummer (mens 
jeg sidder og skriver dette), så er der en artikel 
om fundet af noget påstået materiale fra 
1947-Roswell-nedstyrtningen (der viser sig at 
være meget jordisk). En artikel om 
“øjeblikkelig forbrænding" (human combu- 
stion) bliver fulgt af en artikel om det 


grundliggende problem ved at udbrede det 
videnskabelige verdenssyn og metode. 

Philip J. Klass skriver tit om ufoerne, 
og han må vel betragtes som ærke- 
skeptikeren over skeptikerne. Sådan har han 
fået meget skældud - men gad vide, hvor 
mange, der selv har læst hans materiale? Han 
har i hvert fald nogle argumenter, som man 
bør kunne forholde sig åbent til - og så er han 
i øvrigt en lige så god undersøger og analyti¬ 
ker som de bedste af ufologerne! 

I det seneste nummer finder man en 
artikel fra Klass' hånd om, hvordan tv- 
medierne i deres ufo-udsendelser helt 
udelader at interviewe skeptikere. Og det har 
han fuldstændig ret i! Der har også i 
Danmark været adskillige produktioner om 
ufoer i tv, hvor alene ufo-tilhængerne er 
kommet til orde. Hvorfor? Fordi det sælger 
bedre end skeptikerne! Men er det seriøst? Vi 
lader spørgsmålet stå et øjeblik... 

I samme nummer kan man i øvrigt 
også læse om retssagen mod heavy metal¬ 
gruppen “Judas Priest". der blev anklaget for 
at være skyld i et ungt menneskes selvmord 
på grund af deres musik - og blev frikendt. 

Den i alternative kredse så kendte Dogon- 
stamme bliver også taget under kærlig 
behandling. Desuden er der boganmeldelser 
(både af for- og imod-bøger) samt læserbreve. 

Bør læses 

Jeg ville ønske, at langt flere mennesker med 
tro på paranormale fænomener (herunder 
undtagelsesvis medregnet ufoer) ville læse 


Skeptical Inquirer. Nogle synes måske ikke. at 
det er interessant at læse om noget, der ikke 
passer med ens egen tro. Man kunne så 
fristes til at sige, at det nok skyldes, at man er 
bange for at møde nogle fornuftige argumenter 
for, at man ikke har ret! 

Og hvis ens overbevisning om 
rigtigheden af et paranormalt fænomen ikke 
kan tåle lidt modstand...ja, så er den i 
virkeligheden måske ikke så meget værd! 



Nyt om tidsskrifter 


Verden er skør, men alligevel... 

Danmark er blevet velsignet med bladet En 
Skor Skor Verden. Ja, velsignet er vel så meget 
sagt. for det er et medlem af den bladfamilie, 
som tæller så “respekterede” publikationer 
som National Enquirer og Weekly World News. 
Blade som lever højt på at bringe fantastiske 
historier, som helst ikke må have alt for 
meget hold i virkeligheden. 

Historierne i disse blade er meget 
karakteristiske. De handler altid om 
videnskabelige opdagelser, tekniske frembrin¬ 
gelser eller sygdomstilfælde af en så 


enestående art. at man aldrig har set noget 
lignende. Man kan så i parantes bemærket 
undre sig over. at der aldrig er andre blade 
eller aviser, der har så meget som hørt om 
disse enestående opdagelser. 

Til at bakke historierne op og tilføje et 
vist skær af autoritet, har man så en lang 
række forskere, som alle sammen er verdens¬ 
kendte, højt anerkendte, autoriteter eller 
lignende. De nævnes ved navn, men sjovt nok 
hører man aldrig om de universiteter, 
forskningsinstitutter eller andre organisatio¬ 
ner, de nødvendigvis må tilhøre. Hvis man 

endelig gør, er det som regel et institut, der 
ikke eksisterer. 

Jeg blev første gang opmærksom på 
“En Skør Skør Verden” (ESSV), da en bekendt 
stak det op under næsen på mig, og sagde 
noget i retning af: “Du som er så interesseret i 
mærkelige ting - har du set det her nye blad? 

- Er det ikke sjovt?" 

Min første reaktion var: “Jo, det ser da 
meget skægt ud," men da jeg havde læst nogle 
sider, synes jeg ikke, der var meget at grine 
af. Historierne og reportagerne i ESSV er så 
langt fra at være seriøse og lødige, at hvert 
nummer af bladet burde sælges som en 
novellesamling. 

Der er naturligvis intet galt med 
novellesamlinger, men når de postulerer at 
være lig med virkeligheden, så er det et 
problem. Det er ikke nemt at blive taget 
alvorligt, når man beskæftiger sig med 
mærkelige fænomener, men det er bestemt 
ikke blevet nemmere, efter ESSV er kommet 
til. 

Ethvert forsøg på at føre en seriøs 
debat om uforklarlige fænomener, søslanger, 
ufoer eller lignende, vil køre totalt af sporet i 
samme sekund, nogen nævner ESSV. 
Skeptikere vil bruge det som et bevis på 
manglende lødighed hos dem, som forsøger at 
forske i et fænomen. Mens det vil Ijeme 
enhver form for kritisk sans hos dem, der tror 
på de forskellige historier. 

I det følgende skal jeg give nogle 
eksempler på kvaliteten af journalistikken i 
ESSV. Det vil forhåbentligt vise, hvilken grad 
af pålidelighed man kan tillægge bladets 
historier. 

Nogle af ESSV’s yndlingshistorier 
handler om kæmpemæssige insekter, som er 
dukket op forskellige steder i verden. Således 
kunne man i nr. 1/1992 læse om en 120 cm 
lang græshoppe, mens man i nr. 7/1993 fik 
historien om et møl, der er stort nok til at 
ødelægge et fyrtårn. I disse artikler skrives en 
hel del om mutationer, men uanset hvor 
meget insekter muterer, så bliver de aldrig til 
sådanne kæmper. Insekterne trækker nemlig 
vejret ved hjælp af tracheer, hule rør, som 
bringer ilten ud i alle dele af deres krop. 
Tracheer er et glimrende system, hvis man vel 
at mærke er lille. Dyr i den størrelse, som 
angives her, ville simpelthen blive kvalt. 

De mest irriterende historier er i mine 
øjne dem, hvor historien er så hurtigt og løst 
skrevet, at den ikke engang passer med 
illustrationen. I nr. 3/1993 kunne man 
således læse om gelémanden, som ikke har 
nogen knogler i kroppen. Hvad så med de 
knæ, man tydeligt kan se på billedet af ham? 


Eller hvad er det så, som tydeligt aftegner sig i 
hans hænder og fødder? Endelig ville jeg også 
gerne vide, hvordan denne gelémand kan 
trække vejret. Uden en solid brystkasse kan et 
menneskes lunger nemlig ikke fungere. 

Nogle gange er historierne mere, end 
virkeligheden kan klare. Så kan man jo 
heldigvis tage filmen til hjælp. I nr. 3/1993 
kunne man fx læse om en stakkels mand, der 
lider af en mystisk sygdom, som har fået 
huden og kødet på hans ansigt til at smelte. 
Historien illustreres med to billeder af den 
stakkels mand - før og efter. Sjovt nok er 
“efter” et billede af Vincent Price i hans 
maskering som The Abominable dr. Phibes i 
filmen fra 1971 af samme navn. 

På samme måde var en historie i nr. 

7/1993 om en varulv i et planetarium i 
Madrid, sjovt nok illustreret med et billede af 
Lon Chaney i sin maskering som varulv i den 
gamle klassiske gyserfilm “Varulven". 

ESSV er ikke stort bedre, når det 
drejer sig om mere håndfaste facts. Enten 
bliver der pyntet på dem, så de bliver mere 
dramatiske, eller også passer de simpelthen 
ikke. 

I nr.3/1993 kunne man læse om en 
mand, der har fundet et amerikansk flag 
indridset i en klippevæg i en hule i Blue Ridge 
Mountains. Det er for så vidt OK, hvis ikke det 
havde været, fordi billedteksten påstår, at 
flaget er fundet i Montana. Blue Ridge 
Mountains ligger i Virginia. 

I det tidligere nummer er det en 
historie om langspyt, der må holde for. Ifølge 
Guiness Rekordbog 1993 er verdensrekorden i 
langspyt 14,5 m. Denne rekord har siden 
1982 tilhørt en vis Randy Ober. Så er det da 
fantastisk, at man i ESSV kan læse om en 
6-årig pige, der kan spytte over 109 meter! 

Det skulle endda kun være 110 cm fra 
verdensrekorden, som i denne version siden 
1981 skulle have været i hænderne på Jeff 
Barber. 

Stort bedre går det ikke, når ESSV 
tager såkaldte eksperter til hjælp. Det får man 
et godt eksempel på i historien om 
dinosarusægget i nr. 6/1993. Her har en 
dinosaurusekspert, en vis dr. Newcombe, 
travlt med at udruge et æg fra en Tyrannosau- 
rus. Ikke alene er ægget vist som værende på 
størrelse med en tønde (det største, kendte 
dinosaurusæg er kun ca. 30 cm langt), men 
den lille Tyrannosaurus påstås at ville vokse 
op til et voksens dyr på 30-40 meter og en 
vægt på 10 tons. Jeg giver ikke meget for dr. 
Newcombes ekspertise i den forbindelse. 

30-40 meter er over dobbelt så stor, som en 
Tyrannosaurus virkelig var. 

Ganske få gange forsøger ESSV sig 
med en mikroskopisk smule kritik, som når 
de forsigtigt spørger, om det mon er en 
aprilsnar, at kineserne planlægger at hoppe 
alle sammen samtidig, og på den måde bringe 
uorden i Jordens bane. To minutter med en 
lommeregner kunne have overbevist 
redaktionen om, at det i allerhøjeste grad var 
en aprilsnar. Den samlede vægt af en milliard 
kinesere er i størrelsesordenen 70 mio. tons. 
Uanset, hvor hårdt de hopper, er det under 
0,0000000000001% afJordens samlede vægt. 
Det vil ikke have nogen som helst virkning. 

En ting har de dog ret ret i på ESSV. 
Det er en skør verden, vi lever i. Jeg vil dog 
meget håbe, at den ikke er skør nok til at 
holde et blad som “En Skør Skør Verden” i 
live. 

/Lars Thomas 


Fremskridtet er i fortiden 

Exposure. The Magazine Of Future Develop- 
ments. Patet Omnibus Veritas. Redaktør David 
M. Summers. Contact Network International. 
Noosa Head, Old Australia. 

ISSN 1324-8073. Magasin i A4 størrelse, 64 
sider. Cover og 4 sider i 4-farve tryk. Pris: 55 
Gylden for et år, 6 numre. 

Contact Network International, CNI, har sendt 
oktober-november 1995 udgaven til anmel¬ 
delse i UFO-Vision. Exposure Magazine er 
udkommet i fire år i Europa og to år i 
Australien. Spørgsmålet er, om et enkelt 
eksemplar kan danne grundlag for en 
anmeldelse, men da CNI ved bestillingen af 
prøvenummeret fik at vide, hvad bladet skulle 
bruges til, må man formode, at indholdet i det 
sendte eksemplar generelt er dækkende for 
bladets indhold. 

Det tilsendte magasin lever ikke op til 
sit navn ‘The Magazine Of Future Develop- 
ments", da stort set hele indholdet handler 
om fortiden. 

Hvis man som ufo-interesseret har 
købt denne udgave af Exposure Magazine, 
bliver man meget skuffet. Den eneste artikel 
med forbindelse til ufoer er en artikel om den 
meget kontroversielle film om obduktionen af 
en ufonaut, som angiveligt skulle stamme fra 
nedstyrtningen ved Roswell, New Mexico. Til 
bladets ros skal siges, at en af de største 
fortalere for, at den omtalte nedstyrtning 
fandt sted, Stanton T. Friedman, afviser 
filmen som svindel. Han holder dog stadig fast 
ved, at et ufo styrtede ned ved Roswell i 1947. 


Af de fortidige gåder er der en artikel 
om pyramider i Kina og om Apollo-projektet og 
den første Måne-landing i juli 1969. Exposure 
Magazine kan i en længere artikel med titlen 
“Moonlanding or Moongate" fortælle, at 
Apollo-projektet og rejserne til Månen var et 
stort 30 milliarder dollars svindel-nummer, da 
ingen af astronauterne nogensinde satte deres 
ben på Månen, men blot hoppede rundt i 
ørkenen nær Las Vegas. 

Ja, man skal høre meget. 

Skal Exposure Magazine bedømmes ud 
fra det tilsendte eksemplar, bliver dommen 
hård. Artiklerne er for lange og af tvivlsom 
karakter. En meget lang artikelserie i et og 
samme blad om en ny verdensorden 
beskæftiger sig stort set kun med fortiden, og 
forfatterne ved ikke, hvad de vil med 
fremtiden. Gennemgående en ret tåget 
forestilling. 

Den store værdi for ufo-forskningen 
har bladet ikke. Der er så mange andre 
ufo-tidsskrifter, som er meget bedre. Det er 
egentlig synd, for den australske ufo¬ 
forskning råder over nogle virkelig store 
kapaciteter. 

/Flemming O. Rasmussen 

Søg på himlen 

Skysearch Magazine. Redaktør Shaun Carr. 
Skysearch Research Organisation. Saltdean, 
Brighton, England. 

Magasin i A4 størrelse, 48 sider, heraf 19 med 
annoncer. Pris: £ 1,80 pr. nr. Udkommer fire 
gange om året. 

Skysearch Research Organisation har sendt 
sommer 1996 udgaven til anmeldelse i 
UFO-Vision. 

Skysearch Research Organisation, som 
blev stiftet i 1995, oplyser, at deres tidsskrift 
Skysearch Magazine ser på den positive side 
af ufoer og ET. Som sådan lever bladet op til 
sin målsætning. Bladet indeholder artikler om 
ufoer og ufo-observationer. Især en del små 
beretninger med gode illustrationer og en liste 
over observationer gør Skysearch Magazine til 
et blad, som ufo-interesserede vil købe. 

Som helhed er bladet udmærket, dog 
er der problemer med gengivelsen af det 
eneste foto i bladet. Det er måske grunden til, 
at de øvrige illustrationer er i sort/hvid grafik. 

Skysearch Magazine er let at læse, og 
med de forholdsvis store type, som bladet 
anvender, virker artiklerne overskuelige. 

/Flemming O. Rasmussen 

af vores intelligens i universet igennem." 

Det er svært at forestille sig, at UFO 
Magazine i givet fald skulle være i stand til at 
bidrage til et sådant skift i verdensopfattelsen, 
Dertil hviler det på et for løst grundlag. Som 
så mange andre kulørte blade styres det først 
og fremmest af antallet af læsere og ikke af en 
kritisk, undersøgende holdning. Når man kan 
offentliggøre beretninger om ildkugler som 
ægte ufoer, så falder bladets troværdighed til 
under nulpunktet. 


Dermed bliver UFO Magazine åh sa 
banalt. Et blad som giver tryghed, for det siger 
det samme, som man har sagt i årtier. Et 
blad, der i virkeligheden ikke udfordrer 
sandheden, for den kommer aldrig rigtig 
rundt om dette begreb. Det kunne se sådan 
ud på overfladen, men det stikker ikke dybere 
end et par millimetre under overfladen. 

UFO Magazine er et blad, der appelle¬ 
rer til vanetænkning i stedet for nytænkning. 
En spændetrøje for den reelle forskning. 


Et af de kulørte 


Der findes i England en organisation ligesom 
SUFOI. Den hedder British UFO Research Associa¬ 
tion - eller forkortet BUFORA. Selv om det er den 
ældste og mest seriøse organisation i dette store 
land, så er den faktisk langt fra den mest kendte. 
BUFORA er nemlig for længst blevet overhalet 
indenom af nye, smarte tidsskrifter på det britiske 
marked. 


SOUTH AFRICAN i 


Af Per Andersen 


Det begyndte for nogle år siden med tidsskrif¬ 
tet "UFO Magazine". der i dag er det største 
engelske blad. Men over det seneste halve år 
er dette blad faktisk blevet fulgt op af 
yderligere fire mere eller mindre kulørte 
ufo-tidsskrifter i England. 

Bladet UFO Magazine med organisatio¬ 
nen Quest bag har ligget i en årelang krig med 
BUFORA. Der er vel mest tale om misundelse 
fra begge parter - og så en god portion 
personlige spørgsmål. Dette kom klart til 
udtryk i sagen om Santilli-videoen med 
obduktionen af...et eller andet. For en gangs 
skyld droppede BUFORA seriøsiteten og gik 
aktivt ind i en markedsføring af fupnumme¬ 
ret. Straks tog Quest den modsatte holdning, 
og afviste filmen lige fra den første dag. Det 
var den omvendte verden, for egentligt ville 
UFO Magazine have været for og omvendt! 


r|IS riLE HA3 EEEll CLASSiriCD I 
UfORRATIOIJ HOT TO BE OIVULQEO 


8V D.A.F.I. 

Når det alternative 
bliver stereotypisk 

Alligevel står bladet for en kraftig påvirkning. 
Ikke af nogen ny tankegang, men i virkelighe¬ 
den af et stort antal indgroede dogmer og 
traditionelle myter i samfundet. Som at 
regeringen skulle hemmeligholde sandheden 
om ufoerne. Eller at Jorden igennem årtier er 
blevet besøgt af fremmede rumskibe. Disse 
myter med oprindelse i 1940eme kan ikke 
længere betragtes som nogen ny verdensop¬ 
fattelse - tværtimod. Det er en fastholdelse af 
de grundliggende, stereotype billeder af 
ufo-sagen - hvad enten de er korrekte eller ej. 


nogen skulle have lyst til at prøve. Det vil 
SUFOI ikke! 

Til en vis grad kører UFO Magazine 
med den velkendte opskrift: ‘‘Jamen, vi 
fremlægger jo bare, hvad folk siger og mener. 
Så må læserne selv tage stilling til de 
fremlagte fakta". En sådan opskrift har vi jo 
set før - i Danmark med det nu hedengangne 
UFO Aspekt - og det gør jo unægtelig livet 
lettere for den ansvarshavende redaktør (og 
ikke mindst kassereren!). 

Men faktisk rækker bladet videre end 
dette. Man er heller ikke bange for at tage 
stilling til tingene - som sagen med Santilli- 
filmen viser. Et andet eksempel er fx artiklen 
om det såkaldte "Mars-ansigt". som mange 
ellers anser for at være knapt så mystisk. 
Denne artikel slutter således: 

“Der er ingen tvivl om, at Hoaglands 
pionér-arbejde og de vigtige bidrag fra 
TMM-grupper i mange lande åbner sluserne 
for et massivt skifte i den menneskelige 
bevidsthed. Det gamle verdensbillede er ved at 
kollapse, og mens vi hastigt nærmer os 
afslutningen af årtusindet, bryder et radikalt 
nyt syn på menneskets position og oprindelse 


Læs mere om UFO Magazine på følgende 
Web-adresse: 

http://www.ufomag .co.uk 


Opskriften er enkel 

For successen bag UFO Magazine ligger 
nemlig i at give. hvad folk vil have: Saftige 
historier om bortførelser, flotte fotos af hvad 
som helst, der rører sig på himlen, og 
afsløring af ting der ellers er top-hemmelige. 
Sådan er opskriften på et stort oplag, hvis 

Projekt 1947: 

En undersøgelse af den moderne ufo-æras 
begyndelse. 

Af Jan L. Aldrich 

I juli 1952 skrev en læge fra Veteran 
Administration Hospital i Murfreesboro, 
Tennessee, til flyvevåbenets hovedkvarter og 
fortalte om adskillige “tallerkenlignende 
objekter”, som han så over lufthavnen i 
Augusta, Maine, en tidlig søndag morgen i 
1947. 

“Objekterne var forholdsvis tæt på 
jorden og fløj som en pie-form,” skrev han. 

“De roterede, mens de svævede over 
landingsbanen. Så vidt jeg ved, var det ikke 
konventionelle fly.” 

Morgensolen blev reflekteret af 
objekterne, og “fra kanterne på de roterende 
objekter kom der røg som fra en udstødning”. 
Objekterne så ud til at være omkring 15 meter 
i diameter, og de roterede med en meget høj 
hastighed. Selv om han ofte 
passerede lufthavnen, så han 
ikke ufoerne igen. Dengang 
troede han, at han havde set et 
af flyvevåbenets forsøgsfly. 

Han fortalte sine kolleger om 
observationen. 

Lægens brev havnede 
ikke blandt de 122 rapporter, 
som flyvevåbenet modtog i 
1947, men blev sammen med 
12 andre observationer fra 
1947 arkiveret hos Project 
Blue Book sammen med flere hundrede andre 
ufo-rapporter under kategorien “Offentlighe¬ 
dens reaktion på en artikel i Life Magazine 
april 1952”. Artiklen, der blev henvist til, hed 
“Får vi besøg fra rummet?” og stod i det 
nummer af Life, som udkom den 7. april. 

Rapporten befinder sig nu i de Blue 
Book arkiver, som Herbert Strentz har fået 
udleveret på over 30 ruller mikrofilm. 

Microfilmene indeholdt også Flyvevåbenets 
samling af udklip. Filmene er sendt til Barry 
Greenwood fra Citizens Against UFO Secrecy, 
CAUS. 

En anden læge, som læste artiklen i 
Life, sendte en rapport over sin observation til 


Civilian Saucer Investigation i Los Angeles. 
Lægen og han kone, som er professionel maler 
og billedhugger, så et langsomt flyvende, 
lysende elliptisk objekt på en af deres natlige 
vandreture i Birmingham, England, engang i 
foråret 1947. 

På den lange led var objektet på 
størrelse med Månens radius, og på den korte 
led omkring en fjerdedel af Månen. Objektet, 
som lyste klart rødt-orange, fløj langsomt fra 
øst mod vest og forsvandt i løbet af 15 til 20 
sekunder. 

Observatørerne troede, at de havde set 
et forsøgsfly og besluttede at holde mund med 
observationen. Rapporten ligger i arkivet hos 
Center for UFO Studies (CUFOS). 

Nyt lys på 1947 

I 1947 fandt i tusindvis af den slags rapporter 
vej til aviserne, ufo-organisationer¬ 
nes og private personers arkiver. 
Mange ufo-forskere har brugt 
rapporterne fra 1947 i deres 
forskning. Fx samlede Ted Bloecher i 
1967 over 850 rapporter, der næsten 
udelukkende kom fra juni og juli, i 
The Report on the UFO Wave on 
1947. Ufo-rapporterne fik han fra 
142 nordamerikanske aviser, hvilket 
var mindre end to procent af de 
aviser, der udkom i 1947. 

Loren Gross gennemgik over 
hundrede californiske aviser fra 1947 og fandt 
her 142 andre observationer ( UFOs: A History 
- 1947 , 1988, side 13). Et pilotprojekt, som løb 
af stabelen før Projekt 1947, gennemgik flere 
hundrede aviser, de fleste fra det østlige USA. 
Som ved Loren Gross’ undersøgelse dukkede 
der mange nye ufo-rapporter op. 

To et halvt år efter sin start kunne 
Projekt 1947 udvide vores kendskab til den 
moderne ufo-æras begyndelse. Med hjælp fra 
ufo-forskere over hele Jorden er antallet af 
gennemlæste aviser nu oppe på over 3.800, og 
antallet af ufo-rapporter har rundet de 2.700. 

Karakteristisk for den bølge, der 
dengang skyllede ind over USA, var, at alle 


ufo-observationer fik stor pressedækning. Det 
drejede sig om alle observationer lige fra 
Kenneth Amolds observation den 24. juni til 
den officielle forklaring på Roswell-hændelsen 
den 10. juli. Efter den 10. juli, da det så ud 
til, at pressen godtog ballon-forklaringen, ikke 
kun for Roswell-hændelsen, men for alle 
ufo-rapporter, løb bølgen ud i sandet. Med et 
stort antal svindelnumre kom hele fænomenet 
i miskredit, hvilket betød, at ufoerne stort set 
forsvandt fra de amerikanske aviser. 

På trods af at pressen mistede 
interessen for ufo-rapporter, dukkede der 
alligevel flere rapporter op. I Boise, Idaho, så 
to piloter, instruktør Glenn Eichelberger og 
flysælger Ray Williams, den 22. august kl. 
12.30 to objekter, mens de befandt sig på 
jorden. Det nærmeste havde flad bund og en 
kuppel-lignende top og så ud til at rotere om 
sin egen akse, mens det fløj. Da objektet fløj 
over bjergene, foretog det nogle hoppende 
bevægelser, snoede sig mellem bjergene, 
drejede skarpt til højre og forsvandt. Da 
objekterne dukkede op, fløj de mod nord¬ 
nordvest (Idaho Daily Statement, den 22. 
august.) 

Da pressen i USA tabte interessen for 
ufoerne, dukkede de op langs den canadiske 
kyst og i Sydamerika, især i Chile og 
Argentina. Folk her begyndte at rapportere 
ufoer senere, men fortsatte til gengæld 
længere, helt til slutningen af juli. Der 
dukkede også nogle ganske få rapporter op i 
Afrika, Indien og Australien. Den amerikan¬ 
ske regering lod flere kinesiske aviser 
oversætte, og ud fra dem kunne man fastslå, 
at der også var ufo-aktivitet her. Fra den 
øvrige del af Asien er der kun oplysninger fra 
Japan, hvor personalet på de amerikanske 
baser både officielt og uofficielt rapporterede 
om ufoer. 

Det er lettere at bedømme, hvor højt 
aktivitetsniveauet var i Europa, da der herfra 
foreligger omkring 100 rapporter. De allierede 
udførte endnu i 1947 en streng censur på de 
tyske og østrigske aviser, så her slap kun 
nogle ganske få observations-beretninger 
igennem. Desværre har det til dato kun været 
muligt at gennemgå få aviser i Schweiz, 

Italien, Spanien og Portugal. 

Der er oplysninger om “spøgelsesfly” i 
England i marts og april, observationer i 
Belgien i april og maj, og beretninger i Ungam 
fra maj og juni. Aviserne i London og Paris 
betegnede stort set fænomenet som en 
amerikansk foreteelse. Alligevel dukkede der 
beretninger fra Liverpool, Birmingham, 
Manchester, Nordirland og Frankrig op i 
aviserne i Indien, Hong Kong og Singapore. 


Det betyder, at der var flere ufo-observationer 
i Europa end først antaget. Skandinaviske 
forskere har tilføjet en del rapporter fra deres 
arkiver. Men den europæiske dækning er 
meget sporadisk. Det bliver derfor først muligt 
at få et overblik over aktiviteten i Europa, når 
flere europæiske forskere har undersøgt både 
deres egne og lokale avisers arkiver. 

Andre bølger 

Projekt 1947 er et projekt, som stort set kun 
vil beskæftige sig med ufo-observationer fra 
1947. Hvis tiden tillader det, vil andre 
perioder også blive taget med. Efter 1947 er 
der perioden 1900-1946, den første officielle 
og videnskabelige interesse for den tidlige 
ufo-æra, 1948-1965, og til sidst de nyere 
observationer. Jeg har personligt besøgt over 
120 arkiver, biblioteker og aviser i 36 stater og 
regioner. Jeg har også bestilt materiale enten 
direkte eller via biblioteker fra over 50 
institutioner. Over hundrede personer Jorden 
over har gennemgået mere end 1.500 aviser 
fra 1947 og sendt tusindvis af avisudklip, 
rapporter og andet materiale fra deres arkiver. 

En del af materialet indeholder 
oplysninger om næsten ukendte aktiviteter i 
andre perioder. Med hjælp fra adskillige andre 
forskeres har jeg opdaget en mindre 
luftskibsbølge under Første Verdenskrig. 

Der er et stort antal rapporter fra den 
nordvestlige del af det amerikanske kontinent 
fra juli-august 1949, det sydlige New England 
august 1956, og de nordlige stater, Dakota og 
Minnesota, oktober-december 1956. Der er 
også data fra de mere kendte perioder såsom 
foråret 1950, 1952-bølgen og 1957-bølgen. 

Foo fighters 

Vi ved meget mere om Anden Verdenskrig. 
Martin Caidin skrev i Black Thursday, 1960, 
om nogle sølvfarvede diskosser, som blev set 
under angrebet på Schweinfurt. Arkivarerne i 
Nationalarkivet kunne ikke finde en 
bekræftelse på den rapport. 

Der er dog andre beretninger om 
sølvfarvede diskosser. Under overskriften 
“Diverse fænomener” i en rapport fra Sektion 
A-2 i 42. Bomb Wing står der følgende: 

“Også den 18. oktober 1944 var der 
rapporter om en sværm af sølvfarvede objekter 
på størrelse med en sølvdollar, denne gang var 
det fra området omkring Alfonsine. Objekter 
blev set i en højde på omkring 3.500 m, og de 
dalede langsomt ned.” 

I december 1944 skrev New York 
Times, at amerikanske piloter havde set 
sølvfarvede kugler over Tyskland. En 

Fra elektronik til 
journalistik 

Ufologi er et spændende emne, som kan føre til 
mangt og meget. Det kan gamle ufologer tale med 
om. Men at ufologi kan føre fra elektronik til 
journalistik lyder måske lige så underligt, som 
begrebet ufoer lyder for videnskaben. 


Hvilken ufobog har betydet 
mest for din interesse for 
ufo-fænomenerne? Således 
spurgte redaktionen en række 
kendte danske ufologer. Læs de 
overraskende svar fra Flemming 
O. Rasmussen, Lars Thomas og 
Per Andersen i de følgende tre 
artikler. 

/red. 


talsmand for hærens flyvevåben sagde, at de 
eneste rapporter, der nåede til Washington, 
var dem, der stod i aviserne. Der kom ingen 
fra kampområdeme (New York Times, 14. og 
21. december 1944). 

Under overskriften "Flak udbygning" 
skrev Kil Tactical Command i Intelligence 
Information Bulletin nr. 6. den 28. januar 
1945 følgende: 

"Der har været en del rapporter om det 
fænomen, som er kendt som 'sølvkugler’, ofte 
set under 3.000 meters højde. Der er en svag 
formodning om deres oprindelse, men en 
tilfredsstillende forklaring er endnu ikke 
fundet." 

Den 4. juni 1945 omtaler samme 
bulletin nogle rapporter fra Japan: 

"Vi har tidligere skrevet om, at 
tyskerne har en slags jord-til-luft missiler, Hs 
298, Hs 293, X4 og Hs 177. Mange 
besætninger på bombeflyene har berettet om 
flammende missiler, der har fløjet i retning 
mod og sommetider fulgt flyene. Der har 
været formodninger om, at det er et fjernstyret 
våben. Det er almindelig kendt, at tyskerne 
informerede deres japanske allierede om den 
tekniske udvikling i Tyskland. Den følgende 
rapport, som kommer fra U.S.A.F.P.O.A.G.2 
Periodic Report No. 67, lader antyde, at 
japanerne brugte de samme våben, som vores 
flybesætninger beretter om: 

Under togtet mod Tachikawa Oyfabrik- 
ken og industriområdet ved Kawasaki, begge 
omåder nær Tokyo, så flere besætninger på 
Flyvende Fæstninger, at de blev fulgt af "røde 
ildkugler" på størrelse med en basketball og 
med et fosforescerende lys. Nogle af dem 
havde en blinkende hale. Disse "kugler" 
dukkede pludseligt op. Kun én blev set 
komme fra en forholdsvis lav højde og følge en 
B-29. Det var ikke muligt at bedømme 


afstanden mellem kuglen og B-29'eren. Det 
lykkedes ikke at flyve fra kuglerne. De fulgte 
med held de Flyvende Fæstninger. De 
ændrede hurtigt højde, hastighed og kurs, og 
B-29’eren fulgte de gennem et tæt skylag. En 
B-29 rapporterede, at det lykkedes at ryste en 
kugle af ved at flyve 295 km/t. Kuglen vendte 
rundt og fløj mod land. 

Kuglerne forfulgte flyene i omkring 
seks minutter. En kugle fulgte en Flyvende 
Fæstning næsten 50 km ud over havet. Hvor 
kuglerne kom fra, vides ikke. Noget tyder dog 
på, at de var radiostyrede, enten fra Jorden 
eller et efterfølgende, fjendtlig fly. Kuglernes 
formål var helt sikkert at flyve ind i de 
Flyvende Fæstninger og ødelægge dem. Det 
lykkedes hverken at få fat i en kugle eller at 
ødelægge den med antiluftskyts. Fjenden har 
tilsynelande udviklet et nyt våben, som kan 
imødegå truslen fra os." (Kilde: RAF, Fighter 
Command Intelligence and Operational 
Summary No. 30, den 15. maj 1945). 

Jeg forventer at modtage flere 
oplysninger om rapporterne fra Anden 
Verdenskrig i løbet afkort tid. 

Projekt 1947 har brug for yderligere 
assistance. Det drejer sig om gennemgang af 
aviser, informationssøgning i ufo-litteraturen, 
oversættelse og ikke offentliggjort materiale 
fra private arkiver. Hvis du er interesseret i at 
hjælpe, kan du kontakte mig på følgende 
adresse: 

Projekt 1947 
P.O. Box 391 
Canterbury 
Connecticut 06331 
USA 

TIL: (860) 546-9135 


Af Flemming O. Rasmussen 

Hvorfor egentlig beskæftige sig med noget, 
som mange betragter som de skøre kuglers 
legeplads? Og hvorfor beskæftige sig med 
noget, hvor der intet fremskridt er sket de 
sidste 50 år? Grundene er mange, så lad os 
starte helt fra begyndelsen. 

Ældet med ufoerne 

Jeg er født fire måneder og en dag, før den 
moderne ufologi tog sin begyndelse, men om 
det har den store betydning, må man nok 
sætte spørgsmålstegn ved. Min interesse for 
ufoer, eller som vi sagde i 1950erne, flyvende 
tallerkener, begyndte midt i 1950erne, da jeg 
havde lært at læse. Det var den første Sputnik 
i efteråret 1957, der for alvor fik mine øjne op 
for rumfart, stjernehimlen og beslægtede 
emner. 

I rumfartens spæde barndom stod alle 
med blikket rettet mod himlen, når en 
Sputnik fløj over Danmark efter mørkets 
frembrud. Og hvad var mere nærliggende end 
at tænke, når vi kan, kan andre i universet vel 
også. 

De første artikler om ufoer, som jeg 
læste, kan jeg takke Familie Journalen for. 
Ugebladet lod Eugen Semitjov, som var en god 
fortæller, åbne for sine godteposer med 
rummænd, rumskibe og fremmede væsener 
fra andre planeter. Hans artikler var selv efter 
vor tids målestok meget seriøse. 

I mange år blev det ikke til mere end 
artiklerne i Familie Journalen, og langsomt 
gik interessen for ufoer i dvale. Den sorgløse 
skoletid var ovre, og arbejdsmarkedet 
ventede. En uddannelse, der krævede lange 
arbejdstider og senere mange lektier, lagde en 


dæmper på ufo-aktiviteterne. 

Vi skal helt hen i slutningen af 
1970erne, før interessen for alvor blusser op. 
En ny kollega var en overgang medlem af 
SUFOI, og han havde derfor nogle gamle 
UFO-Nyt liggende. Fra at læse dem til selv at 
blive medlem er der ikke ret langt, og i foråret 
1980 dumper det første UFO-Nyt ind gennem 
brevsprækken. Det blev starten på en meget 
interessant karriere i SUFOI. At karrieren i 
SUFOI også fik andre følger, er noget helt 
andet. 

SUFOI som springbræt 

I januar 1981 søgte SUFOI frivillige til 
oversættelse og andet, og hvad var mere 
nærliggende end at tilbyde sin assistance. 

Den lokale repræsentant i Århus-området, 
havde på grund af sine studier ikke længere 
tid til at arbeje for SUFOI, det var mit held. I 
marts 1981 blev jeg valgt ind i SUFOI's 
repræsentantskab. 

Den første tid bestod i at fabrikere en 
del ufo-detektorer, MFI-6, og oversætte 
artikler til UFO-Nyt. Da jeg et år senere 
overtog ansvaret for SUFOI's oversættel¬ 
sesafdeling, fik jeg en del mere at lave, især da 
UFO-Nyts nuværende redaktør bad mig 
hjælpe med at skrive og udgive en del 
særrapporter. Det er gennem årene blevet til 
en del af de små hæfter. I min aktive karriere i 
SUFOI opnåede jeg også at blive 
næstformand, en post jeg havde i seks år. Jeg 
forlod SUFOI's repræsentantskab i marts 
1993. 

Arbejdet med at skrive for SUFOI 
udviklede mine evner for den danske 
retskrivning, da jeg lærte meget ved at læse de 

rettelser, som UFO-Nyts skiftende redaktører 
foretog. Jeg ville selvfølgelig gerne være bedre. 
Så da jeg i en længere periode var uden lønnet 
arbejde, meldte jeg mig til et intensivt kursus 
i journalistik og kreativ skrivning. 

Jeg meldte mig egentlig for den 
kreative skrivning, mens de 15 andre på 
kurset meldte sig for journalistikken, da de 
betragtede kurset som en forberedelse til 
Journalisthøjskolens optagelsesprøve. 

Det betød nu ikke så meget, for vi 
lærte virkelig noget på kurset. Vores lærer 
syntes, at jeg burde melde mig til 
Journalisthøjskolens optagelsesprøve, da han 
mente, at mine chancer for at komme ind på 
skolen var store. Hvad gør man, når man er 
etableret med villa, volvo og vovse. At volvoen 
er en Citroen, og vovsen er en kat og en flok 


høns, er vel underordnet. Men jeg lod mig 
altså overtale. Jeg var så heldig at kunne få 
uddannelsesydelse i to år. Så i en alder af 43 
år startede jeg som nybagt elev på Danmarks 
Journalisthøjskole, og som 47-årig var jeg 
nyuddannet journalist. 

I mellemtiden er jeg trådt ud af SUFOIs 
repræsentantskab og arbejder nu som en 
slags freelance medarbejder. Jeg står for 
SUFOI Newsletter og har skrevet et par 
særrapporter. 

Ufologi er ikke et kedeligt emne. For 
mig var det porten til et nyt liv med andre 
udfordringer i en helt anden verden. Der er 
meget stor forskel på at arbejde som elektro¬ 
niktekniker og som journalist. 


Mine bedste ufo-bøger 


Af Lars Thomas 

Clive Harold: The Uninvited, Star Books, 
London 1979. ISBN 0-352-30350-6 

Jim Schnabel: Dark White. Aliens, abductions 
and the ufo obsession, Hamish Hamilton, 
London 1994. ISBN 0-241-13415-3 

En af de allerførste ufo-bøger jeg læste, og 
som fascinerede mig utroligt, er Clive Harolds 
‘The Uninvited”, der handler om en familie i 
det sydlige Wales, som pludselig befinder sig i 
centrum af en lang række mystiske begiven¬ 
heder. Tilsyneladende har en eller flere ufoer 
indrettet en base i nærheden, for de flyver og 
farer omkring hver eneste nat, og efterhånden 
også ved dagens lys. De efterlader store 
brændte pletter på markerne, og får familiens 
fjernsyn og biler til at opføre sig højst 
mærkeligt. 

Mere uhyggeligt bliver det imidlertid, 
da familiens medlemmer tilsyneladende bliver 
forsøgskaniner. De begynder at drømme om 
at blive ført om bord på ufoerne, hvor de 
bliver udsat for eksperimenter af forskellig 
slags. 

Hele historien er meget spændende og 
velskrevet, og man kunne sikkert sagtens lave 
en glimrende gyserfilm af den. Den minder i 
mangt og meget om Brian Aldiss’ berømte og 


aldeles skrækindjagende science fiction 
roman “Saliva-træet”. 

The Uninvited” inspirerede mig til at 
læse mange andre ting om ufoer, blandt andet 
Berlitz og Moores “The Ros well Incident”, og 
Gary Kinders “Light Years”, om den schweizi¬ 
ske kontaktperson Billy Meier, men den fik 
mig samtidig også til at vågne en smule op fra 
den døs, jeg indtil da havde bevæget mig i med 
hensyn til ufoer. Jeg havde interesseret mig 
for dem i adskillige år på det pågældende 
tidspunkt, og havde blankt accepteret stort 
set alt, hvad der blev sagt og skrevet om dem. 
Nu begyndte jeg at være en anelse mere 
skeptisk. Disse bøger lød alt for gode til at 
være sande, for nu at bruge et godt gammelt 
udtryk, og som det senere viste sig, var det jo 
også tilfældet. 

Blind tro er farlig. Det samme gælder 
blind skepsis. Til gengæld er der intet, der er 
mere frugtbart end en kombination af et åbent 
sind og sund skepsis. Det er også derfor, jeg 
mener, at den amerikanske forfatter Jim 
Schnabels bog “Dark White” er en af nutidens 
bedste ufo-bøger. Enhver, der interesserer sig 
for ufoer i almindelighed og bortførelser og 
kontaktpersoner i særdeleshed, bør læse 
denne bog. Schnabel har nemlig gjort det, som 
de fleste ufologer for længst burde have gjort, 
nemlig studeret vidneme, eller ofrene om man 
vil. 


Halvtreds års studier af selve ufoerne 
har ikke bragt os gådens løsning ret mange 
skridt nærmere. Nu må det være på tide at se 
på det andet led i kæden, nemlig de menne- 


Internettet er 


Af Per Andersen 

pandersenøidcresearch.com 

En dag vil vore efterkommere kikke på 
hinanden og spørge: 

“Sig mig, hvad lavede vores forfædre 
egentlig, inden Internettet blev opfundet”! 

Så vil de grine af dét, lige som vi i dag 
har svært ved at forestille os en tilværelse 
uden telefon eller fjernsyn. 

Da jeg blev spurgt om den bog/artikel, 
der har betydet mest for ufo-arbejdet de 
seneste år, var jeg ikke i tvivl: Internettet 
selvfølgelig. Det er ganske vist ikke en “bog” 
eller en “artikel”, men det er netop hele 
pointen: Internettet er den nye metode til at 
distribuere information på. Og ligesom den vil 
revolutionere de fleste andre områder, så vil 
den også få (og har allerede fået) helt 
afgørende betydning for vores arbejde med 
ufo-emnet. 

Dét handler denne lille artikel om. 

Vækstområde 

Der er ganske vist skeptikere, der siger, at 
Internettet blot er en døgnflue. De tager 
grundigt fejl! Ligesom præsidenten for IBM, 
Thomas Watson, tog fejl da han i 1947 
udtalte, at “der er et marked for højst 5 
computere i hele verden”. Eller da Ken Olsen 
fra Digital i 1970eme mente, at “der er ingen 
grund til, at alle hjem skal have en PC”. Eller 
Bill Gates fra Microsoft udtalte, at “man kan 
ikke forestille sig et større behov for PC- 
hukommelse end 640 KB”. 

Jo, bagklogskab er unægtelig den 
nemmeste form for klogskab! 

Udbredelsen af Internettet kan 
sammenlignes med udbredelsen af radioen i 
1920eme og 1930eme. Også dengang var der 
tale om et gennembrud med et helt nyt 
kommunikationsmiddel, der kom til at 
revolutionere formidlingen af information. 

Man kunne med radioen for første gang nå ud 


sker der fortæller, at de har set eller på anden 
måde været i kontakt med en ufo. På den 
måde vil det uden tvivl vise sig, at en meget 
stor del af de mange ufoer kommer indefra. 


over os 


til hele den danske befolkning med et 
budskab her og nu. 

Der er dog en forskel. Internettet 
udbredes langt hurtigere i befolkningen end 
radioen. I løbet af blot et enkelt år er antallet 
af danske husstande, der løbende bruger 
Internettet, vokset fra 55.000 (december 1995) 
til omkring 200.000 (december 1996). Og i 
løbet af 1997 vil det vokse til mindst 300.000- 
350.000. Der er ikke ret mange andre 
teknologier, der har trængt igennem lige så 
hurtigt, som det sker med Internettet. 

Elektroniske ufoer 

I ufo-verdenen vil Internettet få afgørende 
betydning på en lang række områder. 
Formidling af information om ufoer og 
ufo-observationer er en naturlig del af de 
fleste ufo-organisationers arbejde. Internettet 
er derfor oplagt at anvende, ikke mindst fordi 
de ufo-interesserede befinder sig spredt 
geografisk. De fleste ufo-organisationer har 
derfor allerede etableret hjemmesider på 
nettet, hvor de fortæller om dem selv og 
ufo-observationer mv. 

Således også SUFOI, der allerede har 
mærket en stor interesse for foreningens 
hjemmeside. Der er i løbet af ganske få 
måneder været mere end 1.200 besøgende på 
siden, og en pæn del af dem starter en dialog 
med foreningen og ønsker yderligere informa¬ 
tion. 

Det har altid været ufo-foreningemes 
hovedpine at nå bredt ud til befolkningen, idet 
(1) midlerne er begrænsede, og (2) der er 
ganske vist mange interesserede, men de ved 
ikke, hvor man skal henvende sig. Derfor er 
Internettet særdeles velegnet for ufo- 
foreningeme. 

Efterhånden, som store dele af 
befolkningen bliver tilsluttet Internettet, bliver 
det ulige nemmere at informere om ufoerne. 
Samtidig bliver det også langt nemmere for 
folk at komme i kontakt med SUFOI, når de 

har haft en observation. 

Disse fordele bliver suppleret af 
egentlige elektroniske tidsskrifter, som alene 
udgives via de internationale netværk. Et 
eksempel er det amerikanske CNI News, der 
udgives af ISCNI News Center. Efterhånden 
kommer der dusinvis, ja hundredvis af 
sådanne elektroniske tidsskrifter. 

Betydningen af Internettet rækker dog 
langt videre end blot formidling af informa¬ 
tion. Det giver også mulighed for en direkte 
dialog inden for en interessegruppe af 
mennesker (fx ufo-interesserede). 

Hurtige konklusioner 

Et glimrende eksempel på dette har været 
debatten på de internationale net vedrørende 
den kontroversielle obduktions-video fra Ray 
Santilli. Uden elektronisk debat, ville arbejdet 
med at nå frem til en nogenlunde sikker 
konklusion på videoen have taget adskillige 
år. Artikler ville blive offentliggjort i tidsskrif¬ 
ter med måneders produktionstid, og det ville 
tilsvarende have taget måneder for andre at 
besvare de rejste problemstillinger. 

I stedet betød den elektroniske debat, 
at dialogen blev meget interaktiv, og 
spørgsmål/svar blev afklaret i løbet af dage i 
stedet for måneder. Det varede derfor kun 


Internettet. Desværre fandt jeg ikke nogen 
email reference direkte til James Oberg, men 
jeg fandt en artikel om den pågældende 
NASA-film skrevet af skeptikeren Robert 
Sheaffer. Ved artiklen var en email-adresse til 
Sheaffer, og jeg skrev straks et brev med nogle 
spørgsmål. Dagen efter var der et svar fra 
Robert Sheaffer på disse spørgsmål! 

Et sidste eksempel: Efter at have 
begyndt at anvende Internettet, har jeg fået 
adgang til en stor mængde fotos, filmklip mv. 
med relation til ufoer. Dette billedmateriale 
har jeg tidligere kunnet se i udenlandske 
ufo-blade - hvis jeg var heldig - men jeg har 
ikke selv kunnet søge efter dét, som netop 
interesserer mig. Nu har jeg direkte adgang til 
en mængde billedarkiver over hele verden. 

Kun fantasien sætter 
grænserne 

På denne måde kommer Internettet ikke alene 
til at revolutionere den måde, vi formidler 
information om ufoer på. Det kommer også til 
at ændre hele den grundliggende måde, vi 
arbejder på: Lige fra indsamling af observati¬ 
onsberetninger og analyse-arbejde til 
kommunikation med ufo-forskere over hele 
verden og foreningens interne processer. 

Dertil kommer, at Internettet vil skabe 
helt nye produkter og muligheder, som vi 


omkring 6 måneder, inden der var opnået dårligt kan drømme om i dag. 

bred enighed blandt de fleste ufologer om, at Tænk fx, at dit stereoanlæg i virkelig- 

Santilli-filmen ikke var ægte og dermed ikke heden er koblet til Internettet, og i stedet for 

viste en rigtig obduktion af et fremmed at købe cdere kan du bestille lige den musik, 

rumvæsen. du vil have på et givet øjeblik - og betale en 

Et andet eksempel: For nogle uger lille afgift via Internettet. Eller billedet på 

siden blev jeg involveret i nogle diskussioner væggen i virkeligheden er en skærm koblet til 


om et filmklip fra NASA 
optaget fra rumfærgen. 
Filmklippet viser nogle 
objekter, der bevæger sig 
uregelmæssigt og 
pludselig skifter retning 
efter et lysglimt. 
Spørgsmålet var, om disse 
objekter er rumskibe på 
afstand eller partikler (fx 
af is) tæt ved kameraet. 

Efter at have set en 
video, der ensidigt 
hævdede, at objekterne 
umuligt kunne være 
ispartikler, fik jeg lyst til 
at høre den anden side af 
sagen. Jeg vidste, at 
James Oberg m.tl. måtte 
have beskæftiget sig med 
dette. Straks gik jeg i gang 
med at ■‘surfe" på 



Internettet. Du kan bestille lige 
den kunst, du vil have i de 
perioder, du har lyst til - og igen 
betale en lille afgift via Internet¬ 
tet. 

Dette er endda blot, hvad vi er i 
stand til at forestille os i dag. 
Mulighederne bliver langt flere 
over de næste 10 år. Jeg ønsker 
ikke at være evangelist for 
Internettet som sådan, og jeg 
ved, at man vil være skeptisk - 
som man var det med radioen i 
starten. Når jeg alligevel lyder 
sådan, er det fordi jeg er 
overbevist om. at vi her ser 
starten på en helt ny, afgørende 
teknologi for arbejdet med 
ufoerne. 


SUFOI's homepage: 

tp://www .sufoi.dk 

Weird World Web 

På Internettet kan man finde alt mellem himmel ogjord. Det 
meste er noget junk, og man kan spilde megen tid på at surfe 
rundt uden at møde noget brugbart. 

Nedenstående liste over web-sites (angivet i tilfældig 
rækkefølge) er på ingen måde fuldkommen, ligesom der heller 
ikke er nogen garanti for, at de stadig findes, men jeg håber, at 
listen alligevel kan være en hjælp for alle, der går på mysterie- 
jagt på nettet. På de fleste af de nævnte web-sites er der links til 
andre mysterie-web-sites. 

Jeg hører meget gerne fra læsere, som kender til gode 
web-sites, vi bør medtage i næste udgave af UFO-Vision . 



Ved Kim Møller Hansen 


SUFOI 

http://www.s u f oi.dk 




UFO-Sverige 

h t tp://www .ufo.se 


Hynek Center for UFO Studies 

http://www.cufos.org/index.html 




Det bedste indeks til ufo-blade og ufo-organisationer 

ht to : / /'aw . ftech.net/~ufoinfo / index . htm 


Ufo-leksikon på engelsk 

http://www.bahnhof.se/~mike/ufo/ 


Ufoernes Top Ti i USA 

http://www.travlink.com.au/col/alien/tenmost.htm 


Skeptikerorganisationen CSICOP 

http://www.csicop.org 

James Randi Educational Foundation 

http://www.randi.org 

Robert Sheaffer Web Page 

http : / ,/debunker . com/ -sheaffer/ufo . html 




UFO-Norge 

http://www.norconnect.no/~brenne/ufonor_n.htm 

Committee for Research on Unidentified Light Phenomena 
(Erling Strand) 

http: / / www.hio f.no/crulp/ 

BUFORA 

http : 1 'www . bufora . org uk 

MUFON 

hr op : www. rur gers . edu -mcgrew MUFON 

Italian Center for UFO Studies 

htrp : www . arpr.er . ir -ufo 

Du kan interviewe Jacques Vallee på: 

hrrp :/ 1 www.webcom.con/-conspire/val.hcml 

Virtual Library 

http://cs.bgsu.edu/~jzawodn ufo/index.html 



UFO Group Media 

ht tp : / ! www. bes t. com/ schimt z i IUFOG/ j u f og-m 

National UFO Reporting Center 

http : / ■ / nwlink .com/~ufocntr/ 

Nexus Magazine 

http://www.peg.apc.org/-nexus/ 

Flying Saucer Review 

http://www.cee.hw.ac.uk:8 0/-ceewb/f sr/f sr 


dia.html 


-CNI News ov 



home.html 


Planet Science 

http://www.newscientist.com/ 

Parhelion (Nye og brugte bøger om ufoer m.m.m.) 

http://www.ppsweb.com/parhelion 

ParaScope News 

http://www.parascope.com/index.htm 

Disinformation 

http://www.di s info.com/ 

Association For Study of Anomalous Phenomena 

http://dspace.dial.pipex.com/town/square/eebs 

SAPRO (South African Paranormal Research Organisation) 

http:// www .aztec.co.az/users/rcyber/index.htm 

The Enigma Project 

http:// www.research.umbc.edu/~frizzell/tep.html 

Society For Scientific Exploration 

http:/ / www.j s e.c om 

Fortean Times 

http : / / www. fortear.f imes . com 



ALI’s Infinitely Weird Zone of the Strange But True 

http://crash.ihug.co.nz/~ali/weird.htm 

Weird Science 

http://eskimo.com, -bi1ib/weird.html 

Xines On-Line Newsstand 

http://kumo.swcp.com xines 

Smittys UFO Page 

http: 'www.schmitzware.com,ufo.html 



Crop Circle Connector 

http: www.hub.co.uk mtercafe cropcircleconnector.html 



Spirit 

http:// www.protree.com/spirit.html 

Ron s Homepage 

http : / /www. i i.net. com . au/ -bert i.no . alien . html 

WWW Virtual Library: UFOs 

http:/. cs.bgsu.edu/-j zawodn ' ufo/index.html 

Inter UFO Group - Hyperlinks 

http://www .schmitz.com/ iufog-1inks.html 

Yahoo Search Engine 

http://www.yahoo.com/Entertainment/Paranorrrtal_Phenom- 
ena/UFO_Information 

Internet UFO Group Media 

http : / /'www. best. com/schimt z/ IUFOG / iuf og-media . html 

Keelynet 

http://wwwzeta.cs.adfa.oz.au/keelynet 

Area 51/Groom Lake 

http://www.cri s.com/-psyspy/area51/ 

The Angelic Conspiracy 

http://www.MT.net/~watcher/ 

Hollow Earth Society 

http://zeta.cs.adfa.oz.au/Spirit/ hollow-earth.html 



Strange Magazine 

http : / /www . strar.gemag . com 

Fire Walking 

http: 'heart fire.com/firewalk/home fire.html 

The Enterprise Mission 

http://www .hoagland.com/ 

Leading Edge International Research Group 

ht tp : /' / www .cco.net/~trufax/ 

X-Files 



http://ourworld.CompuServe.com/homepages/Ponder/ 


xfiles.htm 

Survival Kit 

http://users.hol.gr > -diceman/ 


The Files 

Picture Archive 


55 

















,A»iMlimluns IiiKiiir*■ 
^ tind 
IJI O I ilt?*. 


UFO-Vision nr. 5 


Whispering Trees 

http : / /plasma . physics . lehigh . edu : 3 0 3 0 www wt. html 


Shock Media 


WWW 


Zines Literary Guides 

hu tip : / i www . duke . edu / ~dpk/ z i 


The Shroud of Turin Home Page 

hu tp : / /www . shroud . com/ 


Koestler Parapsychology Unit 

http://mobius.psy.ed.ac.uk/ 


The ‘X’ Chronicles 

http://vaxxine.com/xchronicie 


Strange Magazine's “Ten Strangest" List 

http : / / www .cais .net/s trangemag/ home .html 


The Sourcebook Project 

http : / /www . knowledge .co.uk 


The Skeptics Society 

http://www.skeptic 


New Science Research Report 

http : / /-aw . knowledge . c o . uk/xxx/ reports/ 


The Circlemakers 

http : / /www . hrc . wmin . ac . uk/c irclemakers /home . html 


The Anomalist 

http://www.cloud9.net/~patrick/anomalist/ 


UFO Magazine (Bladet der praler med at have mindst 140.000 
læsere i 36 lande) 

http://www.u f omag 

Stanton Friedman 

http: li www.207.179.129.51' 


Roswell International Museum 

http://web2.airmail.net/yogi museum.html 


UFO-On-Line 

http://oas i.shiny 


ISCNI Flash 

http : / / -www .i.scni.com 


r 

Virtual Rr t Oo llery 

Abductees Anonymous 

http: ■ www . CyberGate . com/ ~u f o ni ine 

James Moseley’s Saucer Smear magazine 

http:' www.mes.com/-kvg/smear.htm 

Virtual Art Gallery 

http : / / orlon . adp . wi.se . edu/ artgal / index . html 

GEP (Gesellschalt zur Erforschung des UFO-Phånomens) 

http : home . t-onl ine . de/ home,-' gep . eVit -onl ine . de 


UFO-Net 

http://memoers.aol.com/ufoclub/tei13.htm 

X-files, den officielle homepage 

h 11 o://www.thex-files.com/ 


SAUCER 

SMEAR 


UFO Folklore 

http://www.qtm.net/-geibdan/framemst.html 


Tasmanian UFO Investigation Centre (TUFOIC) 

http : / / server .netspace.net.au/~-tufoic/ 


The Art Bell Web Page 

http: II 'www. a r t be 11 .com 


George Adamski (den officielle vveb-site for nostalgiske 
tilhængere af kontakt-personer) 

http://www.gafintl-adamski.com/ 


UFO Sources Compendium 

http://www.pixi.com/-navsrchf/ufo.html 

Bortførelser og 
indopererede genstande 

Er ufo-bortførelser fup eller fakta? Er en bortførts 
beretning bevis nok, eller kræver en bortførelse 
også et fysisk bevis? Antonio Huneeus mener, at 
beviset for bortførelsen ligger i de genstande, som 
de ikke-jordiske opererer ind i ofrene. 

Af Antonio Huneeus 

De fleste seriøse ufologer betragter ufo- 
bortførelser som noget, der hører til i 
folkloren. Man har kun den bortførtes 
beretning og mangler derfor bevis på, at 
hændelsen virkelig har fundet sted. 

I 1960erne, 1970erne og op gennem 
1980erne blev ufo-bortførelser betragtet som 
noget særligt og fik derfor megen omtale i 
medierne, især i USA. De fleste kan vel stadig 
huske Betty og Bamey Hill-sagen fra New 
Hampshire, Travis Walton-sagen fra Arizona 
(se Bortført, SUFOI 1983) og Hickinson-sagen 
fra Pascagoula. 

Dengang var det nok, hvis en bortført 
kunne fortælle, at han eller hun havde været 
om bord i et fremmed fartøj, i kontakt med 
ikke-jordiske væsener eller havde gennemgået 
en medicinsk undersøgelse. 

Nyt liv i bortførelserne 

I mange år var der meget stille omkring 
ufo-bortførelserne, men så skete der noget, 
som ændrede billedet. Nogle få bortførelser fik 
en del omtale i de amerikanske medier, og 
pludselig var ufo-bortførelser noget, som især 
amerikanske ufologer gerne ville beskæftige 
sig med. 

Grunden til, at mange ufologer 
ændrede deres syn på ufo-bortførelser, var, at 
Whitley Strieber og Budd Hopkins skrev hver 
deres bestseller om netop ufo-bortførelser. 

Med Whitley Striebers og Budd 
Hopkins' bøger blev ufo-bortførelser en ret 
almindelig foreteelse. Dog var kravet til bevis 
på, at hændelserne var sande, de samme som 
tidligere. 


I sin bog Intruders bragte Budd 
Hopkins som bevis de ar, som mange af de 
bortførte kunne fremvise. Han brugte også 
spor efter en påstået ufo-landing i Copley 
Woods som bevis. Whitley Strieber kunne 
endda bringe nogle specielle billeder af 
hjernen taget med moderne MR-skannere. 
Billederne viste, at der er opereret noget ind i 
hjernen på de bortførte, han omtaler. 

De billeder startede jagten på de 
såkaldte “indopererede genstande”. Disse 
genstande blev samtidig nøgleordet i mange af 
beretningerne om ufo-bortførelser. 

Søg og du skal finde 

Der måtte være en sag, som jeg kunne bruge i 
min jagt på det endelige bevis, så alle kendte 
beretninger om ufo-bortførelser blev 
gennemgået med lup. Efter adskillige 
skuffelser fandt jeg endelig en sag, som jeg 
kunne bruge. Det var Price-sagen. 

Den sag handler om, at en person, 
Richard Price fraTroy ved New York, har fået 
opereret en genstand ind i underlivet, mens 
han var om bord i et ufo. Genstanden er nu 
udstødt af kroppen og bliver løbende 
undersøgt af en fysiker på et anerkendt, 
amerikansk universitet. 

Jeg mødte Richard Price første gang i 
1990. Det skete ved en konference om 
ikke-jordiske fænomener afholdt i Trenton, 
New Jersey. 

Under konferencen lykkedes det mig at 
lave et langt interview med Richard Price. I 
interviewet fortalte han om sin bortførelse, 
hvilke følger den fik, og om undersøgelserne af 
den genstand, som han fik opereret ind i 
underlivet under bortførelsen, og som den 10. 


august 1989 blev udstødt af kroppen. 

Richard Price fik tillid til mig, og efter 
konferencen var vi løbende i kontakt med 
hinanden via telefonen. Det gav mig mulighed 
for at finde nye detaljer og lære ham bedre at 
kende. 

Jeg er overbevist om, at Richard Price 
har fortalt sandheden, og jeg er glad for, at jeg 
var den første til at udgive hans beretning, nu 
hvor han er ved at skrive en bog om sagen. 
Han har også medvirket i nogle tv-program- 
mer, hvor han har fortalt om sin bortførelse. 

En bortførts prøvelser 

Bortførelsen fandt sted i slutningen af 
september 1955 i et skovområde i Troy, da 
Richard Price var otte år. Hans beretning er 
fuld af detaljer og virkelig fascinerende. En del 
af detaljerne går igen i andre beretninger, 
mens andre er enestående for hans oplevelse. 
Der er blandt andet hans maleriske beskri¬ 
velse af, hvordan de fremmede opererede en 
lille genstand ind i hans underliv. 

“Nogle år efter bortførelsen fortalte jeg 
min bedstemor, at jeg havde været inde i et 
rumfartøj. Hun sagde til mig, ‘sig det ikke til 
nogen, de vil tro du er gal”’ oplyser Richard 
Price. 

Det viste sig senere, at han skulle have 
lyttet til sin bedstemor. At opleve en 
bortførelse er i sig selv en prøvelse, og Richard 
Prices prøvelser var langt fra forbi med hans 
bortførelse. Tværtimod blev der 
hurtigt vendt op og ned på hans liv. 

Problemerne begyndte for 
alvor, da han i 1964 fortalte en 
skoleveninde om sin ufo-bortførelse. 

Hun fortalte det til sin bror, der 
fortalte det til resten af klassen. I 
løbet af kort tid kendte alle i skolen 
historien, og han fik hurtigt 
øgenavnet “manden fra rummet”. 

Husk, at det skete, før Betty og 
Bamey Hill-sagen dukkede op i 
medierne i 1966. 

Efter et slagsmål med en 
anden dreng på grund af øgenavnet, 
blev Richard Price kaldt op til 
skoleinspektøren og derefter sendt 
til skolens psykolog. 

Det var begyndelsen til et 
sandt helvede. Han blev sendt til 
alle former for psykologiske 
undersøgelser og tvunget til at spise 
forskellige medikamenter, som 
blandt andet gav ham frygtelige 
mareridt. Psykologerne kunne ikke i 
deres vildeste fantasi tro, at han 


talte sandt. Han blev til sidst sendt til 
observation på et offentligt hospital. 

På et tidspunkt gik det op for Richard 
Price, at det bedste, han kunne gøre, var at 
nægte alt og fortælle lægerne, at han havde 
opfundet hele historien for at få 
opmærksomhed. 

“Jeg fortalte dem simpelt hen, at jeg 
havde opdigtet det hele”. 

Efter tre måneder på hospitalet blev 
han udskrevet og følte sig kaldet til at tage 
kurser i elektronik de næste tre år. Han 
mener selv, at hans interesse for elektronik 
opstod i 1955, da han så alle de forskellige 
apparater i ufoet. 

Beviset titter frem 

Der fulgte så en del år, hvor alt var roligt 
omkring Richard Price. Han blev gift i 1969 og 
fik tre sønner. Han lagde elektronikken på 
hylden og blev professionel tryllekunster. 

I begyndelsen af 1980erne skete der 
noget, som havde forbindelse med den gamle 
bortførelse, så Richard Price kontaktede Harry 
Lebelson, der på det tidspunkt var med til at 
redigere ufo-stoffet i bladet OVN1. Det var den 
genstand, som blev opereret ind i hans 
underliv under bortførelsen, der rørte på sig. 
Da der nu var en enestående chance for at 
undersøge genstanden, kontaktede han 
professor Ben Jamison, universitet i Albany, 
og en læge fra Shenectady, New York. 

“Lægen undersøgte mig og bekræftede, 
at der var noget i mit underliv, som 
ikke burde være der. Da det ikke 
generede mig, ville jeg ikke have det 
fjernet. Lægen var enig med mig og 
mente ikke, at jeg skulle foretage mig 
noget, før det begyndte at genere mig. 
Det gjorde det dog aldrig,” fortæller 
Richard Price. 

Han har stadig den attest fra lægen, 
der bekræfter, at den indopererede 
genstand rent faktisk var i hans krop 
dengang. 

Genstanden faldt så atter til ro nogle 
år. Men så om morgenen den 25. juni 
1989 rørte den igen på sig. 

“Mens jeg klædte mig på, betragtede 
jeg det sted, hvor den indopererede 
genstand befandt sig. Jeg fik et chok, 
for første gang i 34 år lå den lige under 
huden, så jeg kunne se den.” 

Han ringede øjeblikkeligt til Ben 
Jamison, og sammen kontaktede de en 
fotograf, som skulle tage nogle billeder 
af den indopererede genstand. 

En god måneds tid senere, om natten 
den 10. august 1989, skete der igen noget 
med den indopererede genstand. Nu stak den 
ud gennem huden. 

“Det var første gang, jeg rigtigt kunne 
se den, og pludselig gav det et sæt i mig. Det 
var som om, jeg havde fået afløb for et eller 
andet. Jeg kiggede ned over min mave og 
konstaterede, at den indopererede genstand 
var væk! Jeg holdt min tommel- og pegefinger 
sådan,” fortæller Richard Price, mens han 
viser hvordan. 

“Jeg var overrasket. Genstanden lå 
mellem min tommel- og pegefinger.” 

Så kom han i tanke om den advarsel, 
han fik af de ikke-jordiske under deres møde i 
1955. Han måtte under ingen 
omstændigheder røre ved genstanden. 

“Jeg blev meget bange og sagde til mig 
selv, ‘Åh-nej! Den er kommet ud! Jeg har rørt 
ved den!’ Min første tanke var, ‘nu dør jeg’.” 

Der skete dog intet, så Richard Price 
gjorde en Fuji filmbeholder steril og lagde 
genstanden, som var cylindrisk og målte 1x4 
mm, i den. Da det var gjort, kontaktede han 
en fysiker ved et anerkendt universitet i det 
nordvestlige USA. Det var en fysiker, som 
Linda Moulton Howe havde anbefalet ham. 
Linda Moulton Howes speciale er ellers 
undersøgelser af dyremishandlinger i 
forbindelse med påståede ufo-observationer. 

Richard Price aftalte at mødes med 
fysikeren, så han kunne undersøge genstan¬ 


at de mange bortførelser og nærobservationer 
af 3. grad blot er en del af en ny folklore. Set 
ud fra det synspunkt er bortførelserne 
hallucinationer og ikke virkelige hændelser. 

Et eneste uforfalsket eksempel som 
Richard Price-sagen er måske nok som bevis. 
Den viser en sammenhæng mellem en 
bortførelse og et bevis i form af den indopere¬ 
rede genstand. Beviset står og falder 
selvfølgelig med selve den påståede, indopere¬ 
rede genstands natur og kemiske 
sammensætning. 

Hvad er de indopererede genstande 
egentlig for noget, og hvilken funktion har de? 
Rent ufologisk er en indopereret genstand 
måske “et slags sømærke”, som de ikke- 
jordiske har anbragt for at kunne følge offeret. 
Man kan sammenligne genstandene med de 
ringmærker og elektroniske instrumenter, 
som jordiske forskere anbringer på dyr for at 
følge dem. Her bliver dyret fanget, forsynet 
med et ringmærke eller en radiosender og så 
sluppet løs i sit naturlige miljø. Som man kan 
se, er ligheden påfaldende. 

Genstand 899 

I begyndelsen måtte jeg ikke afsløre navnet på 
det universitet, hvor fysikeren arbejder, eller 
citere noget fra hans “Indledende beskrivelse 
af genstand 899”, da han ønskede at være 
anonym. Senere ville han godt have sit navn 
frem. 

Jeg kender hans identitet og stedet, 


den. Da de mødtes, tog fysikeren 
hele dagen billeder af genstanden 
gennem et mikroskop. Da han 
havde brug for en del af genstanden 
til andre analyser i sit laboratorium, 
besluttede han og Richard Price at 
dele den i to. 

“Han tog et barberblad, 
anbragte genstanden under 
mikroskopet og skar et stykke af. 
Han beholdt det ene for at 
undersøge det og gav mig det 
andet”. 

Et ægte bevis? 

Som nævnt i begyndelsen af 
artiklen, er begrebet “indopererede 
genstande” nøgleordet i mange 
beretninger om bortførelser. 

Årsagen er bl.a., at disse genstande 
kan være mulige beviser på, at 
bortførelserne har fundet sted og 
ikke blot er ren fiktion, som 
skeptikerne påstår. I Europa er 
holdningen blandt de fleste ufologer, 



hvor han arbejder. Jeg har også en 
kopi af hans foreløbige rapport 
sammen med de originale noter fra 
hans første undersøgelser. Det er vist 
unødvendigt at fortælle, at 
undersøgelsen fortsætter, for som 
Richard Price siger: 

“Han vidste ikke, hvad det var, og vil 
nok aldrig få det at vide”. 

Ifølge den foreløbige rapport modtog 
fysikeren “Genstand 899” den 22. 
august 1989. Efter at være delt i to 
kunne genstanden deles i tre kompo¬ 
nenter: et ambrafarvet indre, et ydre 
hvidt lag og mindst seks små vedhæng. 
Det indre var af et brunt, gennemsig¬ 
tigt materiale. Det hvide lag var lavet af 
noget, der mindede om teflon. Ifølge en 
analyse består det ydre lag af kulstof 
(90%), tantal, ilt og spor af kvælstof. 
Fysikeren mener, at det drejer sig om 
“små stykker arvæv”. 

Det mest interessante er måske 
beskrivelsen af de seks små vedhæng. I 
mikroskopet lignede de små hæklenåle 
med noget sammenkrøllet ståltråd. Det 

passer godt med, at Richard Price cBffiH 
fortalte, at de ikke-jordiske brugte et \Hflj 
meget specielt instrument, da de 
anbragte genstanden i han underliv. 

“Jeg husker, at de under 
bortførelsen fortalte, at de ville 
‘hækle’ denne ting ind under min 
hud”. 

Det var dog ikke alt. 

Fysikeren opdagede, at hvis man V Mi 

anbragte vedhængene i vanddamp, lj 
ændrede de udseende. Når de var II IL 

fugtige, var de hvide og kunne Ri B| 

gennemlyses. Når de var tørre, var 
de sorte. Et af dem blev endda rødt. H|Hj 

Da jeg så genstanden under 
konferencen i Trenton, bestod den af 
en lille sort plet, et meget lille stykke 
metal og en lille, mørk sten. Jeg har 
ikke set genstanden i mikroskop, 
men har set billederne af den. De 
viser de trådlignende vedhæng, og på 
en forstørrelse ligner de underligt 
nok en skiløber. 

Det er stort set, hvad jeg på 
nuværende tidspunkt kan fortælle 
om undersøgelsen af den genstand, der var 
opereret ind i Richard Price. Sagt på en anden 
måde forbliver den et mysterium. Der er ingen 
forklaring på, hvorfor den var i hans krop, 
hvad det præcist drejer sig om, og hvilken 
funktion genstanden har haft, for så vidt som 
den har skullet bruges til noget. 


I For det andet er der genstanden, som 
dukkede op efter 34 år i bughulen. 
Målene, cylindrisk og 1x4 mm, kunne 
det være en tom fra en busk? Om den 
var af ny dato, da den dukkede op, 
eller om den havde gemt sig et sted 
under huden i 34 er svært at afgøre, 
men det sidste kan godt være tilfældet. 
Det er sket, at tome, glassplinter og 
andre fremmedlegemer vandrer rundt 
i kroppen og pludseligt stikker frem 
gennem huden. Antonio Huneeus 
sætter da også selv spørgsmålstegn 
ved genstanden, dens funktion og 
oprindelse. 

En tanke, som uvilkårligt melder sig, 
er, at Richard Prices bemærkning om, 
at han som barn fortalte lægerne, at 
historien om ufoet blot var opdigt, 
meget let kan overføres til i dag. Han 
har måske som tryllekunstner brug 
for lidt PR i forsøget på af få nogle job 
rundt omkring. Og hvor får man bedre 
PR end ved at medvirke i diverse 
tv-programmer. 

Noget helt andet er, at bemærkningen 
“en anerkendt fysiker ved et anerkendt 
universitet” får alle alarmklokker til at ringe. 
Den oplysning siger intet, og rent journalistisk 
vil den nævnte oplysning være uanvendelig 
som kildehenvisning. Desværre lyder 
ovennævnte troværdigt for de fleste. Men, 
uden navn, ingen troværdighed. 


Kilde: Phénoména, nr. 12, nov-dec 1992 
Oversættelse: Marianne Hegelund 
Bearbejdelse: Flemming O. Rasmussen 

Kommentar til artiklen 

Det er heldigt for Antonio Huneeus, at denne 
sag ikke skal behandles ved en domstol, for 
så var den slet og ret blevet afvist på grund af 
bevisets stilling. Hvis det ikke er muligt at 
skaffe et bedre bevis, bringer Antonio 
Huneeus blot brænde til skeptikernes bål. 

En forsker skal være åben og 
fordomsfri og derfor ikke afvise en sag på 
forhånd, men med et bevis som i denne sag, 
må man, hvor åben og fordomsfri, man end 
er, nok sige “prøv igen”, for Richard Price- 
sagen beviser intet som helst. 

Hvad har vi? En person, som hævder, 
at han blev taget op i et ufo engang i 1955 og 
fik opereret en genstand ind i sit underliv. 

Den genstand dukker så op igen efter 34 år. 

Der er mange løse tråde. For det første: 
Manden er professionel tryllekunstner, eller 
som det mere korrekt hedder “illusionist”. 


/Flemming O. Rasmussen 

UFOer - Hvad siger videnskaben? 

Den hidtil mest omfattende, videnskabelige 
undersøgelse af ufofænomeneme blev udført 
på University of Colorado i USA under 
ledelse af dr. Edward U. Condon. Regeringen 
ville vide, om det var værd at beskæftige sig 
mere med ufofænomenet. Efter et par år og 
mange tusinde dollars konkluderede 
Condon, at det var spild af tid og penge at 
undersøge ufo-rapporter fremover. 

Siden har man ivrigt diskuteret, om 
rapporten var resultatet af en seriøs 
undersøgelse eller bestilt arbejde. 

Dette hefte fra SUFOI fremlægger alle 
fakta i sagen. Heftet er redigeret af Flem¬ 
ming O. Rasmussen og på 39 sider, 
illustreret. Pris kr. 48,00 

Bestilling: Giro 9 11 77 25, SUFOI, 
Postboks 6, 2820 Gentofte. Eller check til 
nævnte adresse. Skriv venligst “Condon" på 
modtagerdelen. 

Lommefilosofisk stjerne-vås 

Sendebud fra Stjernerne skrevet af Rauni-Leena 
Luukanen er en af de senere års mest opreklame¬ 
rede bogudgivelser. Hun kaldes “et fremtrædende 
medlem af den internationale kreds af ufo¬ 
forskere, der flere gange årligt mødes for at 
udveksle forskningsresultater”. Hvis dette er 
korrekt, tør jeg ikke møde ufologiens tumper. 


Af Flemming O. Rasmussen 

Raymond E. Fowler har beskæftiget sig med 
ufologi i over 30 år og er national leder af 
MUFON, Mutual UFO NetWork. Han har 
skrevet en del bøger om ufoer og især 
ufo-bortførelser. 

Raymond E. Fowlers seneste bog, The 
Watchers II, har givet eventyret ‘The never 
ending story”, en parallel ud i ufologien. 

Denne bog er hans fjerde om Betty Andreas- 
son Lucas’ ufo-bortførelse eller bortførelser, 
for der dukker løbende nye op. På det seneste 
har hendes mand. Bob, nu også været 
bortført utallige gange af ufoer. At mange 
seriøse ufologer for år tilbage satte 
spørgsmålstegn ved Betty Andreasson Lucas’ 
beretning, ser Raymond E. Fowler stort på. 

Med et forord af Whitley Strieber skulle 
lykken og en bestseller være i hus. Når man 
læser The Watcher II, kommer man uvilkårligt 
til at tænke: “Der må sgu’ være penge i det 
bras. Hvorfor skulle så mange amerikanere 
ellers skrive om fiktive ufo-bortførelser?” 

I USA kan hypnose åbenbart løse alle 
problemer. Er du trist og har sorg i sinde, ja, 
så er det ikke Lundeborg du skal tage til, men 
en hypnotisør eller terapeut, der kan fortælle 
dig, at du har været bortført af et ufo. 

Den første del af The Watchers II 
består stort set af afskrifter fra de bånd, der 
blev optaget under Betty Andreasson Lucas 
hypnose-sessioner. Spørgsmålet er, om hun 
virkelig har oplevet så mange bortførelser helt 
fra sin barndom til i år, hvor hun runder de 
60. Svaret er nej. Begrundelsen giver 
Raymond E. Fowler. 

Under en hypnose-session fortæller 
hun om en episode, der er meget lig med et 
afsnit af Star Trek. Efter hypnosen laver hun 
en tegning af det, som nu er dukket op i 
hendes bevidsthed. Også det ligner noget fra 
Star Trek. Hun indrømmer da også, at hun 
har set en del af den slags i tv. Hun mener, at 
det er rent tilfældigt, at hendes bortførelser 
ligner episoder fra Star Trek. Virkeligheden er, 
at både hendes og mange andre bortførtes 
beretninger stammer fra tv-serier og bøger. 

Det ligger så gemt i hukommelsen, til en 
hypnotisør bringer det frem i fuldt dagslys. 
Kapitel 11 hedder da også meget sigende 
“Erindring eller fantasi?” 


I anden del af Watchers II forsøger 
Raymond E. Fowler at bevise, at Betty 
Andreasson Luca taler sandt, når hun 
hævder, at hun har været bortført utallige 
gange af ufonauter. Med diverse citater fra 
Bibelen mener han at kunne bevise, at 
ikke-jordiske har befundet sig på Jorden i 
flere tusinde år. Det var efter Raymond E. 
Fowlers mening ikke-jordiske, der skabte de 
første civilisationer i det gamle Babylon i 
området Sumer, da sumererne var ikke- 
jordiske. Lige siden dengang har The 
Watchers”, som han kalder dem, holdt øje 
med os jordboere, og om vi har holdt os på 
dydens smalle sti. Engang faldt vi ved siden 
af, og da måtte en meget stor del af Jordens 
befolkning og dyreliv udryddes med Syndflo¬ 
den. 

De beviser fra Bibelen, som Raymond 
E. Fowler bruger, er de sædvanlige gamle 
travere, som så mange før ham har brugt: 
Ezekiels ildhjul, udvandringen fra Ægypten 
med turen gennem Det røde Hav og stjernen 
over Betlehem julenat. Ildhjulet var et 
rumskib; det var ikke-jordiske, der skilte 
vandet i Det røde Hav; og det var et stort 
moderskib, der lyste som en stjerne over 
Betlehem. 

I tredje del sammenligner Raymond E. 
Fowler ufo-bortførelser med ud-af-kroppen og 
nær-død-oplevelser. Han mener de tre 
forskellige ting har en del fælles. Han kommer 
med mange betragtninger, men nævner intet 
om, at de måske har udspring i en slags 
drømme. Et gennemgående træk er nemlig, at 
en meget stor del af beretningerne begynder 
med: “Jeg lå i min seng og kunne ikke falde i 
søvn. Pludselig så jeg et lys, og jeg følte, at jeg 
svævede gennem væggen og ud i...” 
Søvnforskere har en meget god forklaring på 
netop den slags oplevelser. Søvnlammelse 
med hallucinationer. 

En total bedømmelse af The Watchers 
II er, at bogen ikke er værd at bruge penge på, 
med mindre man er ufo-bortførelses-freak. 

Raymond E. Fowler: The Watchers II. 
Exploring UFOs and the Near-Death Experi- 
ence, Wild Flower Press 1995, USA. ISBN 
0-926524-31-3. Hardcover, 398 sider med 
illustrationer. Pris: US$ 23,95. 


Af Kim Møller Hansen 

Små 30 af bogens 128 sider handler om ufoer: 
Resten er en omgang lommefilosofiske 
betragtninger om reinkarnation, ud- 
af-kroppen-oplevelser, lovprisning af 
EF-unionen, holistisk filosofi og alt muligt 
andet. Den rodede fremstilling skyldes 
sikkert, at forfatterinden har skrevet bogen 
via automatskrift under kommunikation med 
intelligens fra det ydre rum. 

Bogens ufo-afsnit er præget af historier 
fra ufologiens overdrev, og forfatteren bygger 
tydeligvis på kilder (selv om de ikke nævnes), 
som vi i SUFOI har dårlige erfaringer med. 
Klogeligt nok er forfatterinden ret upræcis 
mange steder, fx “En professor ved en kendt 
teknologisk højskole...” Nåh, ham...! 

Og dér hvor forfatterinden endelig 
vover at komme med den lovede dokumenta¬ 
tion, går det galt. Bogen har alt for mange 
faktuelle fejl. Fx skriver hun: "...astronauten 
Gordon Cooper, som har været på månen...” 
Leroy Gordon Cooper var sidste gang i 
rummet med Gemini 5 i august 1965 - altså 4 
år før amerikanerne plantede Stars and 
Stripes i Månens støv! 

Et andet sted skriver forfatterinden, at 
Mirage-fly er udstyret med laser-kanoner, der 
kan nedskyde ufoer. Og at “Vi ser millioner af 
andre planeter.” Så vidt jeg ved, er der 9 
planeter i solsystemet. Trods ihærdigt 
stjemekikkeri har vi endnu ikke med 
sikkerhed opdaget andre planeter længere 
væk. 

“Vore brødre og søstre i verdensrum¬ 
met har længe haft åndelig kontakt med de 
mennesker på Jorden, som har evne til at 


modtage budskaber, oplevelser og erfaringer 
fra højere svingningsniveaer”. 

Som dette citat fra bogen viser, er 
forfatterinden en af de udvalgte, som skal 
hjælpe os andre stakler, der ikke ved bedre. 
Hendes budskab er, at kun gennem kærlighed 
og respekt for hinanden og naturen kan vi 
redde kloden fra undergang. Jamen, er det dog 
ikke et originalt budskab, som disse 
rumvæsner i al deres universelle visdom har 
udtænkt! 

Man skal ikke have læst mange bøger 
om ufoer, før man ved, at dette budskab, 
snakken om rumbrødre m.m. er en gammel 
traver, som salige George Adamski 
markedsførte allerede for 40 år siden - og som 
flittigt er blevet genbrugt af utallige andre - og 
det er den hverken blevet mere sand eller 
original af. 

Rauni-Leena Luukanen har skrevet 
bogen på 37 timer. Hun burde efter min 
mening have brugt mindst 37 timer mere, og 
så alligevel overvejet at droppe udgivelsen. 

Beklager, men jeg kan ikke anbefale 
bogen til sensommeraftnernes hyggelæsning - 
men det skyldes jo nok også, at jeg er betalt af 
CIA og andre skumle organisationer for at 
tilbageholde sandheden om ufoerne, og at mit 
svingningsniveau er så usselt lavt, at jeg ikke 
kan komme i kontakt med frelserne i 
universets dybder. Måske får jeg chancen i 
mit næste liv. 

Rauni-Leena Luukanen: Sendebud fra 
stjernerne, Holkenfeldt 3, 1993. Oversat af 
Tabita Wulff, 128 sider, kr. 128,00 

Ufoerne og det overnaturlige 

Er der en forbindelse mellem ufo-fænomenet og 
det par anormale? 


Af Keith Basterfield 

I 1994 afholdt MUFON sit årlige symposium i 
Austin, Texas. På symposiet fremlagde Karla 
Turner, forfatter og engang bortført af et ufo, 
sin mening om bortførelser og offentlighedens 
behandling af ofrene. Hun tror ikke, at 
ufo-forskeme ved, hvor kompleks en 
ufo-bortførelse er. Hun mener, at forskerne 
skal have begreber som hjerneoperation, 
unaturlig sexuel kontakt og andre ualminde¬ 
lige ting med i deres hypoteser på lige fod med 
genetiske eksperimenter og hjælp til sikring af 
fremskridtet. 



Jeg vil som Karla Turner også tilføje 
nogle aspekter til bortførelserne. Der er mange 
områder, som ufo-forskeme til dato ikke har 
beskæftiget sig med. Nemlig de paranormale 
fænomener, der knytter sig til bortførelserne. 

Det er sådan set ikke noget nyt, da 
mange ufo-forskere gennem årene har været 
opmærksomme på, at der er en forbindelse 
mellem det paranormale og ufo-fænomenet. 

Det er dog sådan, at mange at dem, der 
undersøger især bortførelsesrapporter, bevidst 
ser bort fra en stor del af de data, de møder. 

Dr. Richard F. Haines har forsket i 
ufo-fænomenet i mange år. Helt tilbage i 1970 
sagde han: 

"...Blandt ufo-observationer er der et 
antal tilfælde, der er meget lig med poltergeist, 
telepati og andre psi-fænomener... visioner og 
andre ‘kreative’ inspirationer... såkaldt astral 
projektion, synskhed og overnaturlig 
fomdviden... andre ‘symptomer’ er stof, der 
pludselig materialiserer sig, spøgelsesagtige 
ufonauter, drømmeagtige oplevelser, ‘psykiske 
projektioner’ i observatørernes hjemer, osv...” 
[ 8 ] 

Da der ikke er helt klarhed over alle 
begreberne inden for dette område, er det nok 
bedst at bruge de samme begreber som 
parapsykologien. 

Parapsykologen dr. Scott Rogo [11] 
inddelte de paranormale fænomener i tre 
kategorier. 

I den første kategori, som han kaldte 
“ekstraordinær sansning”, placerede han de 
oplevelser, der hørte til under mentale, 
psykiske fænomener. Det var telepati, 
clairvoyance, fremsyn og medier. 

I den anden kategori anbragte han 
psykiske oplevelser, der havde fysisk 
karakter. Her drejede det sig om psykokinese, 
fysiske medier, poltergeist og healing. 

Endelig er der et område mellem de 
psykiske og fysiske hændelser. Her drejer det 
sig om personers opdukken, spøgelser og 
ud-af-kroppen oplevelser. 

I et forsøg på at give en kort beskrivelse 
af de forskellige hændelser, vendte jeg mig 


mod Ivan Grattan-Guiness [7]. 

Ud-af-kroppen oplevelser - “er 

oplevelser, hvor en person synes at betragte 
omgivelserne fra et sted uden for sin krop. 
Ofte betragter vedkommende sin egen krop.” 

En persons opdukken - “er 
hændelser, hvor en person, der fysisk 
befinder sig et andet sted, rent visuelt dukker 
op og viser sig for en anden person, der er 
vågen. Personen, som dukker op, kan godt 
være en afdød person." 

Clairvoyance - “er kendskab til 
oplysninger af unaturlig karakter om fysiske 
hændelser eller ting.” 

Telepati - “er at sende meddelelser fra 
en person til en anden på en unaturlig måde.” 

Poltergeist - “en fysisk form af et 
psykisk fænomen, ofte drejer det sig om 
forstyrrelser og transport af genstande.” 

Healing - “unormal medicinsk 
behandling som omfatter psykisk kirurgi, 
håndspålæggelse og helbredelse over store 
afstande.” 

Fremsyn - “unaturlig viden om 
fremtidige hændelser." 

Psykokinese - “en person får ting til at 
flytte sig ved tankens kraft.” 

Nu har jeg beskrevet de begreber, som 
vi vil bruge. Lad os så se på, hvad der tidligere 
er sagt og skrevet inden for dette specielle 
område. 

På den Første Internationale UFO 
Kongres i 1980 sagde dr. J. Allen Hynek: 

”... i dag har vi tilstrækkeligt med 
bevis, der peger i retning af, at ufo-fænomenet 
også indeholder et psykisk element.” [7] 

Den amerikanske psykiater Berthold 
Schwarz undersøgte mange tilfælde og udgav 
en serie veldokumenterede rapporter. Han 
skrev bl.a.: 

“Mange nær observationer har 
forbindelse med telepatisk kommunikation, 
telekinese, teleportation, fremsyn, materiali¬ 
sation og dematerialisation.” [13] 

Andre er gået endnu længere. De 
hævder, at der er en forbindelse mellem det 
paranormale og ufo-fænomenet. De går endda 
så langt, at de påstår, at der er en direkte hvis 
ikke en central forbindelse mellem de to 
områder. 

Hilary Evans, kendt engelsk forfatter, 
der både forsker i det paranormale og ufoer, 
har fx foreslået, at: 

”...i mange tilfælde er der meget, der 
tyder på en eller anden psykisk forbindelse 
mellem observatøren og ufoet eller dets 
besætning...Der er mange tilfælde, hvor det 
psykiske eller parapsykologiske har en meget 
central placering i hændelsen.” [5] 



Jacques Vallée, som foretog en 
undersøgelse af nogle meget interessante 
rapporter, gik i endda så langt, at han i bogen 
Dimensions påstod: 

“Gennem 1970eme så det ud som om, 
at det snarere var reglen end undtagelsen, at 
de fleste rapporter om paranormale hændelser 
havde en tæt forbindelse med 
nærobservationer af ufoer.” [14] 

Senere i samme bog skrev han: 

“Nøglen til forståelse af fænomenet 
ligger i de psykiske effekter, som det udløser 
(eller de psykiske ting, det gør muligt) for de 
mennesker, som oplever det.” [14] 

Bortførelser 

Den engelske forfatter Jenny Randles har set 
på de britiske rapporter om bortførelser. Hun 
konkluderede: 

“En anden side, som disse og mange 
andre tilfælde viste, var, at de observatører, 
som havde oplevet en bortførelse, fortalte en 
utrolig historie, som de selv mente drejede sig 
om et psykisk fænomen. Dette er meget vigtigt 
og ikke blot et tilfælde, men et afgørende 
holdepunkt i vores forståelse af, hvorfor de 
oplevede en bortførelse. De fleste rapporter 
drejede sig om poltergeist-fænomener i 
hjemmet, personers opdukken og ud- 
af-kroppen oplevelser...” [10] 

Andre forskere er enige med Jenny 
Randles. Blandt dem er dr. Scott Rogo: 

“Det ser ud som om, at de mennesker, 
der har en sådan oplevelse, enten har haft 
psykiske evner det meste af deres liv, eller 
også udvikler de sig som et resultat af 
oplevelsen.” [12] 

Den australske forsker Mark Moravec: 

“I mange bortførelsessager er der 
rapporter om paranormale hændelser.” [4] 

Den amerikanske folklorist Eddie 
Bullard har undersøgt flere hundrede 
beretninger om bortførelser. Han skriver: 

“Da forskerne begyndte at følge op på 
beretningerne om bortførelser, fandt de 
aspekter, som var svære at afvise. Alt for 
mange observatører fortalte om hændelser, 
der ofte var tættere forbundet til det parapsy¬ 
kologiske end til ufologien, selv om 
observatørerne beskrev en bortførelse lige så 
godt som mange andre.” [2] 

Australsk forskning 

Da jeg i 1988 begyndte at undersøge lokale 
rapporter om bortførelser, opdagede jeg, at 
mange mennesker bandt det paranormale og 
bortførelserne så stærkt sammen, at jeg ikke 
kunne undersøge deres rapporter uden også 
at se på deres andre oplevelser. Nogle få 
beretninger illustrerer, hvad jeg fandt ud af. 

Tilfælde 1 - “Anne” 

Anne var 34 år og af irsk afstamning. Hun var 
gift og havde børn. I to tilfælde oplevede hun, 
at hun befandt sig i ikke-jordiske omgivelser 
sammen med både mennesker og “grå”. I et 
tilfælde var hun sammen med en ikke-jordisk 
baby. 

Annes liv var fuld af paranormale 
oplevelser. Der var både fremsyn, drømme og 
“visioner”. I visionerne var hendes normale 
syn erstattet af et tredimensionelt fyldt med 
farvede billeder og lyd. Efter hendes fars død 
viste han sig for hende. 

Tilfælde 2 - “Susan” 

Susan, som er fra Adelaide, har i sit liv 
oplevet mange bortførelser. 

Susan har som Anne haft mange 
usædvanlige oplevelser. Som barn hørte hun 
“fodtrin”, når hun var helt alene. I et af de 
huse, hun boede i, havde hun en fornem¬ 
melse af, at der var andre til stede. Hun hørte 
fx lyde fra loftet over det rum, hun befandt sig 
i. 

I 1979 var hun bange for, at der ville 
ske noget med hendes mand. Knive fløj op af 
skuffer og pegede på ham. En ven, som sov i 
samme rum, så en nat Susan svæve ud af sin 
seng. Børnenes trehjulede cykler kørte selv 
rundt om huset. Underlige lyde, som to 
stykker beton der gned mod hinanden, kunne 
høres i huset. 

På hendes arbejdsplads bevægede 
stolene sig rundt i lokalerne af sig selv. Noget 
usynligt rodede op i hendes hår, fodtrin 
forfulgte de andre sygeplejersker, og 
mærkelige ting dukkede op. 

Susan havde gennem lang tid været 
clairvoyant, hvilket hun også var under mit 


interview. Hun følte også, at hun havde 
telepatisk kommunikation med andre 
mennesker. 


Tilfælde 3 - “Carol” 


Carol havde livslang erfaring og forbindelse 
med et stort antal væsener fra 
bortførelsessituationer. 

Inden for det paranormale havde hun i 
barndommen en usynlig ven i sit hjem. Ting 
forsvandt og dukkede op med jævne mellem¬ 
rum. Ud-af-kroppen oplevelserne begyndte en 
nat. I teenage-alderen så hun i drømme ind i 
fremtiden. Som voksen forfulgte poltergeist, 
lyde og flyvende porcelæn hende. 

Efter jeg har talt med disse tre 
australske bortførte, har jeg haft en fornem¬ 
melse af, at alle de bortførte australiere, som 
jeg siden har interviewet, har fortalt om et 
højere niveau af paranormale oplevelser. 
Andre australske forskere har lagt mærke til 
de samme ting. I rapporter, hvor syv bortførte 
fra New south Wales fortæller om deres 
oplevelser, fandt vi oplysninger om telepatiske 



hændelser, fremsyn, ud-af-kroppen oplevel¬ 
ser, opdukken og poltergeist. 

Alt dette stiller to spørgsmål, som 
naturligvis kræver flere undersøgelser: 

a) Har de bortførte haft paranormale 
oplevelser som følge af deres bortførelse? 

b) Hvis de paranormale hændelser 
finder sted hele livet, sker det så oftere for 
dem, der har været bortført, end for dem der 
ikke har? 

Lad os konsultere de få forskere, der 
har beskæftiget sig med det første spørgsmål. 

Dr. Scott Rogo: 

“Ufo-forskere har i årevis været 
opmærksomme på det, der populært kaldes et 
“paranormalt biprodukt”. Det er, når en 
person som følge af en ufo-observation nogle 
år senere får nogle psykiske oplevelser, der er 
et indirekte produkt af hans eller hendes 
observation.” [3] 

Så tidligt som i 1980 skrev dr. James 
Harder, pionér i analysen af amerikanske 
beretninger om bortførelser: 

"...Det er en kendsgerning, at mange af 
de mennesker, som har været bortført, får 
psykiske og sommetider psykokinetiske 
evner...I mange tilfælde ser det ud som om, de 
også havde evnerne før ufo-observationen, 
men at de bagefter er blevet forstærket." [6] 

I 1994 skrev Richard Boylan, psykolog 
og selv offer for en bortførelse: 

“Som så mange andre bortførte, har jeg 
oplevet, at jeg har fået visse psykiske evner, 
eller måske er evnerne blot blevet mere 
udbredte." [1] 

Desværre er de hændelser, som dette 
spørgsmål handler om, ikke blevet undersøgt 
tilstrækkeligt. 

I et forsøg på at besvare det andet 
spørgsmål, er vi nødt til først at undersøge, 
hvordan fordelingen af den type paranormale 
fænomener er i en normal befolkning. 

Erlendur Haraldsson har udgivet 
resultaterne af sin undersøgelse af den 
procentvise fordeling af forskellige typer af 
paranormale hændelser i befolkningen i 
forskellige lande. Fx fordelte de rapporterede 
tilfælde af telepati sig fra 14% i Danmark til 
58% i USA. For poltergeist var det 3% i 
England og 9% på Island. For clairvoyance var 
det 3% på Island og 24% i USA. For ud- 
af-kroppen oplevelser var det 8% på Island og 
10% i Sverige. 11% af indbyggerne på Island 
havde rapporteret om opdukken mod 14% i 
Sverige. [9] 

Andre undersøgelser viser, at 3-6% af 
befolkningen lider af søvnlammelse. 

Ud fra disse tal kan man se, at det 
ikke er ligegyldigt, hvor man bor, hvis man vil 


opleve en ufo-bortførelse, et poltergeist, have 
fremsyn eller ud-af-kroppen oplevelser etc. 

Det var også, hvad vi fandt ud af i mine 
beretninger om bortførelser fra det sydlige 
Australien. Jeg vil derfor mene, at udbredel¬ 
sen af disse fænomener er højere blandt 
bortførte end blandt ikke-bortførte. 

Gode opslagsbøger om Udryddede dinosaurerne 

det ukendte sig selv? 


Af Kim Møller Hansen 

Har du allerede de bedste dansksprogede 
opslagsværker om mysterier og det paranor- 
male, og vil du gerne udvide mysterie- 
biblioteket med engelsksprogede titler? Så 
kan jeg anbefale følgende lille udvalg af bøger, 
der udmærker sig ved at være rigt illustreret 
og sobert skrevet. 

Francis Hitching: The World Atlas of 
Mysteries, Book Club Associates 1978; 256 
sider 

Bogen er for længst udsolgt, men kan 
måske skaffes antikvarisk hos Parhelion, 
Richard Ward, 18 London Road, Buntingford, 
Herts SG9 9JN, England. Web-site: 
http://www.ppsweb.com/parhelion. 

Bogens kort. tegninger og kildehenvis¬ 
ninger er simpelthen uovertrufne! 

Simon Welfare & John Fairley: Arthur C. 
Clarke's AZ of Mysteries. From Atlantis to 
Zombies , Harper Collins Publishers 1993; 250 
sider, ISBN 0-00-647970-7 

Bogen er netop udkommet på dansk 
hos Bonniers, og kan købes dér hvis man 
abonnerer på et af Bonniers tidsskrifter. 
Bogen er er oversat til dansk af Peter Parkov 
og Lars Thomas og har titlen Illustreret 
Videnskabs Store Bog Om Mystik (ISBN 
87-427-0874-5). 

Francis X. King: Mind & Magic. An Illustrated 
Encyclopedia of the Mysterious And Unexpla 
ined, Crescent 1991; 256 sider, ISBN 
0-517-06036-1. 

Reuben Stone: Encyclopedia of the Unexpla- 
ined. Blitz Editions 1993; ISBN 1-85605- 
136-6. 

The World of the Paranormal Grange Books 
1995; 241 sider: ISBN 1-85627-720-8. 

Ovennævnte tre bøger kan købes i 
tilbudskælderen hos Biblioteksboghandelen 
på Kultorvet i København, tlf. 33 13 25 27. 


Karl P.N. Shuker: The Unexplained. An 
Illustrated Guide To The World's Natural An 
Paranormal Mysteries , JG Press 1996; 224 
sider, ISBN 1-57215-213-3. 

Bogens billedmateriale og layout er 
simpelt hen i top. Dr. Karl P.N. Shuker er 
zoolog og en af verdens førende cryptozoolo- 
ger. I afsnittene om ufoer ser han bl.a. 
nærmere på de klassiske kontaktpersoner og 
hypotesen om, at ufoer kan være levende 
organismer i Jordens atmosfære. Shuker har 
også skrevet bøgerne In Search of Prehistoric 
Survivors (1995), Dragons - A Natur al History 
(1995), The Lost Ark: New and Rediscovered 
Animals of the 20th Century (1993) samt 
Mystery Cats of the World (1989). 

Shukers bøger kan bl.a. købes hos 
Strange Bookshop, P.O. Box 2246, Rockville, 
MD 20847, USA. Web-site: 
http://www.strangemag.com 

Sarah Moran, red.: The Complete Guide To 
Paranormal Phenomena , Paragon Publishing 
1996; 164 sider, ISSN 1365-4012 

Guiden er udarbejdet af det samme 
team, som producerer de to tidsskrifter Alien 
Encounters og Un Geller's Encounters 
(sidstnævnte blad kan iøvrigt købes hos bl.a. 
Det Ukendtes Boghandel i København, tlf. 33 
13 37 01). Nærmere oplysninger fås på 
Web-site: 

http://www. paragon.co.uk 


ParahoiimaL 

PhEnomena 



Af Lars Thomas 

Af alle de bøger, der i tidens løb er blevet 
skrevet om dinosaurerne og deres tilsynela¬ 
dende mystiske og bratte uddøen, må Who 
Lies Sleeping være en af de mærkeligste. Dens 
grundlæggende ide er, at dinosaurerne 
udryddede sig selv. De var nemlig så 
intelligente, at de udviklede et egentlig 
samfund med industri og andre forurenende 
aktiviteter, som til sidst gjorde livet så svært 
for dem, at de uddøde. Præcis som vi 
mennesker efter forfatterens mening er i gang 
med at gøre nu. 

Det kedelige ved hele denne ellers 
spændende historie er, at der ikke er et eneste 
solidt bevis eller overbevisende argument for, 
at den kan være rigtig. Forfatteren bruger 
ellers meget plads på en glimrende gennem¬ 
gang af evolutionens historie og de mange 
debatter, der i tidens løb har været om 
dinosaurspørgsmål, men derefter går han i 
gang med så vilde spekulationer og 
mærkværdigt snoede argumenter, at man har 
svært ved at holde balancen. Og han ophøjer 
mange kontroversielle teorier til fakta. 

I Magees bog er alle dinosaurer fx 
blevet varmblodede, selv om den tanke stadig 
kun er en teori, der i bedste fald omfatter 
nogle af de større arter. Han ser også stort på, 
at flere forskellige forskere har fundet tegn på, 
at dinosaurernes uddøen slet ikke var så brat 
endda, men tværtimod strakte sig over et 
tidsrum på 70.000-100.000 år eller mere. 

Efter en diskussion af, hvordan opret 
gang, stor hjerne, fremadrettede øjne og 
gribehænder uundgåeligt ville føre til, at 
dinosaurerne udviklede intelligens, går Magee 
over til at opremse såkaldte beviser for, at 
dette virkelig var tilfældet. En af de autorite¬ 
ter, han bruger som kilde, er den amerikan¬ 
ske forfatter Brad Steiger. Og selv om Steiger 
naturligvis er amatør - hvilket i Magees øjne 
kun er en fordel, som placerer Steiger i klasse 
med Darwin og Alfred Wallace - har han fx 
også skrevet bøger om, hvordan hans kone 
kommer fra stjernerne. 

Magee bruger megen tid på de mange 
fossile menneskelignende fodspor, der bl.a. er 


fundet rundt om i Nordamerika. Mange af 
dem er af kreationister blevet brugt som bevis 
for, at mennesker og dinosaurer har levet 
samtidig, og derfor også er blevet skabt 
samtidig, men det afviser Magee. Det ville 
heller ikke passe ind i hans teori. Derimod må 
vi “respektere muligheden for, at de kan være 
beviser for menneskelignende dinosaurer". 
Muligvis var det mere frugtbart at tænke på, 
at mange af disse fodspor for længst er blevet 
afsløret som svindelnumre lavet af de 
kreationister, der for enhver pris ville finde 
beviser for deres tro. 

Bogen rummer talrige andre beviser af 
denne type, og argumenter som 
grundlæggende går ud på, at Magees teori må 
være rigtig, fordi andre kontroversielle teorier 
tidligere er blevet afvist af eksperter, og 
derefter har vist sig at være rigtige. 

Who lies sleeping? Det gør læseren, når 
vedkommende har arbejdet sig gennem denne 
bog. 

Mike Magee: Who Lies Sleeping? The Dinosaur 
Heritage and the Extinction of Man, Ask Why! 
Publications, Selwyn, Frome. 

ISBN 0-9521913-0-X 

Af Flemming O. Rasmussen 

Kontakt handler om menneskets gamle drøm 
om at finde liv uden for Jorden. I årevis har 
videnskabsmænd ladet radioteleskoper søge 
over himlen i forsøget på at finde en planet 
med intelligent liv et andet sted i universet. 
Endnu er det kun blevet til et par planeter, 
som højst sandsynlig er ubeboede. Lykkes det 
en dag at få kontakt, hvordan vil et eventuelt 
budskab så se ud, og hvordan vil vi her på 
Jorden modtage det? 

I tidligere tiders ufo-litteratur var det 
spørgsmål let at besvare, for vi havde jo de 
fremmede i deres prægtige flyvende maskiner. 
Så let går det sikkert ikke, så vi må nok regne 
med, at budskabet dukker op på en anden 
måde. Men hvilken metode vil indbyggerne på 
en anden planet i verdensrummet så bruge? 

1 Kontakt kommer Carl Sagan med sit 
bud på, hvordan den første kontakt med en 
fremmed civilisation vil foregå. 

Den eftermiddag det første budskab 
når frem til Jorden fra en planet i nærheden 
af stjernen Vega 26 år lysår væk, ændrer 
menneskehedens historie sig. Det viser sig så, 
at vi ikke er alene i det enorme verdensrum, 
og aldrig har været det. Der findes en 
civilisation, der er meget længere fremme i 
udviklingen end os. 

Budskabet kommer helt som ventet i 
form af et radiosignal. Men hvad vil de 
fremmede os, og hvad er deres budskab? Det 
skal Jordens videnskabsmænd først finde ud 
af. Og efter en længere proces lykkes det. 

Selve budskabet ligger nemlig godt gemt i en 
meget vanskelig kode. En anden intelligent 
civilisation kræver selvfølgelig, at den 
civilisation, som opfanger deres budskab, er i 
stand til at afkode det. Det kræver i sig selv en 
intelligent handling. 

Kontakt er ikke en videnskabelig bog, 
men science fiction. Så hvad menneskeheden 
får ud af budskabet, skal ikke afsløres her, 
det bør man selv læse. Men en lille forbindelse 
til ufoerne er der dog. 

Bogen har måske større aktualitet i 
dag, end da Carl Sagan udgav den i 1985. I 
mellemtiden har astronomerne opdaget 
planeter i andre solsystemer, og her på det 
seneste har NASA afsløret, at der sandsynlig¬ 


vis har været mikroskopisk liv på Mars. Så 
sandsynligheden for at vi mennesker her på 
Jorden er alene i verdensrummet, er efter alt 
at dømme også mikroskopisk. 

Carl Sagan: Kontakt , På dansk ved Claus 
Bech, Lindhart og Ringhof, København 1987. 
388 sider. ISBN 87-7560-801-4 



Dr. Carl Sagan (død 1996) var astronom og 
en meget belæst videnskabsmand. I 1980 
udgav han bogen Cosmos , som blev en 
bestseller. Tv-serien, der bygger på bogen, 
fik adskillige priser og blev vist i 60 lande. 
Desværre blev den ikke vist i dansk tv. Carl 
Sagan var dybt involveret i udforskningen af 
planeterne og søgen med radioteleskoper 
efter intelligent liv i rummet. 


Et kampråb for omtanke og 
fornuft 

Af James Randi 

Ingen af skarpsindighederne fra Broca's Brain 
eller overraskelserne fra Dragons of Eden 
(Paradisets drager) er glemt i Carl Sagans 
sidste bog The Demon-Haunted World: Science 
as a Candle in the Dark. Denne bog sætter 
fokus på pseudo-videnskab, kvaksalveri og 
det almindelige vrøvl, som kommer fra 
charlatanner. Her er et kampråb fra en 
ligesindet. 

Carl Sagan har altid bekæmpet det 
absurde, når han er stødt på det. I tidligere 


bøger har han langet ud efter astrologi, 
parapsykologi og forskellige iøjnefaldende 
skøre ideer inden for kosmologien. I denne 
bog slår han hårdt til igen. Jeg har set et 
tidligt manuskript til bogen, og det er min 
opfattelse, at den foreliggende bog kommer fra 
en stærkere og mindre behersket Carl Sagan. 

Det første kapitel, som blev offentlig¬ 
gjort i uddrag i Skeptical Inquirer marts/april 
1996. er en virkelig god start på bogen. Efter 
at have forklaret, hvad videnskab egentlig 
handler om, når Sagan til et punkt, hvor han 
trækker grænsen mellem videnskab, religion 
og overtro. Dette kapitel vil alle skeptikere 
finde overordentlig interessant med mange 
gode argumenter for videnskab kontra 
ikke-videnskab. 

Han kommer derefter med en delikat 
og fængslende forklaring, som er videnskab, 
når den er bedst, på, hvordan Einsteins 
revolutionære teorier inden for fysikken ikke 
var et dementi af tidligere arbejder, men en 
spændende udvidelse af de kendte syn på 
universet. Han viser os også, at Newton ikke 
tog fejl, men blot havde begrænsede mulighe¬ 
der med det udstyr, han havde til rådighed. 
Videnskaben har en dejlig evne til at erkende 
egne fejl, når bedre data dukker op. 

En af Sagans advarsler slog mig, og det 
er værd at bringe den videre til ethvert 
auditorium, hvor de studerende får deres 
første undervisning: 

“Jeg finder det tilfældige strå af 
sandhed overskyllet af vand i et stort hav af 
kaos. Hvis vi ikke redder dette strå og ellers 
tænker os godt om. kan vi ikke løse de simple 
problemer, som vi står overfor - vi risikerer at 
blive en nation af fjolser, der falder for den 
første charlatan, vi møder." 

Virkelig flot. Sagan påpeger også 
farerne ved at fratage naive personer deres 
illusion om det paranormale. Han forstår folk, 
der passer med beskrivelsen “troer typen", og 
han ved af erfaring, at de ikke er lette at få til 
fornuft. Deres mangel på kendskab til den 
virkelige verden, og hvordan den fungerer, 
ligger skjult bag deres tro. Sagan mener, at 
"de ved alt om Atlantis, men intet om DNA". 

Han fortæller om en episode, der 
handler om “Carlos", et medium, som 
dukkede op i Australien for en kort 
bemærkning og beviste, at massemedierne er 
lette at narre, så længe de er overbeviste om, 
at videregivelse af vås vil give større seertal, 
flere læsere og almen tilfredshed hos de 
forbrugere, som elsker at blive bedraget og 
endda betale for det. José Luis Alvarez, en 
ung amerikansk “performance billedhugger" 
lavede en turbo kampagne i massemedierne 


Down Under. Den kulminerede i en enkelt¬ 
nats optræden i Operahuset i Sidney, hvor 
grædende fanatikere hagede sig fast i 
krystaller og genfortalte Carlos’ mærkelige 
påstande, såsom “tyngdekraft er simpel; det 
er mere naturligt for ting at falde ned end at 
falde op!" Da Alvarez’ svindel blev afsløret som 
bestilt arbejde af TVs Channel Nine, var 
ofrene uden anger. Hvorfor var de ikke 
overraskede? 

I forbindelse med Alvarez’ og masseme¬ 
diernes fejl ved ikke at undersøge de aktuelle 
kendsgerninger, er det værd at bemærke, at 
Harry Edwards, en kendt skikkelse i det 
australske skeptiske miljø, var inviteret til at 
medvirke i en tv-udsendelse, hvor man ville 
diskutere Carlos’ påstande, og helt korrekt 
afsløre Carlos’ trick med at stoppe pulsen - en 
demonstration, der havde begejstret pressen 
og været vist i tv adskillige gange, mens den 
unge “guru” var blevet interviewet. Edwards 
forklaring blev overhørt af næsten alle, og den 
følgende bekræftelse på hans undersøgelser - 
da svindlen endelig blev afsløret - må set fra et 
skeptisk synspunkt have været en stor 
tilfredsstillelse for ham. 

Sagan opsummerer også tilfælde som 
“den nedstyrtede flyvende tallerken" ved 
Roswell i to kortfattede afsnit. Den sag får 
dermed den plads, den fortjener. Senere 
kommer han ind på “ufo-bortførte", som 
hævder, at de har været en smuttur til Venus 
eller andre usandsynlige steder for at få deres 
forplantningsorganer undersøgt. Sagan 
påpeger at: 

“De troende tager fællestrækkene i 
deres beretninger som tegn på sandsynlighed 
i stedet for som et bevis på, at de (de bortførte) 
har opdigtet deres beretninger ud fra en fælles 
kultur og overlevering." 

Hvis man tager, hvad der kunne blive 
betragtet som en serie hurtige skud fra hoften 
mod det. som vi har set og stadig ser på tv, 
påpeger forfatteren, at serien “Search Of..." 
begyndte hver episode med en oplysning om, 
at forfatterne så objektivt på de emner, de 
omtalte. Han skriver: 

"Den tanke, at der var en alternativ 
forklaring som følge af bevisets stilling, 
dukkede aldrig op.” 

Han skærer serierne "Sightings” og 
"Unsolved Mysteries” over én kam for den 
måde, de ukritisk ødelægger tv's mulighed for 
seriøs oplysning. 

Han skriver, at "X-files" (Strengt 
Fortroligt), sjældent lever op til det skeptiske 
synspunkt, som serien lover. "Star Trek" ser 
stort på den gængse biologi med sine utallige 
inkarnationer og de forskellige arter, der 
optræder. Filmen "Stjernekrigen" brugte 
enheden "parsec" som en hastighed i stedet 
for en afstand. 

Blandt alle disse kommentarer, er der 
et spørgsmål, som jeg synes er særlig 
relevant: "Hvornår har du sidst hørt 
præsidenten for USA sige noget intelligent om 
videnskaben?” Sagan mangler her den 
seneste erklæring fra tidligere 
præsidentkandidat og intellektuelle 
sværvægter Pat Buchanan, som udtalte, at 
ingen videnskabsmand kunne overbevise ham 
om, at han nedstammede fra aberne. Jeg 
vælger at overhøre denne latterliggørende 
fejltagelse og det spørgsmål, den helt åbenlyst 
stiller... 

Kapitel 13 i The Demon-Haunted World 
“Besat med virkelighed" indeholder “en 
repræsentativ og ikke omfattende liste" med 
"typiske pseudovidenskabelige emner". Der er 
48 emner på listen, og 
her kan bl.a. nævnes: 
Ønskekviste, 
homøopati, Edgar 
Cayce, evigheds¬ 
maskiner, 
Scientology og 
telefonopringnin¬ 
ger fra afdøde. 

Når man har læst 
om disse emner, 
kan man godt få 
den mistanke, at 
dr. Sagan bliver 
mærkelig af at 
arbejde i en 
vingård, der giver 
så dårlige og 
mugne druer. 

Satans behandling af 



selv den mest bizarre påstand er typisk 
fornuftig og venlig (i modsætning til andre 
skeptiske kritikere, som han refererer til som 
“intolerante og nedladende"), og han formår at 
holde sin forfærdelse for de populære blade 
for sig selv og ikke lade dem farve indholdet. 

Det klare og ikke-tekniske sprog, som 
Carl Sagan bruger i The Demon-Haunted 
World , vil få alle læserne til at tænke over 
deres egne personlige holdninger. Sagan kan 
få hesten til at drikke, efter den er ført til 
truget. 

Køb flere eksemplarer af The Demon- 
Haunted World og giv dem til skolebibliote¬ 
kerne i din by. Det er en særdelse god 
investering. 

På bogens bagside står et citat, der 
burde står over porten på alle verdens skoler: 

“Jeg er bange for, især nu hvor 
årtusindskiftet nærmer sig, at pseudoviden¬ 
skab og overtro år efter år vil istemme sig 
sireners klangfulde og attraktive sang af 
ufornuft. Hvornår har vi hørt det før? Når 
vores etniske eller nationale fordomme 
vækkes, i tider med knaphed, under udfor¬ 
dringer mod vores nationale selvrespekt, når 
vi pines over vores begrænsede kosmiske 
plads og formåen, og når fanatismen blusser 
op omkring os - så slipper ideer fra fortiden 
ud af vores kontrol. 

Stearinlyset drypper. Dets spinkle lys 
dirrer. Mørket samler sig. Dæmonerne 
begynder at røre på sig." 

Hører vi efter? 

Carl Sagan: The Demon-Haunted World: 
Science as a Candle in the Dark , Random 
House, New York, 1996. 457 sider, hardcover. 
Pris $ 25.95. ISBN 0-394-53512-X 

James Randi er tryllekunstner og en meget 
ihærdig forsker i påstande om paranormale 
hændelser. Han har skrevet Rim-Flam!, The 
Faith Healers, The Mask of Nostradamus og 
senest An Encyclopedia of Claims, Frauds. 
and Hoaxes of the Occult and Supematural 
(St. Martin's Press). 

Randi har oprettet James Randis 
Educational Foundation, hvis formål er at 
udføre og støtte forskning i påståede 
paranormale, okkulte og overnaturlige 
hændelser. Randi kan nås på Web-siten: 
http:/www.randi.org 

Kilde: Skeptical Inquirer juli/august 1996 
Oversættelse : Flemming O. Rasmussen 


På sporet af fremmed 
intelligens 

Søgen efter intelligent liv ved at udsende og 
modtage signaler med radioteleskoper kaldes SETI 
(Search for ExtraTerrestrial Intelligence). I de 
sidste 25-30 år har radioastronomer i USA, det 
tidligere Sovjet, Canada, Frankrig og Tyskland 
søsat mere end 50 SETI-projekter, og flere af dem 
er stadig aktive. 


Af Kim Møller Hansen 

Videnskabsjournalisten Edward Ashpole fra 
Nordirland har skrevet en slags grundbog om 
SETI. Bogen kommer godt rundt omkring 
emnets mange aspekter: et historisk overblik 
over menneskets forestillinger og drømme om 
universet, livets opståen, grænser for 
civilisationers vækst, moderne metoder til 
søgen efter fremmed intelligens, mulighederne 
for kolonisation og chancerne for at fremmede 
væsner kan nå Solsystemet. 

En af bogens styrker er det store 
eksempelmateriale og Ashpoles opstilling af 
argumeneter for og imod gængse påstande og 
hypoteser. 

Lad mig give et enkelt eksempel fra 

bogen: 

“Skal vi forvente bevis? 

De fleste videnskabsorienterede 
mennesker siger, at hvis ufoer var ikke- 
jordiske, så ville man have fundet beviser for 
det nu. Men er dette et rigtigt argument? 

Arthur C. Clarke skrev engang, at det 
ville være lettere at gemme en dinosaur på 
Manhattan end at skjule et besøg af et 
fremmed rumskib. I en tv-udsendelse om 
flyvende tallerkener og deres besætninger 
fastholdt Clarke, at ethvert besøg af fremmed 
intelligens helt sikkert ville blive opfattet som 
det, det var. Et sådan besøg ville ændre vores 
tilværelse med et brag, og vi ville alle vide 
det... 

Jeg kommer imidlertid til den 


modsatte konklusion. Forestil dig, at du 
sidder i et rumskib i kredsløb om Jorden og 
rejser 2-3 millioner år tilbage i tiden. Du vil 
nu få gode muligheder for at studere vore 
tidligste forfædre. Du sender et fartøj ned til 
udforskning af Jorden og Ander Australo- 
pithecines eller før-mennesker, der lever i små 
grupper på den afrikanske savanne. 

Du vil nok ikke lande blandt dem, stige 
ud og sige: “Hej, jeg kommer lige fra fremtiden 
for at studere jeres primitive samfund og for 
at hjælpe jer med at få et bedre liv!” 

En sådan handling ville være helt 
forkert, hvis du skulle lære noget om vore 
tidligste forfædre. Du ville kun få held til at 
skabe panik og formentlig ødelægge enhver 
mulighed for værdifuld forskning. 

Hvad kunne du så gøre i stedet for? 

Om bord i rumskibet har du alle de tekniske 
hjælpemidler, der er nødvendige for at 
undersøge forhistoriske samfund. For det 
første tror jeg, at du ville studere dem på 
afstand og på alle mulige måder undgå at give 
dig til kende. Du ville bruge teleskoper, 
kikkerter og fotoapparater. Det næste skridt 
ville være at fange en eller to personer til 
nærmere undersøgelse, måske for at få 
venligtsindede og samarbejdsvillige hjælpere 
til brug ved en senere direkte kontakt med 
deres samfund. 

På denne måde vil du måske leve 
blandt dem og møde deres ledere. Mit gæt er 
dog, at du vil synes, at det er for svært at leve 
sammen med disse forhistoriske mennesker, 

og at du vil foretrække at lære enkelte 
individer nærmere at kende og iøvrigt studere 
deres samfund udefra, ligesom vi i dag 
studerer abeflokke i naturen. 

Ethvert fremmed intelligensvæsen, 
som skulle besøge Jorden i dag, ville være i 
samme situation, bortset fra at vores 
samfund er mere komplekst end det 
forhistoriske samfund og derfor vil tage 
længere tid at studere. Og at dømme ud fra 
rapporterne om ufo-landinger er dette netop, 
hvad ufonauterne gør. Det ser ud, som om de 
har undgået nærkontakt med vores samfund, 
mens de har studeret det på afstand. 

Når man tænker nærmere over det, er 
den gamle tegneserie-kliché: “Før mig til jeres 
leder!” - det sidste en besøgende ET ville sige. 
Han ville allerede inden landingen vide 
tilstrækkeligt til at besøge Jordens ledere 
uden vores hjælp. 


Og så er vi tilbage til kolonisations¬ 
hypotesen [= intelligente civilationer opstået 
på en jordlignende planet et eller andet sted i 
Mælkevejen vil som en naturlov kolonisere 
hele Mælkevejen for at overleve). Det centrale 
er her, at vi kan afprøve hypotesen ved at 
begynde at udforske ufo-fænomenet videnska¬ 
beligt. De mest troværdige ufo-rapporter 
strider ikke imod det, vi forventer, hvis 
kolonisations-hypotesen er sand. Det er helt 
sikket, at vi aldrig finder beviser for ufoer, 
hvis vi ikke søger videnskabeligt.” 

Edward Ashpoles bog er gennemillu¬ 
streret og skrevet i et mundret engelsk, som 
vil kunne forstås af alle med interesse for 
emnet og med almene engelskkundskaber. 

Edward Ashpole: The Searchfor Extraterre- 
strial Intelligence, Blanford 1990, 170 sider, 
mange ill. 


sex med rumvæsener er noget nonsens. 
Jordboere og ikke-jordiske vil som følge af 
deres forskellige udvikling på to planeter med 
astronomiske afstande være genetisk så langt 
fra hinanden, at “det vil være lettere at parre 
en elefant med en petunia” - noget som alle 
ved er umuligt. Der skal være genetisk lighed, 
hvis to væsener skal få afkom. 

Det vil være synd at referere for meget 
fra denne interessante bog, da den så absolut 
bør læses af alle ufo-forskere. The UFO 
Phenomena bør i øvrigt stå i reolen hos alle 
ufo-interesserede. Det fortjener den. 

Skulle der i lighed med tv-udsendelsen 
“Bogart” uddeles hatte eller her flyvende 
tallerkener, skal The UFO Phenomena have 
fem flyvende tallerkner af fem mulige. 


Edward Ashpole: The UFO Phenomena . A 
ScientifLc Look at the Evidencefor Extraterri- 
strial Contacts, Headline Book Publishing 
1995, England. ISBN 0-7472-1246-5. 
Hardcover, 230 sider plus illustrationer. Pris: 
£ 18,99 

Edward Ashpole blev biolog i 1955. I 1962 
begyndte han at skrive på fuld tid i Science 
Today. Han har forsket i SETI, Search for 
Extraterrestrial Intelligence, siden 1963 og 
har skrevet flere hundrede artikler om emnet i 
aviser, tidsskrifter og videnskabelige 
publikationer. 


Mødet i skoven 


Hvem søger hvem? 

Bogen The UFO Phenomena er virkelig værd at 
læse. Her er stof til eftertanke for alle, som har 
gjort sig tanker om liv andre steder i universet. 


Af Flemming O. Rasmussen 

Edward Ashpole ser som biolog på mulighe¬ 
derne for, at der er udviklet intelligent liv på 
sollignende planeter andre steder i vores 
galakse. Hvis det er tilfældet, hvorfor har vi 
jordboere så ikke opnået kontakt med andre 
intelligente væsener rundt omkring i de 
enorme univers? 

Bogen er måske lidt tung i starten med 
mange gentagelser, men efterhånden som 
man læser mere og mere, bliver man fanget, 
da Edward Ashpole på en meget fin måde 
fortæller læserne om udviklingen her på 
Jorden contra en eventuel udvikling på en 
jordlignende planet et andet sted i universet. 
Der er mange ting, som man ikke har tænkt 
på i forbindelse med en eventuel fysisk 
kontakt med ikke-jordiske. 

Spørgsmålene er mange, og svarene få, 
men gennem Edward Ashpoles “biolog-briller” 
får læserne et indtryk af, hvorfor de mange 


millioner, der til dato er brugt på søgen efter 
SETI, endnu ikke har givet noget resultat, 
bortset fra det kendte “wow-budskab”. 

De vigtigste spørgsmål er: Opdager vi 
ikke-jordiske væsener, som er os overlegne, 
før de opdager os? Og vil sådanne overlegne 
væsener i givet fald kommunikere med os eller 
blot studere os? 

Set ud fra et historisk synspunkt er 
sandsynligheden for, at de opdager os, før vi 
opdager dem, nok størst. Det var for eksempel 
Columbus, der opdagede indianerne i Amerika 
og ikke omvendt. 

Edward Ashpole kommer bl.a. ind på 
ufo-bortførelser og de mange og mystiske 
oplevelser, de påståede bortførte har haft. Han 
gør kort proces og afviser bortførelser som 
pure opspind. Hvorfor har de bortførte ikke en 
fysisk genstand med hjem? Spørger han. Han 
ville ikke selv føle sig for god til at stjæle et 
eller andet, hvis han blev taget om bord i et 
ufo. Samtidig mener han, at beretningerne om 


Af Ole Henningsen 

Det er sen aften den 18. maj 1946, da den 
28-årige svensker Gosta Carlsson er på vej 
hjem gennem Sibirienskoven i udkanten af 
Ångelholm. I skoven opdager han et stærkt 
lys, der får ham til at nærme sig for at se, 
hvad der er på færde. 

I en lysning ser han et diskosformet 
fartøj på jorden. Rundt om fartøjet befinder 
sig tilsyneladende 12 kvinder og mænd og en 
slags vagtpost. Det ser ud, som om man er i 
færd med at reparere fartøjet. Da Carlsson i 
sin iver, for at se hvad der foregår og for at 
komme i snak med væseneme, åbenbart 
kommer for tæt på, hæver vagtposten sin 
hånd som for at advare ham om ikke at 
komme nærmere. 

På et tidspunkt kommer en kvinde til 
syne. Hun deler en slags bægre ud til de 
øvrige væsener, som derefter drikker. Senere 
kommer kvinden til syne igen ved fartøjets 
kabine med et skinnende materiale, som hun 
senere kaster fra sig. 

Fartøjet flyver væk 

Gosta Carlsson beslutter sig for at gå væk fra 
fartøjet igen og nærme sig området fra en 
anden retning. Inden han når at komme 
tilbage til landingsstedet, ser han pludselig et 
lysskær i luften ligesom Månen på vej op. Det 


er imidlertid fartøjet, der stiger til vejrs, stille 
og roligt næsten som en ballon. Kun en svag 
hvinende lyd høres. Efter kort tid er fartøjet 
forsvundet ind over den nærliggende by 
Ångelholm. 

At denne hændelse totalt skal komme 
til at forandre Gosta Carlssons tilværelse, er 
han endnu ikke klar over. 

Brændte cirkler i jorden 

Efter en kop stærk kaffe tager Gosta Carlsson 
næste morgen sin cykel og kører tilbage til 
området for at se, om der er spor efter 
hændelsen. 

Han kan se cirkler med brændemærker 
i det lave græs efter fartøjet, ligesom nogle 
fyrretræer er forbrændte. Han laver skitser af 
området og kommer frem til, at fartøjet må 
have haft en diameter på omkring 16 meter. 

Da Carlsson skal til at køre hjem igen, 
kommer han i tanker om det blanke mate¬ 
riale, som han aftenen i forvejen havde set 
blive kastet bort fra fartøjet. 

Ikke langt fra de brændte mærker i 
jorden finder han bl.a. en lille ring og en violet 
stav af kvarts ca. 12 cm lang. Staven var 
brændt og smeltet i den ene ende. 

Dette er nogle få hovedtræk af Gosta 
Carlssons første oplevelse, som først blev 
kendt af en større skare, da han i 1971 var i 

kontakt med den kendte skribent Eugen 
Semitjov, hvis populærvidenskabelige artikler 
og bøger også er særdeles kendte i Danmark. 

Pollenkongen Carlsson 

Gosta Carlsson er en kendt personlighed i 
Sverige, hvor han i årenes løb har grundlagt 
firmaerne Cemelle og Allargon, der er 
millionforetagender inden for 
lægemiddelbranchen. Han kendes også som 
“Pollenkongen’’, da hans arbejde med pollen 
er kendt over hele Sverige. 

Gosta Carlsson fortæller, at han 
igennem årene har haft en lang række 
kontakter med de væsener, der var om bord 
på fartøjet. Disse kontakter er ikke direkte 
fysiske, men forekommer i en slags halvso¬ 
vende tilstand. Carlsson er ikke et øjeblik i 
tvivl om, at hans succes inden for erhvervsli¬ 
vet skyldes disse kontakter og den indvirk¬ 
ning, de har haft på ham. 

Landingspladsen tiltrækker 
turister 

På stedet, hvor fartøjet landede, har Carlsson 
opført et mindesmærke i form af en tre tons 
tung model af fartøjet, ligesom aftegningerne i 
jorden er blevet markeret med beton. 

Modellen er naturligvis lille i forhold til det 
store fartøj, som Carlsson så lande. 

Lysningen i skoven med modellen er i 
dag afgjort blevet en af Ångeholms lidt 
anderledes turistattraktioner. 

Ny bog på markedet 

I 1995 udkom på svensk en bog, hvori man 
nærmere kan fordybe sig i historien om denne 
usædvanlige person og hans liv i relation til 
ufo-observationen i 1946. 

Nogle af bogens kapitler er skrevet i 
jeg-form af den nu 77-årige Gosta Carlsson, 
hvorfor man uden omskrivninger stifter 
bekendtskab med hans egne tanker og 
refleksioner i forbindelse med oplevelserne. 

Indsamling af kildemateriale 

Størstedelen af bogen og disponeringen af 
stoffet er foretaget af svenskeren Clas Svahn, 
der gennem en længere årrække har samlet et 
meget stort kildemateriale om denne 
fantastiske sag. Clas Svahn har siden 1991 
været formand for Riksorganisationen 
UFO-Sverige, der med sine 2.000 medlemmer 
er Skandinaviens største ufo-organisation. 

Ved adskillige lejligheder har Clas 
Svahn personligt talt med Gosta Carlsson og 


På vej mod en endelig 
opklaring? 


mange af de andre personer, der på den ene 
eller anden måde har været involveret i sagen. 

Det er interessant læsning, når Clas 
Svahn ned til mindste detalje videregiver sine 
møjsommeligt indsamlede oplysninger om de 
undersøgelser, der i årenes løb har været 
omkring Pollenkongen og hans beretning. 

Uoverensstemmelser frem i 
lyset 

I den foreliggende bog er det for første gang 
lykkedes at præsentere de tilgængelige fakta 
på en sober måde for skandinaviske ufo- 
interesserede. Der er ikke kun tale om at 
fortælle en historie. Der gøres virkelig meget 
ud af at berette om de mange uoverensstem¬ 
melser, der også i årenes løb er opstået om 
detaljerne i denne komplekse sag. 

Detaljeret gøres der rede for 
undersøgelser og andre omstændigheder 
omkring den fundne ring og kvartsstav, som 
også udgør et af de lidt mere spøjse aspekter i 
sagen. 

Gennemarbejdet beretning 

Clas Svahn drager i bogen paralleller til andre 
kontaktberetninger fra Sverige og udlandet og 
deres videre forløb, ligesom han i et kort afsnit 
sætter beretningen tidsmæssigt på plads med 
sin omtale af spøgelsesraket-observationeme, 
der også fandt sted i året 1946. 

Der skal ikke her tages stilling til de 
påståede oplevelser, men interessant læsning 
er det. 

Bogen er gennemillustreret med 
tegninger og fotos af enhver art i sort/hvid og 
farver. Om det så er luftfotos af det angivne 
landingsområde, er de også fremskaffet. 25 
sider med noter, bibliografi og navneindex 
afslutter dette værk. 

Den foreliggende bog må i det hele 
taget siges at være et forbillede hvad angår 
ufo-litteratur. Nogle forfattere i denne genre 
har efterhånden vænnet sig til, at også 
ufo-bøger kan trænge til afsmitning fra 
videnskabelig rapportskrivning med kildeangi¬ 
velser m.v. 

Clas Svahn har bestemt gjort sit til at 
højne kvaliteten. 

Clas Svahn & Gosta Carlsson: Motet i glåntan. 
Sveriges mest kånda ndrkontakt med UFO, 
NTB/Parthenon 1995 (Box 3053, S-611 03 
Nykoping), 320 sider, ill., ca. 245 skr. i svensk 
boghandel. 


Af Toke Haunstrup 

I UFOs: The Final Ansiver? fremlægger en 
række bidragydere deres holdninger til og 
teorier om ufofænomenet og dets mange 
facetter - det er der blevet ni ganske interes¬ 
sante artikler ud af. Samlingen er redigeret af 
parret David og Therese Marie Barclay. 

Det endelige svar? 

Med titlen UFOs: The Final Ansiver? (på dansk 
"Ufoer: Det endelige svar?”) ledes tanken hen 
på en 'halv-sekterisk’ udgivelse, som gennem 
en egen, indre logik og indforståethed søger at 
overbevise læseren om, at det er netop 
forfatterens opfattelse af ufosagen, der er den 
sande og evigtgyldige. 

Gudskelov gælder dette ikke “UFOs: 
The Final Answer?” (bemærk i øvrigt 
spørgsmålstegnet). Bogens ni bidrag giver 
læseren et indblik i en række teorier og 
mulige tolkninger af ufoer og hertil knyttede 
fænomener. Efter at have læst bogen føler 
man sig langtfra afklaret mht. fænomenets art 
og oprindelse - snarere en kende mere 
forvirret. 

Ufofænomenets kompleksitet 

Bogens kapitler dokumenterer på glimrende 
vis ufofænomenets kompleksitet. En 
kompleksitet, som peger i retning af 
flere samtidige forklaringer på 
fænomenet (fænomenerne?!) - 
fremfor at søge den ‘universelle’ 
forklaring. Bogen præsenterer en 
vifte af forklaringsmuligheder, hvoraf 
Jlere meget vel kan være sande og 
beskrive undergrupper af 
ufofænomenet. 

K.W.C. Phillips tager i kapitlet 
“The Psvcho-Sociology of Ufology” 

(Ufofænomenets socialpsykologiske 
side) udgangspunkt i netop denne 
kompleksitet og konkluderer 
indledningsvis, at det ikke er ufoer, 
men rapporter v i som ufologer 
studerer. En gammel erkendelse, 
som fortsat er meget vigtig at have 


sig in mente. Phillips gør opmærksom på 
fænomenets historiske, religiøse og folkloristi¬ 
ske elementer, som blot tilføjer arbejdet med 
at studere ufofænomenet endnu større 
kompleksitet. 

Phillips omtaler interessant arbejde 
udført af den østrigske meteorolog Alex Keul. 
som i 1980eme gennemførte 'personligheds¬ 
tests' på ufovidner i forbindelse med projektet 
“Anamnesis Protocol”. Ud fra resultaterne af 
sine undersøgelser opstillede Keul to 
hypoteser: 

Ufovidners tilbøjelighed til at rappor¬ 
tere ekstraordinære oplevelser (ESP- 
oplevelser) er omvendt proportional med den 
vurderede afstand til det observerede ufo. 

Dette skal forstås således, at observatører, der 
har nærobservationer, også er mere tilbøjelige 
til at have ESP-oplevelser - og omvendt. 

Keul indfører begrebet 'status- 
inkonsistens’, som beskriver den situation, 
hvor en person ikke har opnået overensstem¬ 
melse mellem sine evner/ambitioner, og det 
arbejde og de krav personen møder i sin 
hverdag. Keuls studier viser, at graden af 
denne status-inkonsistens er omvendt 
proportional med den afstand, ufovidnet 
rapporterer. 

Joseph Dormer berører i sit bidrag, “All 
in the Eye of the Beholder?” (Det hele i øjet af 

iagttageren?), ufofænomenets ‘absurditet', der 
også bidrager til fænomenets kompleksitet 
(eller, om man vil, uforståelighed). Som 
eksempler på det absurde nævner Donner 
beskrivelser af ufoers pludselige forsvinden 
(“som at slukke lyset"), fraværet af lyd ved 
nærobservationer, manglende tid og Mænd i 
Sort (MIB). Dormer sammenligner ufooplevel¬ 
ser med oplevelser af spøgelser, og finder 
enslignende træk såsom følelsen af at blive 
paralyseret, manglende lyd, pludselig 
forsvinden o.a. 

Gennem sine overvejelser når Dormer 
frem til, at ufoer og spøgelser må have 
oprindelse i ét og samme fænomen; en 
kollektiv underbevidsthed som vi alle deler. 
Man kan dog diskutere kvaliteten af Dormers 
‘bevisførelse’ og må vel snarere se kapitlet 
som et forsøg på teoridannelse end decideret 
videnskabeligt arbejde. 

Som støtte for sin teori refererer 
Dormer bl.a. til forsøg med mus, som 
angiveligt skulle indikere, at klodens mus har 
en slags ‘kollektiv’ bevidsthed og gennem 
denne kan ‘udveksle’ erfaringer til løsning af 
problemer (selv om musene er geografisk 
adskilte). Man kan mene meget om denne 
teori, men skulle den være sand - hvilket jeg 
betvivler - kan man spørge (lidt spidst), 
hvorfor mus så ikke for længst har udviklet 
en høj grad af intelligens. Hastigheden af den 
‘intellektuelle evolution’ og udviklingen af 
intelligens må jo kunne forøges radikalt ved 
adgangen til erfaringsudveksling via en fælles 
bevidsthed! 

Bogens redaktører berører ligeledes 
fænomenets kompleksitet i afsnittet “A 
Tangled Web” (Et sammenfiltret net). Barclays 
anvender en interessant analogi med en abe 
til at beskrive, hvor vanskeligt det altid vil 
være at sætte sig ud over sin nuværende 
erkendelse og erfaring: Forestil dig, at en abe i 
junglen en dag finder en flaske Coca-Cola, 
som er smidt tilfældigt af et menneske. Aben 
drikker flaskens indhold og synes godt om 
smagen - så godt, at den ønsker at finde flere. 
Med udgangspunkt i sin hidtidige viden og 
erfaring vil aben begynde at søge efter et 
Coca-Cola træ - hvor skulle en sådan 
velsmagende ‘frugt’ ellers stamme fra?! 

I afsnittet “Look Back in Astonish- 
ment" (Overrasket tilbagekik) beskriver 
Arthur Tomlinson mulige ufohændelser 
omtalt i historiske kilder. Tomlinson anvender 
bl.a. biblen som kilde, men refererer også til 
de indiske skrifter. Flere af observationsbe- 
skrivelseme lyder ganske interessante - fx 
observationer gjort i Himalaya i årene 
1926-1928 af eventyreren Nicholas Roerich. 


Desværre savnes kildekritik i Tomlin- 
sons historiske gennemgang. Beskrivelserne 
tages nærmest for pålydende, hvilket i 
særdeleshed er kritisabelt, når man har at 
gøre med materiale af ældre dato. Det kan fx 
være vanskeligt for nutidige forskere at tolke 
de sproglige billeder og metaforer, ældre 
folkeslag måtte bruge. Særlig slemt bliver det, 
når man - som Tomlinson - uden så meget 
som et blink med øjnene tager beskrivelser i 
religiøse skrifter for gode varer. Alt andet lige 
må omtaler af observationer i religiøse skrifter 
være påvirket af den religiøse fortolknings¬ 
ramme. 

Den rigtige forklaring? 

Med “Science versus Saucery’’ (videnskab over 
for ‘tallerknerij har Robert Moore skrevet en 
glimrende oversigtsartikel over mulige 
forklaringer på ufofænomenet. Moore 
medtager et bredt udsnit af de bedst kendte 
og måske også mest relevante teorier. 
Gennemgangen er fulgt op af en detaljeret 
kildehenvisning, hvilket giver den interesse¬ 
rede læser gode muligheder for at følge op på 
en given teori og skaffe sig mere litteratur 
herom. 

Moore opstiller i afslutningen af 
kapitlet en hypotese, ifølge hvilken hele 
ufofænomenet kan forklares ved spejlinger i 
luftlag, ioniseringsfænomener, fup, subjektive 
hændelser og ukonventionelle (jordiske) fly. 
Tilmed angiver han gruppernes procentvise 
størrelser - vel nok ret ambitiøst! Moore 
angiver dog ikke, på hvilket grundlag han 
baserer sin teori, hvilket er en væsentlig anke. 

Sund fornuft (og SUFOIs erfaring med 
at undersøge ufoobservationer) fortæller, at 
det næppe er så simpelt at opstille en samlet 
og fyldestgørende teori for hele ufofænomenet. 
Moores tanker bør nok snarere tages som en 
provokation og en opfordring til ufointeresse¬ 
rede om seriøst at overveje den mulighed, at 
det skulle være muligt at forklare hele 
ufofænomenet ved naturligt forekommende 
fænomener. 

David Barclay kommer i artiklen 
“Towards a Full Explanation" (På vej mod den 
endelige opklaring) med en for mig hidtil 
ukendt teori om ufofænomenets oprindelse, 
som han selv har udviklet. Ifølge denne teori 
er Jorden, vi mennesker, dyr og planter - ja 
hele universet - en del af en virtuel virkelighed 
i en udenforstående intelligens computerspil- 
...Dette er faktisk Barclays alvor! Ufoerne og 
deres besætning er så den udenforstående 
intelligens’ ‘teleprojektion’ i dette cyberspace. 
Barclay mener med andre ord, at universet 
(som vi kender det) spiller ‘rammerne’ i et 


cyberspacespil, hvor det er nogle helt andre 
intelligenser (væsner), som flyver rundt i deres 
virtuelle rumskibe og leger kispus med os. Vi 
er altså den rene fantasi! 

Efter at have læst Barclays indlæg 
savner man blot den ringeste dokumentation 
for teorien, som da heller ikke synes foruden 
indre modsigelser. Følger man Barclays 
tanker, hvorledes vil man da fx forklare, at vi 
mennesker kan tænke? Det er vanskeligt at 
forestille sig et spil, hvor de skabte (virtuelle) 
aktører (her menneskene) ligefrem kan tænke! 
Er det blot en del af spillet, at jeg i netop 
denne stund sidder og skriver en anmeldelse? 

Gammel vin på gamle flasker? 

Desværre er det ikke alle bogens kapitler, som 
virker velvalgte og interessante. Bl.a. Therese 
M. Barclays forsvar for rumskibshypotesen - 
“Spaceships that Pass in the Night" (Rum¬ 
skibe der passerer i natten) - kører på de (alt 
for) velkendte argumenter for, at ufoerne - 
eller dele heraf - skulle være forårsaget af 
udefra kommende intelligenser og deres 
rumskibe. Som indicium for rumskibshypote¬ 
sen anvender T.M. Barclay bl.a. det forhold, 
at det endnu ikke er lykkedes nogen at 
modbevise, at ufoerne er rumskibe. Her 
undslipper imidlertid anmelderen et suk, for 


Bognoter 


Bag mystikken 

“Bag mystikken” har undertitlen “Hvordan 
bearbejder hjernen mystiske hændelser?”. Da 
bogen er skrevet af en medicinsk professor, 
havde jeg store forventninger. Nu skulle jeg da 
endelig få en dybdegående, medicinsk 
forklaring på, hvorfor nogle af os fortabte 
sjæle drages af det mystiske. 

Men bogen er altså noget helt andet. 

En pæn og velillustreret introduktion (med for 
mange gentagelser) til emner som: alkymi, 
antroposofl, healing, akupunktur, I Ching og 
astrologi. 

Lars Heslet: Bag Mystikken - Hvordan 
bearbejder hjernen mystiske hændelser?, 
Lademann 1993, 64 sider, udsalgspris kr. 
28,00. 

/Kim Møller Hansen 


kan det virkelig være sandt, at tilhængerne af 
rumskibshypotesen fortsat mener, at det er 
modstanderne der sidder med bevisbyrden og 
skal bevise, at ufoer ikke er rumskibe? En 
sådan procedure ville stride mod al sund 
fornuft. Som forslagsstillere er det da også 
rumskibstilhængeme, som sidder suverænt 
med bevisbyrden. 

Som uddybning af ovennævnte kan det 
bemærkes, at der kan opstilles en uendelig¬ 
hed af teorier, som videnskaben pr. dags dato 
ikke kan afvise: Fx er det umuligt at afvise, at 
der findes liv i rummet - vi har simpelthen 
ikke muligheden for at undersøge det! Men 
dette i sig selv øger jo ikke sandsynligheden 
for at der rent faktisk findes liv uden for 
Jorden! 

UFOs: The Final Answer er - de mindre 
heldige afsnit til trods - et rigtig godt indlæg i 
debatten om ufofænomenet og dets oprindelse 
og kan anses som lidt af et must for den, der 
vil blot lidt mere end at nøjes med at læse om 
observationer af ufoer. 

David Barclay & Therese Marie Barclay (ed.): 
UFOs: The Final Answer?, Blanford 1993, 192 
sider. ISBN 0-7137-2362-9 
(Se også Lars Thomas’ anmeldelse af samme 
bog i “Bognoter”) 


Et lille UFO leksikon 

John Spencer, næstformand i engelske 
BUFORA, har tidligere skrevet “UFOs 
1947-87” (sammen med Hilary Evans), 
“Phenomenon" og “Perspectives”. 

“The UFO Encyclopedia” rummer over 
1.000 artikler på 434 sider i pocket format. 
Hver artikel er meget kort med biografier og 
observationsresumeer. Her er ikke plads til 
længere beskrivelser af ufologiens historie 
o. lign. Navnestoffet er meget britisk, og flere af 
de omtalte personer er mere eller mindre 
ukendte i Danmark. 

Bogen er godt illustreret med over 70 
fotografier i sort-hvid eller farve. 

John Spencer, red.: The UFO Encyclopedia, 
Headline Book Publishing 1991, 434 sider, £ 
6,99. 

/ Kim Møller Hansen 

System i mystikkens verden 

Vil du kontakte en forening, som beskæftiger 
sig med astrologi? Besøge et ufo-museum? 
Købe rekvisitter til din næste hekse-sabbat? 
Opsøge en hypnose-ekspert? Gå på meditati¬ 
ons-kursus? Købe lydbånd om drømme? 

Uanset hvilket emne du beskæftiger 
dig med, så kan du få hjælp i “Parapsycho- 
logy, New Age and the Occult - A Source 
Encyclopedia". Her er over 10.000 kilder, der 
dækker 62 emner fra astrologi til Yoga. I 
bogen er der mange hurtige søgemuligheder, 
og oplysningerne er så aktuelle og korrekte, 
som de nu kan være inden for dette gedemar¬ 
ked. 

En stort gedigent opslagsværk, som jeg 
giver mine bedste anbefalinger! 

Cheryl Klein Lacoff, red.: Parapsychology. 

New Age and the Occult - A Source Encyclope¬ 
dia , Reference Press International 1993, 526 
sider, USS 24.95. 

/ Kim Møller Hansen 

Saglig bog om snemanden 

Af og til udkommer der en bog, hvor ens første 
reaktion er: “Endelig!" 

“Big footprints" er præcis sådan en 
bog. Den handler om Nordamerikas svar på 
den afskyelige snemand, Bigfoot eller 
Sasquatch, og om forfatterens mere end 20 år 
lange jagt på dette mystiske væsen. 

Det er en af de mest seriøse og 
grundige bøger, der nogensinde er skrevet om 
dette emne. Her forsøger forfatteren, der er 
professor i antropologi ved universitetet i 
Pullman i staten Washington, at analysere 
fodspor, øjenvidneberetninger og andre data, 
der peger på, at Nordamerika er hjemsted for 
en stor behåret, menneskelignende abe, der 
går på to ben. 

De vigtigste spor af Bigfoot er netop 
spor. Tusindvis af store fodaftryk (op til 50 cm 
lange) er blevet fundet over det meste af 
Nordamerika og specielt i den vestlige del. 
Skeptikere anser dem alle sammen for at 
være svindel eller i bedste fald udviskede 
bjørnespor. men Krantz påviser i detaljer, 
hvorfor det ikke kan være rigtigt. 

“Big footprints" er en meget saglig bog 
og derfor også en smule tør. Der er lange 
videnskabelige udredninger og indviklede 
beregninger, som godt kan være svære at 
komme igennem, hvis ikke man har forkund¬ 
skaberne i orden. Men der er også spændende 
biologiske analyser og chokerende beskrivel¬ 


ser af, hvor mange svindelnumre og hvor 
meget kævleri, der er knyttet til hele proble¬ 
matikken om Bigfoot. 

Det er klart den bedste bog om Bigfoot. 
jeg endnu har læst. 

Grover S. Krantz: Big footprints, Johnson 
Books 1992, hft. 300 sider. 

/Lars Thomas 



Om stjerner og mennesker 

Der udkommer en lind strøm af astrologi¬ 
bøger, og langt det meste er en gang 
pseudoreligiøst vrøvl. Det er næsten umuligt 
for nybegynderen at få en konkret indføring i 
dette emne. Personligt har jeg aldrig haft 
megen fidus til emnet. Ikke mindst fordi 
bøgerne ofte er sovset ind i hokus-pokus ord, 
som i virkeligheden måske tjener til at skjule 
forfatternes uvidenhed. Og enhver kan 
anskaffe sig et horoskop-program til hjemme- 
pceren og lege astrolog. 

Men der er selvfølgelig folk, der seriøst 
beskæftiger sig med dette emne - og altså også 
vil fortælle os andre, hvad al denne stjerne- 
snak egentlig går ud på. 

Rie Osteds bog “Astrologi - om stjerner 
og mennesker" er det bedste om emnet, jeg 
længe har set. På første side fastslås det, at 
astrologi er et spørgsmål om tro. Herefter 
fortælles sagligt i en let tekst og gode 
illustrationer, hvad et horoskop er, og 
hvordan det laves. Stjernetegnene gennemgås, 
ligesom bogen har et godt historisk afsnit. 

Som en første introduktion til astrologi er 
denne bog glimrende. 

Rie Osted: Astrologi - om stjerner og menne¬ 
sker, Gyldendal 1993, 64 sider, kr. 106,25. 

/Kim Møller Hansen 

UFO-historie i tre bind 

Med udgivelsen af “High Strangeness: UFOs 
from 1960 through 1979” har Jerome Clark, 
redaktør af tidsskriftet International UFO 
reporter, afsluttet tre-bindsværket ‘The UFO 
Encyclopedia”. 

Det 3. bind beskriver med sine 777 
sider en vigtig periode i ufo-historien, hvor 
mange væsentlige hændelser fandt sted, og 
hvor selve udforskningen af og interessen for 
fænomenet tog fart - alt sammen set gennem 
amerikanske briller. 

De tre bind udgør til sammen et 
glimrende opslagsværk for enhver ufointeres¬ 
seret. Bøgerne er lette at finde rundt i og 
skrevet i et flydende og let tilgængeligt sprog. 
Hver artikel er forsynet med fyldige kildehen¬ 
visninger til videre fordybelse i det givne 
emne. Prisen er desværre særdeles høj - ikke 
mindst set i forhold til bøgernes meget 
sparsomme illustrationsmængde. 

The UFO Encyclopedia er skrevet af Jerome 
Clark og består af: 

Bind 1: UFOs in the 1980s, 1990; 234 sider, 
ISBN 1-55888-301-0 

Bind 2: Emergence of a Phenomenon: UFOs 

from the Beginning through 1959, 1992; 433 

sider, ISBN 1-55888-741-5 

Bind 3: High Strangeness: UFOs from 1960 

through 1979, 1996; 777 sider, ISBN 

1-55888-742-3 

De tre bind kan købes samlet for US$ 228,00 
hos: Omnigraphics, Penobscot Building, 
Detroit, MI 48226, USA. Fax 313-961-1383 

/Kim Møller Hansen 


Jagten på Exmoor-uhyret 

På Exmoor-heden i Sydengland er der i mange 
år set store sorte og brune kattelignende 
rovdyr, som slet ikke hører til i Sydengland. 

De mystiske katte har dræbt i hundredevis af 
får. Men hvad er det egentlig for nogle dyr? 

Det var dette spørgsmål, som 
ekspeditionen under ledelse af zoologen Lars 
Thomas tog til England for at besvare. 
“Operation Exmoor” varede næsten en måned, 
og deltagerne fandt nogle af de overfaldne får, 
spor efter rovdyrene og mange 
øj envidnebe retninger. 

Konklusionen er, at der med ret stor 


sikkerhed er en bestand af frit levende 
pumaer på Exmoor-heden, hvilket i sig selv er 
ganske usædvanligt. Problemet er bare, at 
pumaeme kun kan forklare nogle af de mange 
observationer. Og hvis der er andre kattelig¬ 
nende rovdyr end pumaer på heden, hvad kan 
disse så være? Dette får vi ikke svar på i 
denne lille, velskrevne bog, men mon ikke der 
skulle være basis for en efterfølgende 
ekspedition til Exmoor. 

Lars Thomas: Jagten på Exmoor-uhyret, 
Andersen Bogservice 1992, 41 sider, kr. 

56,00. 

/Kim Møller Hansen 


Overlevelseskursus for 
ufo-bortførte 

Michelle LaVigne er først i 30eme og mor til 
tre børn. Hun arbejdede som elektromekanisk 
CAD-designer, indtil hun besluttede sig til på 
fuld tid at skrive om sin ufo-bortførelser. 
Hendes familie har i generationer set små grå 
ETs. 

Det gik først op for Michelle LaVigne, at 
hun havde haft utallige kontakter med 
ikke-jordiske, da hun blev hypnotiseret af den 
berygtede dr. John Mack, psykiater og 
professor ved Harvard Medical School’s 
Cambridge Hospital. 

Bogen er for de rette troende. Vi andre 
med begge ben solidt plantet i den danske 
muld vil nok betegne bogen som noget bavl. 
Det er i hvert fald ikke værd at bruge penge på 
en omgang vås som The Alien Abduction 
Survival Guide. 

Michelle LaVigne har en stor del af sit 
liv ment, at der var sket et eller andet specielt 
med hende. Hun var stærkt overbevist om, at 
hun havde været bortført af et ufo. Derfor 
kontaktede hun John Mack, som hypnotise¬ 
rede hende. Det viste sig meget belejligt, at 
hun havde været bortført. 

Når det drejer sig om bortførelser, og 
hvad de såkaldte terapeuter finder skjult i de 
stakkels ofres underbevidsthed, bør man nok 
lige huske, hvad dr. Mark Rhine skrev i den 
berømte/berygtede Condon Rapport: 

Nogle gange kan hypnose bringe ting, 
som en person har undertrykt frem i bevidsthe¬ 
den. Men personer, som ikke kan skelne 
fantasi fra virkelighed, vil under hypnose blot 
bygge videre på deres vilde fantasier. 

Og det er netop, hvad Michelle LaVigne 
gør i “The Alien Abduction Survival Guide”. 
Bogen er ment som en hjælp til folk med 
traumer, men et hurtigt gæt er, at den er til 

mere skade end til gavn. 

Michelle LaVigne: The Alien Abduction 
Survival Guide, Wild Flower Press. New Berg. 
OR 1995. ISBN 0-926524-27-5. Paperback. 

130 sider. Pris: US$ 11.95. 

/Flemming O. Rasmussen 

Condon Projektet set indefra 

Condon Projektet er ofte blevet beskyldt for 
ikke at tage ufo-rapporter alvorligt. De ord 
kommer til skamme, når man læser Roy 
Craigs bog. Han var tilknyttet Condon 
Projektet som en af de udfarende medarbej¬ 
dere. Hans opgave var at undersøge ufo¬ 
rapporterne på stedet. 

I den første del af bogen tager Roy 
Craig læserne med ud på de steder, hvor det 
skete. Spørgsmålene er så. hvad der egentlig 
skete. I de fleste tilfælde intet. 

Roy Craig fortæller på en meget 
interessant og levende måde om sine 
undersøgelser. Desværre var det fleste af de 
ufo-rapporter, som Condon Projektet modtog, 
ikke en nærmere undersøgelse værd. En 
uidentificeret lyd fra luften viste sig at 
stamme fra en lille ugle, en “ufo-rede" i en 
sump var opdigt og så videre og så videre. 

Den eneste observation, der virkelig 
var kød på, fandt sted den 18. september 
1957 over Den mexicanske Golf. Besætningen 
i et B-57 fly havde i flere timer både visuel 
kontakt og radarkontakt med et ukendt 
objekt. Den observation fandt Roy Craig ikke 
en forklaring på. 

Første del er, hvad man kan kalde 
sider fra en rapportoptagers dagbog. Her 
følger læseren en professionel ufo-forsker på 
arbejde i marken. 

I anden del fortæller Roy Craig om 
Condon Projektet og de dønninger, det 
berygtede "fidus-memo" gav. 

Når man har læst bogen UFOs. An 
Insider's View of the Official Quest for 
Evidence. får man det indtryk, at medarbej¬ 
dere ved Condon Projektet gjorde et stort 
arbejde. Resultatet er der dog stadig delte 
meninger om. 

Bogen er. som titlen antyder, skrevet 
på engelsk, men det bør ikke være en 
hindring for at læse den. Den er skrevet i et 
meget letlæseligt engelsk, og kan derfor læses 
af de fleste, som har fulgt folkeskolens 
engelskundervisning. Der er meget få 
fagudtryk. 

UFOs. An Insider's View of the Official 
Quest for Evidence er et propert stykke 


arbejde, meget seriøs og godt skrevet. Roy 
Craig har i modsætning til lederen af Condon 
Projektet. Edward U. Condon, ingen for¬ 
domme over for ufoer. Så har man fulgt med i 
ufo-debatten, bør man læse denne bog. Bogen 
kan varmt anbefales. 

Roy Craig er født i 1924. Han gik på Lewis 
College, Colorado State Universitv, University 
of Colorado og California Institute of Techno¬ 
logy, før han fik en ph.d. i fysisk kemi på Iowa 
State University. Han var i den amerikanske 
hær under Anden Verdenskrig. Da han trak 
sig tilbage fra at job i den nukleare 
våbenindustri, underviste han i fysik på 
universitetsniveau. Han opdrætter nu lamaer 
på den historiske LaBoca Ranch i sin 
hjemstat. 

Roy Craig: UFOs. An Insider's View of the 
Official Quest for Evidence, University of North 
Texas Press, Denton, Texas 1995. ISBN 
0-929398-94-7, Paperback, 306 sider. Pris: 
US$ 18.95 

/Flemming O. Rasmussen 


Panik i komcirkleme 

Der er langt mellem bøger, som virkelig er i 
stand til at ændre éns syn på et bestemt 
emne. Hvis emnet er komcirkler, og bogen er 
amerikaneren Jim Schnabels "Round in 
circles”, er jeg dog sikker på, at ens forhold til 
de mystiske mønstre i engelske kornmarker 
aldrig mere vil være det samme. 

“Round in circles" indeholder godt nok 
en beskrivelse afkomcirklerne og deres 



historie, men den handler først og fremmest 
om de mange mennesker, der har spillet en 
fremtrædende rolle i hele forløbet. Forfatteren 
mødte mange af dem personligt, da han i 
1991 og 1992 var en ivrig deltager i diverse 
overvågningsproj ekter, komcirkelkonferencer 
og andre cereologiske aktiviteter (cereologi er 
“videnskaben” om komcirkler). 

Det er en broget forsamling, der har 
bevæget sig i og omkring de engelske 
kornmarker: Japanske plasmafysikere, 
rituelle magikere, folk med ønskekviste og 
penduler, ufologer, new age-turister, rige 
adelsmænd, snakkesalige medier og alminde¬ 
lige strejfere. 

Det hele begyndte i fred og fordragelig¬ 
hed. Pat Delgado, Colin Andrews og meteoro¬ 
logen Terence Meaden udforsker og opmåler 
cirkler, og Meaden begynder at udvikle sin 
teori om en atmosfærisk vortex (hvirvel), der 
kan være ansvarlig for dannelsen af cirklerne. 
Flere og flere mennesker bliver efterhånden 
inddraget, medierne får interesse for sagen, 
og så begynder tingene at gå galt. 

Meaden forsøger at holde fast i sin 
naturvidenskabelige forklaring, mens Delgado 
og Andrews begynder at snakke om overjordi¬ 
ske intelligenser, der forsøger at kommuni¬ 
kere med os. Delgado udvikler endda evner 
for healing. Alskens medier dukker op og 
fortolker budskaber i komet, mens alt og alle 
skændes med hinanden, forsøger at tjene 
penge på hele affæren og i det hele taget 
opfører sig højst mærkværdigt. 

Ind fra højre kommer så de første tegn 
på, at ganske almindelige mennesker er 
ansvarlige for komcirkleme. Panikken breder 
sig blandt cirkelforskeme, der pludselig ser 
interessen begynde at dale, og deres 
potentielle indtjeningsmuligheder forsvinde. 

Bogen er et godt studie i menneskesin¬ 
dets mange mærkværdigheder, og man kan 
efter endt læsning ikke lade være med at 
spekulere på, om der overhovedet er nogen af 
komcirkleme, der er ægte naturfænomener. 

Jim Schnabel: Round in circles. Phycisists, 
poltergeists, pranksters and the seer et history 
of cropwatchers, Hamish Hamilton 1993, 
indb., 295 sider. 

/Lars Thomas 

Vi alene vide! 

Det er temmeligt svært at tage en bog seriøst, 
når forfatterne i indledningen henvender sig 
til læsere, som er “interesseret i at kæmpe i 
krigen mod overtro”, for derefter at skrive et 
helt kapitel om, hvor vigtigt det er at være 


åben, fordomsfri og neutral, når man 
beskæftiger sig med fænomener af den mere 
uforklarlige slags. 

“Missing pieces” er en bog, man skal 
holde sig fra. Den indeholder ganske vist en 
del nyttige oplysninger og beskrivelser af 
undersøgelsesmetoder og interviewteknik, 
men den er også meget langt fra at være åben, 
fordomsfri og neutral. 

Baker og Nickell er begge medlemmer 
af CSICOP, og når man ved det, kan det ikke 
undre, at bogen er fyldt med henvisninger til 
middelalderlig overtro. Den har endda et 
formanende afsnit om, hvad man skal gøre, 
når man ikke synes, man kommer nogen 
vegne i kampen for at ændre verden og sætte 
en stopper for New Age og den bølge af overtro 
og irrationalitet, der efter forfatternes mening 
hærger det moderne samfund. 

“Missing pieces” er på sin vis en 
uhyggelig bog. I afsnittet om undersøgelse af 
spøgelser og lignende fænomener, bliver man 
fx rådet til kun at gå i gang med en sag, hvis 
det mulige økonomiske udbytte er så stort, at 
det er besværet værd. 

Og derefter skal man, hvis man 
hjælper folk, endelig sørge for at slå et slag for 
videnskab og CSICOP. Det er nemlig vigtigt, 
mener forfatterne, at benytte enhver lejlighed 
til at komme frem med sit budskab. Skeptike¬ 
ren er nødt til at gå i krig mod uvidenheden og 
overtroens kræfter, så fjenden kan blive 
besejret! 

Efter at have læst sådan en bog forstår 
man, hvorfor forfatteren Robert Anton Wilson 
i 1987 kaldte CSICOP og andre såkaldt 
videnskabelige skeptikere for Den nye 
Inkvisition. 

Robert A. Baker & Joe Nickell: Missing Pieces. 
How to investigate ghosts, UFYDs, psychics & 
other mysteries, Prometheus Books 1992, 
indb., 339 sider. 

/Lars Thomas 

Australiens meget vilde dyr 

Når man beskæftiger sig med mærkelige dyr, 
kan man nemt få det indtryk, at det hele 
foregår i Storbritannien eller Nordamerika. 
Sådan er det imidlertid langt fra, og nu har to 
australske cryptozoologer da også vist, at hvis 
man ikke synes, at Australiens almindelige 
dyreliv er sært nok, så lever der også væsner, 
som slet ikke er til at forklare. 

Out of the shadows er både 
spændende, velskrevet og illustreret med 
mange sjove billeder. Den er måske ikke så 
fyldestgørende, som jeg godt kunne tænke 

mig, men de seks forskellige mystiske dyr, der 
beskrives i den, behandles til gengæld meget 
grundigt. 

Det bedst kendte mysteriedyr i 
Australien er uden tvivl den Tasmanske 
pungulv. Den uddøde officielt i 1936, da det 
sidste kendte eksemplar døde i en zoologisk 
have i Hobart. Siden da har hundredvis af 
mennesker påstået, at de har set levende 
pungulve. 

På det australske fastland forsvandt 
pungulven efter sigende for mindst 2.000 år 
siden, men herfra har man sjovt nok 
betydeligt bedre beviser for, at den stadig 
findes. I en hule i Vestaustralien er der bl.a. 
fundet et indtørret pungulvelig, som ifølge 
undersøgelser højst skulle være 80 år 
gammelt. 

Normalt regnes den tasmanske 
pungdjævel for at være Australiens største 
nulevende rovdyr, men meget tyder på, at der 
også lever et rigt udvalg af løver, leoparder, 
pumaer og andre store katte. De er i hvert fald 
blevet set hundreder af gange rundt om i 
landet, og de efterlader med jævne mellem¬ 
rum døde og totalt renspiste får bag sig. 
Sandsynligvis drejer det sig ligesom andre 
steder i verden om undslupne fangenskabs¬ 
dyr. 

Det lader til gengæld ikke til at være 
tilfældet med hensyn til den såkaldte 
Queensland-tiger. Det er en halvstor, stribet 
og meget aggressiv kat, som mange har set i 
den nordøstlige del af Australien. Den er 
tilsyneladende et pungdyr, for nogle menne¬ 
sker har set den med unger i pungen. 

Yowien er Australiens svar på den 
afskyelige snemand, og selv om den er blevet 
set mange gange, er der en forbavsende 
mangel på fodaftryk fra den. Det kunne tyde 
på, at en meget stor del af historierne er 
indbildning. 

Det sidste mystiske dyr, bunyipen, er 
en form for samlebegreb. Det dækker mindst 
to forskellige vandlevende dyr. Det ene ligner 
nærmest en sæl eller en odder, mens det 
andet er et stort firbenet dyr, bygget som en 
langbenet flodhest. 

Udover de rent zoologiske gætterier 
kommer Heayley og Cropper også ind på 
muligheden af, at alle disse sære dyr kunne 
være rent psykiske fænomener, eller 
fænomener som ikke har nogen fysisk 
substans. På den måde forklarer man et 
mysterium med et andet, så det får man nok 
ikke så meget ud af, men det gør kun bogen 
mere interessant. Læs den endelig, og sørg for 
at holde øjnene åbne, hvis turen nogen sinde 
går til Australien. 


Tony Healey & Paul Cropper: Out of the 
shadows, Ironbark, Pan MacMillan, Austra¬ 
lien 1994. 

/Lars Thomas 

Skøre sjæle og andet godtfolk 

Verden har altid været fuld af folk, der ikke 
helt passede ind i normerne, og nu er der 
endda kommet et par bøger om dem. Kooks 
handler først og fremmest om de personer, 
man ville kalde for virkeligt skøre sjæle. De 
har svaret, og hvis ingen vil tro dem, er det 
verden, der er fuld af tåber, eller også er den 
fuld af agenter for CIA, der prøver at forhindre 
dem i at få sandheden frem. 

Det er på samme tid meget morsom og 
meget uhyggelig læsning. Specielt det afsnit 
der handler om sammensværgelser eller 
rettere de mennesker, der tror, at de ved noget 
om store sammensværgelser. Det må være 
meget svært at være til, når man tror, at alle 
er ude efter én. 

Ufoer og alt, hvad dertil hører, er også 
kommet under behandling af Diane Kossy. 

Hun skriver først og fremmest om forskellige 
kontaktpersoner, men har også fat i Trevor 
James Constable, som tror, at ufoer er 
levende væsener, der holder til højt oppe i 
atmosfæren. Og William Cooper, der ved: at 
den amerikanske regering allerede i 1954 
underskrev en formel traktat med væsner fra 
det ydre rum, at vi allerede har baser på Mars, 
at der er styrtet utallige flyvende tallerkner 
ned på Jorden, og at præsident Kennedy 
iøvrigt blev myrdet, fordi han ville fortælle alt 
dette til offentligheden. 

Det går noget mere fredeligt til i 
Eccentrics. Det er en betydeligt mere saglig og 
på sin vis også kedelig bog. Den handler om 
verdens første videnskabelige undersøgelse af 
excentrikere, altså særlinge. 

Heldigvis er den fuld af eksempler på, 
hvad mennesker kan finde på, når de absolut 
ikke ser nogen grund til at følge samfundets 
normale regler. Se fx John Slater, der bor i en 
hule ved Skotlands vestkyst. Han holder 
meget af sin hule, og synes ikke det er noget 
stort problem, at den bliver fyldt med vand, 
hver gang det er højvande. Slater har sit eget 
rejsebureau, hvor hans hund er direktør, og 
han er med garanti den eneste person, der har 
gået fra nord til syd i Storbritannien, fra 
Lands End til John O’Groats, barfodet og iført 
pyjamas. 

Er man selv en af dem, som familie og 
venner synes er lidt sær, har man kun grund 
til at glæde sig. Ifølge en medicinsk 


undersøgelse, som også er beskrevet i 
‘Eccentrics". lever excentrikere ikke alene 
længere end andre mennesker. De er både 
raskere og gladere, mens de lever. 

Diane Kossy: Kooks - A guide to the outer 
limits of human belief Feral House, Portland 
1994. ' 

David Weeks & Jamie James: Eccentrics , 
Weidenfeld & Nicolson, London 1995. 

/Lars Thomas 

Letlæst og spændende 

Er der intelligent liv på andre planeter, og 
aflægger dette liv besøg på Jorden flyvende i 
ufoer? Dette er de to spørgsmål, som de 
engelske eksperter i uforklarlige fænomener, 
Janet og Colin Bord, forsøger at besvare i 
denne bog. 

Som altid, når ægteparret Bord har 
skrevet en bog, er den letlæst og spændende. 
Her beskrives de forskellige forsøg, som 
menneskeheden har gjort med hensyn til at 
kommunikere med eventuelle intelligenser i 
verdensrummet, og der beskrives frem for alt 
de mange tilfælde af påstået kontakt mellem 
mennesker og væsener fra rummet. Både dem 
der har haft karakter af hyggeligt samvær, og 
dem der må karakteriseres som regulære 
bortførelser. 

Hvis man ikke tidligere har beskæftiget 
sig med dette emne, kan jeg vanskeligt 
forestille mig en bedre bog at begynde med. 
Den er saglig og oplysende, og forsøger frem 
for alt ikke at sælge en bestemt teori om ufoer 
og liv i universet til læserne. I bogens sidste 
kapitel præsenterer de to forfattere dog deres 
eget personlige syn på sagen. 

For rutinerede ufologer er bogen også 
af værdi, ikke mindst fordi forfatterne først 
stiller et spørgsmål, som mange andre går 
meget let hen over: Er kontakt med andre 
intelligenser overhovedet noget vi bør ønske 
os? 

Skal jeg endelig forsøge at finde fejl i 
denne bog, må jeg som zoolog nok indrømme, 
at jeg savner en gennemgang af de rent 
biologiske forhold, der taler for og imod 
muligheden for at møde liv andre steder end 
her på Jorden. Liv eller ikke liv. ufoer eller ej. 
Det er under alle omstændigheder en bog. der 
er et nærmere bekendtskab værd. 

Janet og Colin Bord: Life Begond Planet 
Earth? Man's Contacts with Space People , 
Grafton 1992. 

/Lars Thomas 


Den endelige rapport? 

Roswell-filmen vil utvivlsomt blive behandlet i 
mange kommende bøger, uanset om filmen 
viser en fup-obduktion eller ej. Den første 
udgivelse dukkede op i september 1995, da 
redaktøren af det britiske “UFO Magazine" 
Graham W. Birdsall udgav et 64 siders 
illustreret hæfte med titlen ‘The alleged 
Roswell Archive footage. The definitive report". 



Hæftets titel er noget af en tilsnigelse, 
for det kan af gode grunde ikke fortælle den 
endelige historie om filmen, da polemikken 
fortsætter. Men hæftet giver et godt overblik 
over sagens udvikling set fra en britisk 
synsvinkel fortalt af en person, der føler sig 
snydt og holdt udenfor. 

Sagen er nemlig den, at filmen er 
blevet solidt markedsført af BUFORAs Philip 
Mantie, der ved at bruge BUFORAs navn har 
givet Ray Santilli en hjælpende hånd ved at 
blåstemple filmen så meget, at seriøse 
ufologer har villet beskæftige sig med den. Og 
ifølge Graham Birdsall har Philip Man tle også 
gjort alt for, at Graham Birdsall og fællerne i 
QUEST ikke måtte se filmen inden den 
officielle offentliggørelse. 

Birdsalls 
redegørelse 
er lang og 
grundig med 
kopier af 
korrespon¬ 
dance og 
avisartikler 
og krydret 
med mange 
sure opstød 
over, at 
QUEST ikke 
måtte “lege 

med" og analysere filmen. 

Birdsall konkluderer - ikke overra¬ 
skende - at obduktionen er et falsum. Efter 
læsningen sidder man med en lumsk 
fornemmelse af, at hvis Santilli havde 
henvendt sig først til QUEST og holdt 
BUFORA udenfor, ville QUEST såmænd nok 
også have erklæret filmen for ægte og 
markedsført den for sølle mammon. 

Graham W. Birdsall: The alleged Roswell 
Archiue footage , Quest International Ltd. 

1996, 64 sider. Pris: £ 5.00, og kan bestilles 
hos Quest International Ltd, lst Floor, 66 
Boroughgate, Otley, Near Leeds, LS21 1AE, 
England. 

/ Kim Moller Hansen 


Mars-ansigtet 

Walter Hain fra Wien har i en meget lang 
årrække interesseret sig for Mars. Specielt 
blev han fascineret af Mars-ansigtet. da han 
første gang opdagede det tilbage i 1970eme. 

1 1979 fik han udgivet en bog om Mars 
på tysk. Denne bog er nu genudgivet på 
engelsk og samtidig ajourført og revideret på 
væsentlige punkter. Den nye engelske udgave 
er illustreret med utallige gamle og nyere 
tegninger samt adskillige fotos fra Mars- 
overfladen af de formationer, der optager 
forfatteren så stærkt. 

Bogen beskæftiger sig med en samling 
af gamle og nyere hypoteser om den røde 
planet. Bl.a. gøres rede for marskanalemes 
opdagelse og videre skæbne, ligesom der er et 
afsnit om Mars i visse dele af skønlitteraturen 
samt omtale af George Adamski og Cedric 
Allingham. 

Hovedtemaet i bogen er, at Mars- 


ansigtet og andre spændende formationer på 
Mars-overfladen efter forfatterens mening er 
skabt af intelligente væsener, som levede på 
Mars for millioner af år siden. En fascinerende 
tanke, som jeg dog har vanskeligt ved at tage 
helt alvorligt. 

Walter Hain: We.from Mars. Old and new 
Hypotheses about the Red Planet. Kan 
bestilles på adressen: Mars Findings, Poste 
Restante, A-1218 Wien. Prisen er US$ 25,00. 

/Ole Henningsen 


Den australske ufo-historie 

Skandinavisk UFO Information (SUFOI) har 
igennem en lang årrække haft kontakt med to 
af Australiens mest ansete ufologer, Bill 
Chalker og Keith Basterfield. Igennem årene 
har de seriøst efterforsket beretninger om 
ufoer i Australien og New Zealand. Med jævne 
mellemrum har danske ufo-interesserede 
stiftet nærmere bekendtskab med deres 
arbejde gennem artikler i UFO-Nyt, UFO- 
Vision og mindre bogudgivelser. Fx fik Bill 
Chalker som den første civilist adgang til det 
australske flyvevåbens arkiver med rapporter 
om formodede ufoer, hvilket bl.a. resulterede i 
bogen “UFO Sløring" udgivet af SUFOI i 1985. 

Nu har Bill Chalker skrevet bogen The 
OZ Files: The Anstralian UFO Story , hvor han 
gennemgår mange klassiske ufo-tilfælde 
igennem årene. Eksempelvis: Frederick 
Valentichs mystiske forsvinden over Bass- 
strædet i 1978, masseobservationerne på New 
Guinea i 1959 og familien Knowles’ 
usædvanlige oplevelser under en biltur en 
tidlig morgen i 1988. Mange læsere af 
UFO-Nyt vil nikke genkendende til en stor del 
af bogens observationsstof - uden dog at få ret 
meget nyt at vide - men der præsenteres også 
nye tilfælde, som vi ikke før har hørt om, ikke 
mindst bortførelser a la America, der også er 
begyndt at hærge i Australien. 

Bill Chalker: The OZ Files: The Australian UFO 
Story, Duffy & Snellgrove 1996: 246 sider, 

ISBN 1-875989-04-8 

Bogen kan købes hos: Arcturus Books, 1443 
S.E. Port, Lucie Boulevard, Port St. Lucie, 
Florida 34952, USA. 

/ Kim Moller Hansen 


Hvordan har du det med 
gadelamper? 

Kan menneskers psyke få gadelamper til at 
slukke blot ved at gå forbi dem? Det ser 
faktisk ud til. at nogle kan. I hvert fald har 
Hilary Evans samlet 77 rapporter fra folk, 
som har oplevet, at de kan få gadelamper til 
at slukke - nogle har derudover også oplevet, 
at de i vrede eller under stresspåvirkninger 
har fået elpærer til at sprænge, kaffemaskiner 
til at flippe ud eller computere til at bryde 
sammen. 



Fænomenet har Hilary døbt SLI - 
Street Lamp Interference. På dansk må det vel 
blive til GLF - GadeLampeForstyrrelse. I 
hæftet The SLI Effect" gennemgår Hilary 
Evans rapporterne, sammenligner udsagnene, 
finde karateristika for fænomenet, beskriver 
vidnerne, opstiller forklaringshypoteser etc. 
for at finde ud af, om der virkelig er tale om et 
nyt selvstændigt fænomen, og hvad der i givet 
fald forårsager det. 

Bogens opbygning og Hilary Evans’ 
måde at udforske fænomenet på er eksempla¬ 
risk og kan tjene til forbillede for alle, som vil 
udforske tilsyneladende ukendte fænomener. 

Hilary Evans: The SLI Effect. Street Lamp 
Interference: A Provisional Assessment, ASSAP 
1993; 52 sider. ISBN 0-9521311-0-2, 3.00 £. 

Kan bestilles hos: Association for the 
Scientific Study of Anomalous Phenomena 
(ASSAP), 20 Paul Street, Frome, Somerset 
BA11 1DX, England. 

/Kim Moller Hansen 


Falsk varebetegnelse 

Hvis The Complete Book of UFOs havde været 
en spegepølse, var den uden tvivl blevet meldt 
til myndighederne for falsk varebetegnelse. 
Den er meget langt fra at være en komplet bog 
om ufoer, og den er heller ikke nogen 
undersøgelse. Derimod er den en ganske 
udmærket bog om ufoernes historie. Det er 
mig en gåde. hvorfor bogen simpelthen ikke 
bare blev kaldt “A History of UFOs" i stedet 
for. 

Bogen tager sit udgangspunkt i de 
luftskibe, som blev set over Amerika i 
1880’eme, og fortsætter derfra op til vore 
dage, hvor den slutter med den store 
ufo-bølge over Belgien, og det iranske 
luftvåbens kamp med mærkelige flyvende 
maskiner. 

På vejen kommer vi en tur rundt om 
alle større ufologiske begivenheder inden for 
de sidste hundrede år. bl.a. foo-fighters. ghost 
rackets og Condon-rapporten, Whitley 
Strieber, Majestic 12 og Roswell-styrtet. 

De fleste emner (der er 36 kapitler, 
som dækker hvert sit emne) behandles i 
sagens natur kun ganske kortfattet. Det kan 
naturligvis ikke være anderledes i en bog af 
denne type. Ikke desto mindre får man 
alligevel et noget ujævnt indtryk af de 
forskellige ting. 

I betragtning af, at begivenheden 
omtales som værende af yderste vigtighed, 
står der fx forbavsende lidt konkret i kapitlet 
om den mulige nedstyrtning af en ufo i 
Rendlesham Forest i England. Forfatterne får 
dog alligevel gjort opmærksom på, at Jenny 
Randles har skrevet ikke mindre end to bøger 
om denne hændelse. 

Man kan dog finde mange interessante 
oplysninger i bogen alligevel. Fx kom det som 

lidt af en overraskelse for mig, at der er så 
stor geografisk forskel på de såkaldte 
mænd-i-sort tilfælde. Disse mystiske 
sortklædte herrer, der af og til dukker op efter 
særligt detaljerede ufo-iagttagelser og 
udspørger eller truer vidnerne. 

I Nordamerika giver beretningerne om 
mænd-i-sort indtryk af, at de i virkeligheden 
er forklædte rumvæsener. I Europa er 
mænd-i-sort derimod altid almindelige 
mennesker, som påstår, at de arbejder for 
forskellige regeringsorganisationer. 

Bogen slutter med en gennemgang af 
nogle af de vigtigste teorier til forklaring af 
ufoerne. Det er igen meget kortfattet, men 
man får en klar fornemmelse af, hvor stort og 
kompliceret et emne ufoer i virkeligheden er. 

“The Complete Book of UFOs” er nok 
ikke en bog for folk, der har været interesseret 
i ufoer længe. For dem vil der ikke stå ret 
meget nyt i den. Til gengæld vil den uden tvivl 
være den perfekte gave, hvis man har en 
bekendt, som lige er begyndt at interessere sig 
for mærkelige himmelfænomener. 

Peter Hough & Jenny Randles: The Complete 
Book of UFOs. An I nve stigation into Alien 
Contacts and Encounters, Piatkus 1995. ISBN 
0-7499-1506-4 

/Lars Thomas 

Dark White 

Denne bogs særprægede titel er et citat. Det 
stammer fra en amerikansk kvinde, som 
påstod, at hun var blevet bortført af en ufo, og 
undersøgt af dens besætning, en gruppe små 
spinkle væsener med store hoveder og store 
øjne, og en mærkelig “mørk hvid” (dark white) 
hudfarve. 

Kvinden er kun en af mellem 6 og 10 
millioner mennesker, som, alene i Nordame¬ 
rika, på et eller andet tidspunkt er blevet 
bortført af rumvæsener. Det siger i hvert fald 
den amerikanske ufoforsker og kunstmaler 
Budd Hopkins, der i mange år har været en af 
de førende abduction(bortførelses)-forskere. 

Det er først og fremmest Hopkins, der 
har gjort bortførelsesfænomenet kendt: Onde 
tunger siger, at han ligefrem har opfundet 
det, og det er derfor ham, der er den centrale 
figur i bogen. 

Den amerikanske forfatter Jim 
Schnabel, som debuterede i 1993 med 
“Round in Circles”, en bog om de engelske 
komcirkler og de mange sære eksistenser der 
omgiver dem, ser denne gang nærmere på de 
mange mennesker, som enten påstår, at de en 
eller flere gange er blevet bortført af ufoer. 


eller som lever af at hjælpe de bortførte til at 
få et afklaret forhold til deres oplevelser. 

Bogen præsenterer os for mange af de 
mest specielle tilfælde inden for bortførelser. 
Der er fx folk, som er blevet bortført med 
jævne mellemrum siden barndommen, og som 
tilsyneladende står på god fod med deres 
bortførere. Men der er også andre, som 
udsættes for ydmygende gynækologiske 
undersøgelser og mærkværdige eksperimen¬ 
ter. 

“Hvad vil de med os?” spørger et af 
ofrene på et tidspunkt, og det er et spørgsmål, 
det nok ville være interessant at få svaret på. 
Hvis nogle af disse begivenheder vel at mærke 
overhovedet har fundet sted andre steder end 
i ofrenes fantasi. 

Kritikere har gang på gang påstået, at 
alle disse historier om eksperimenter og besøg 
i ufoer, der dukker frem af folks underbevidst¬ 
hed, når Budd Hopkins eller andre hypnotise¬ 
rer dem, i virkeligheden er noget, som 
undersøgeren bevidst eller ubevidst leder dem 
til at tro på. 

Og man kan godt få en mistanke om, 
at det virkelig forholder sig sådan, når man 
læser Budd Hopkins’ liste over de forskellige 
typer af bortførelsesofre. 

En type 5 har således kun “a vague 
sense of a buried trauma.” Hvis det er nok til 
at “bevise”, at en person på et eller andet 
tidspunkt er blevet bortført af en ufo, så er der 
ikke meget håb for nogen af os. 

Tilhængerne mener til gengæld, at de 
mange enslydende historier er det bedste 
bevis på, at fænomenet virkelig eksisterer. 

Folk, som mener noget andet, er derfor 
stivnakkede skeptikere eller regeringsagenter, 
eller også er de selv blevet bortført på et eller 
andet tidspunkt, og nægter at se virkelighe¬ 
den i øjnene. 

“Dark White” er på samme tid både en 
god og en dårlig bog. Den giver et godt og 
objektivt overblik over dette mildest talt 
særprægede emne, men den mangler i høj 
grad den personlige indlevelse og begejstring, 
som forfatteren lagde for dagen i “Round in 
Circles”. Det hele behandles pænt og redeligt, 
men jeg savner lidt mere bid i tingene. Det bør 
dog ikke afholde nogen fra at læse den. “Dark 
White” er nok den bedste bog om bortførelser, 
der er til at få lige nu. 

Jim Schnabel: Dark White. Aliens, Abductions 
and the UFO Obsession, Hamish Hamilton 
1994. ISBN 0-241-13415-3 

/Lars Thomas 


Klaprende tænder og krad¬ 
sende negle 

Når man tænker på. hvor avancerede de 
forskellige ufo-besætninger, rumvæsener og 
andre højt oplyste skabninger som kontakter 
folk rundt om på Jorden efter sigende skulle 
være, er det imponerende, hvor meget banalt 
sludder de giver videre til deres kon¬ 
taktpersoner. 

Ida Kannenberg er måske ikke den 
mest typiske kontaktperson, ikke mindst fordi 
hun påstår, hun er blevet kontaktet længe før 
de fleste andre af slagsen, men de dybtlig¬ 
gende sandheder, som hun får overbragt (ad 
telepatisk vej), ligner til forveksling det, som 
hundredevis af andre kontaktpersoner i 
tidens løb har offentliggjort. Vi hører den 
sædvanlige sang om en nært forestående 
gennembrud, og at vi skal opføre os ordent¬ 
ligt, holde op med at lege med atomkraft og 
lignende dumheder. 

Kontakterne er dog også leveringsdyg¬ 
tige i mere faktuelle oplysninger. Blandt andet 
kan de fortælle, at de ikke har noget med 
mishandlingerne af kvæg og heste at gøre, at 
de godt kender de såkaldte mænd-i-sort, men 
at de anser dem for at være en latterlig og 
absurd gruppe, og at de amerikanske bigfoots 
er kunstigt fremstillede væsener, som de har 
sluppet ud, for at de kan teste de energier, 
Jorden udsender. 

Ida Kannenberg får som nævnt sine 
beskeder overført telepatisk, men inden hun 
når så langt, må hun starte på en mere 
prosaisk måde. De første kontakter sker via et 
pendul, og senere er hun i stand til at skelne 
ord og sætninger ved at kradse med sine negle 
i et stykke papir, eller klapre med sine 
tænder, og lytte nøje efter de vibrationer der 
den/ed opstår. 



En del kritikere af kontaktpersoner og 
deres oplevelser har en teori om. at det drejer 
sig om mennesker med manglende selvtillid og 
med en stor trang til opmærksomhed, som på 
denne måde får bekræftet, at de er noget 
specielt. Man kan godt få en mistanke om, at 
Ida Kannenberg har det præcis på denne 
måde. Hendes kontakter fortæller hende 
blandt andet, at de er meget stolte over, at de 
har opdaget hende, og at hun er langt mere 
mentalt udviklet, end de havde regnet med. 

Jeg håber, at den gennemsnitlige læser 
er så tilpas mentalt udviklet, at vedkommende 
går i en stor bue uden om denne bog. Den er 
ikke besværet værd. 

Ida M.Kannenberg: Project Earth, Wildflower 
Press, Newberg 1995. ISBN 0-926524-29-1. 
Pris: US$ 13,95. 

/Lars Thomas 

Ufologien har fortjent bedre 

UFOs. The final answer? er en usædvanlig 
ufobog. Den består af et forord og ni forskel¬ 
lige kapitler eller enkeltafhandlinger med 
separate litteraturlister, skrevet af en række 
forskellige mennesker. 

Efter en indledning og et 1. kapitel, 
hvori forfatterne opfordrer til at begynde forfra 
på studiet af ufoer, men denne gang uden 
forudfattede meninger, tages der bl.a. fat på 
emner som ufologiens psyko-sociologi, 
regeringssammensværgelser og bortførelser. 

Objektivitet er naturligvis grundlaget 
for enhver form for videnskabelige studier, og 
jeg kan derfor kun bifalde, at forfatterne 
opfordrer til en nyvurdering af ufologien på et 
sådant grundlag. Desværre har de svært ved 
selv at holde tungen og objektiviteten lige i 
munden. 

I kapitel 7 : All in the ege of the 
beholder, konkluderer Joseph Dormer fx, at 
da der er mange lighedspunkter mellem 
spøgelser og ufoer, og da en vis Celia Green 
ved analyse af hundredevis af spøgelsesbe¬ 
retninger er kommet frem til, at spøgelser er 
hallucinationer, så må ufoer også være det! 

Bogens største problem er imidlertid, 
at meget få af dens forfattere har noget at sige. 
De bringer meget få nye ting frem, og den 
nytænkning og de fremtidsvisioner, der lægges 
op til i bogens anden undertitel: Ufologg for 
the 2 lst Centurg, ser man ikke meget til. Der 
er alt for meget tom snak eller gentagelser af 
noget, som man har hørt mange gange før. 

Her og der kan man imidlertid godt finde 
nogle guldkorn, som det kan være værd at 
tænke nærmere over. 

I forhold til ufologien som helhed, er 
det fx en stor fejl, at man ikke har gjort mere 
ud af at studere ufo-vidner. I langt de fleste 
tilfælde er det jo kun deres beretninger, man 
har at holde sig til, og det burde derfor være 
vigtigt at finde ud af, hvordan disse menne¬ 
sker tænker, føler og fungerer. 

De mange ufo-forskere, som 
rutinemæssigt hypnotiserer ufo-vidner for at 
få så mange detaljer frem om deres oplevelser 
og iagttagelser som muligt, burde måske også 
tænke lidt over, at man har fået folk, som 
aldrig har set en ufo, til under hypnose at 
fortælle lange detaljerede ufo-beretninger. 

Der er ingen tvivl om, at ufologi er et 
både spændende og indviklet studium, men 
det har fortjent at blive bedre behandlet, end 
det gør i “UFOs”. 

UFOs. The final answer? Ufologyfor the 2 lst 
Century, redigeret af David Barclay & Therese 
Marie Barclay, Blandford 1994. ISBN 
0-7137-2362-9. Se også Toke Haunstrups 
anmeldelse af samme bog. 

/Lars Thomas 


Ufoerne er en myte 

Phantoms of the Sky tager sit udgangspunkt i 
et forhold, som alt for mange ufologer 
glemmer at tage højde for. I virkeligheden 
studerer de slet ikke ufoer. De studerer 
beretninger om ufoer. 

Det er der ikke nødvendigvis noget i 
vejen med, når bare man husker på, at det, 
en person er fuldt og fast overbevist om, at 
han eller hun har oplevet, ikke behøver at 
have fundet sted. For, som den engelske 
ufolog Jenny Randles skriver i forordet: 

“Langt de fleste ufo-vidner fortæller 
sandheden. Problemet er, at det er en 
subjektiv sandhed, og den kan ofte afvige 
markant fra det, vi kunne kalde den objektive 
sandhed.” 

Når man studerer en ufo-iagttagelse, 
er man med andre ord nødt til også at studere 
vidnet. Hvilke tanker, ideer og følelser har 
vedkommende, og hvordan opfatter han eller 
hun sin omverden? 

Menneskets sanser er notorisk 
upålidelige. Ikke i sig selv, men fordi de bliver 
styret af vores hjerne, viden og fantasi, og så 
er der ingen grænser for, hvad man kan se. 
“Phantoms...” indeholder således mange 
eksempler på, hvordan simple iagttagelser af 
fx Månen er blevet til detaljerede ufoberetnin¬ 
ger, hvor folk har set rumfartøjer i alle detaljer 
ned til den mindste nitte. De kan faktisk være 


så overbevist om rigtigheden i deres iagttagel¬ 
ser, at de nægter at tro på en eventuel 
forklaring. 

Den franske folklorist Michel Meurger 
har i sin bog “Lake Monster Traditions” givet 
et andet godt eksempel på, hvordan sådan 
noget som fx den verdenspolitiske situation 
kan påvirke den måde, hvorpå folk opfatter 
usædvanlige hændelser. 

De søslanger, som folk i mange 
hundrede år har set i canadiske søer, 
forsvandt således under Første og Anden 
Verdenskrig. Vildledt af rygter om hemmelige 
tyske ubådsforsøg, begyndte folk i stedet at se 
ubåds-periskoper stikke op af søernes vand. 

Bogens forfattere mener faktisk, at 
langt de fleste - om ikke alle ufo-iagttagelser - 
kan forklares med sådanne forhold. Ufoer er 
med andre ord en myte, som har meget lidt 
bund i virkeligheden. 

Myten er grundlagt i slutningen af 
1800tallet, hvor den tekniske udvikling 
begyndte at løbe rigtig stærkt. Senere er den 
blevet næret af folks frygt og nervøsitet i 
forbindelse med de to verdenskrige, og nu er 
den blevet så stor og livskraftig, at den lever 
videre nærmest ved egen hjælp. 

De fleste mennesker i den vestlige 
verden kender til ufoer, og hvis de en gang 
skulle se noget uforklarligt på himlen, vil de 
automatisk tænke “ufo!” og dermed give 
myten nyt liv. 

Denne afsluttende konklusion i 
“Phantoms...” er måske lidt vel flot, men det 
ændrer ikke ved, at det er en interessant og 
meget tankevækkende bog, som bør stå på 
reolen hos enhver ufo-interesseret. 

David Clarke & Andy Roberts: Phantoms of the 
Sky. UFOs - A Modem Myth?, Robert Hale 
1990. ISBN 0-7090-4086-5 

/Lars Thomas 

Ufoernes gåde ligger i engelske 
kornmarker 

De mystiske cirkler i engelske kornmarker har 
været i mediernes søgelys i en del år 
efterhånden. Diskussionerne går livligt på, 
hvad der har forårsaget dem. 

De to mest jordnære forklaringer er 
svindelnumre eller hvirvelvinde, mens andre 
mener, at det er landingsspor efter ufoer. 

Gassen gik i vid udstrækning af 
ballonen i efteråret 1991, da to ældre engelske 
gentlemen tilstod, at det var dem, der havde 
startet affæren. Det hele havde altså været 
svindelnumre - eller havde det? Den sag ser to 
forfattere, Jenny Randles og Paul Fuller, 



nærmere på i deres absolut spændende og 
velskrevne bog Crop Circles. A Mystery Solved. 

Igennem en lang række eksempler 
argumenteres på overbevisende måde for, at 
ganske vist er en stor del af komcirklerne 
svindelnumre, især de nyere eksempler, men 
fænomenet har en så lang historie, at det ikke 
kan være opspind altsammen. 

Forklaringen på de cirkler, der ikke er 
svindel, skulle være en elektrisk ladet 
atmosfærisk strømhvirvel, en såkaldt Meaden 
Vortex. Eksistensen af denne type hvirvel er 
først foreslået af den engelske meteorolog 
Terence Meaden, men dens eksistens er ikke 
endelig påvist endnu. Dens forskellige 
teoretiske egenskaber forklarer dog de 
forskellige forhold ved komcirklerne på 
fremragende vis. 

I første del af bogen holder forfatterne 
sig til komcirklerne og deres forklaring, mens 
de samtidig anklager pressen for at have 
fordrejet kendsgerningerne om cirklerne i et 
forsøg på at sælge flere aviser. Det skal 
såmænd nok være en ganske passende 
anklage, men derfra går forfatterne så over til 
at gøre noget af det, som de anklager andre 
for, nemlig at drage for vidtgående slutninger 
på for ringe et grundlag. De mener nemlig, at 
en Meaden Vortex ikke alene er forklaringen 
på komcirklerne, men også på ufoer. Og ikke 
bare på nogen ufoer, men på alle ufoer. 

Ifølge teorien er en Meaden Vortex 
elektrisk ladet. Under gunstige forhold vil det 
betyde, at strømhvirvlen lyser og fremstår 
som en stor lysende kugle, muligvis endda 
med en roterende lysstråle nedenunder. Det 
svarer jo i besnærende grad til signalementet 
på mange ufoer, men at det ligefrem skulle 
kunne forklare dem alle? Tja, læs bogen - og 
døm selv. 

Jenny Randles og Paul Fuller: Crop Circles. A 
Mystery Solved , Robert Hale, London 1992. 
Uindbundet. 250 sider. 

/Lars Thomas 



Vrimmel af mærkelige væsener 

Mange tror, at cryptozoologer kun beskæftiger 
sig med Loch Ness-uhyret og den afskyelige 
snemand, men som den engelske zoolog Karl 
S huker s bog Extraordinary animals ivorldivide 
tydeligt viser, er dette alt andet end tilfældet. 
Bogens 24 kapitler er befolket med en sand 
vrimmel af mærkelige dyr. 

Man møder bl.a. fugle som træskonæb 
og hammerhejre, der volder systematikere 
voldsomme hovedbrud. Man kommer i 
nærkontakt med harlekinbillen, der er et 
omvandrende hotel for skorpioner, og man 
læser detaljerede beskrivelser af frøer, der kan 
svæveflyve, og søpølser der med regelmæssige 
mellemrum udskifter alle deres indre organer. 

De videnskabeligt velkendte og 
anerkendte dyr, der beskrives i bogen, har i 
det hele taget en så fantastisk biologi, at 
hverken et Loch Ness-uhyre eller bogens mere 
mystiske medvirkende behøver at skamme sig 
over selskabet. 

I bogens kapitler om de dyr, der 
muligvis slet ikke eksisterer, præsenterer Karl 
Shuker en lang række eksempler, der kan 
måle sig med de fleste kriminalhistorier i 
spænding. 

Hovedrollen indehaves af Ameranthro- 
poides, den sydamerikanske menneskeabe. 
der kun kendes fra et enkelt foto, og som efter 
mange zoologers mening er et svindelnummer. 
Men der er også mindre roller til de new 
zealandske moa-strudse, der måske ikke 
uddøde så tidligt, som sagkundskaben 
normalt tror. Og ligeledes til de drageunger, 
der engang skræmte jugoslaviske landsbybo¬ 
ere fra vid og sans. 

Bogen er hele vejen igennem illustreret 
med herlige, gamle træsnit, der i sig selv er et 
spændende studium værd. Det er en flot bog, 
der er både spændende, sjov og lærerig. Hvad 
kan man så ønske sig mere? 

Karl P.N. Shuker: Extraordinary animals 
worldwide , Robert Hale, London 1991. 
Indbundet. 208 sider. 

/Lars Thomas 

Nær kontakt med ufoer 

Elisabeth Werner har i hæftet UFO - 
nærkontakt i Skandinavien samlet en række 
rapporter om skandinaviske 
nærobservationer. Hun forsøger med egne ord 
også at forklare, hvad ufoer er, og hvorfor det 
ikke er alle, der ser ufoer. 

UFO - nærkontakt i Skandinavien er 

skrevet af nysgerrighed. I sommeren 1972 
havde Elisabeth Werner selv en ufo-observa¬ 
tion. Hun så et klassisk ufo med besætning. 
Desværre var hun eneste vidne. Hun forsøgte 
at fortrænge sin observation i 12 år, men så 
sprang hun ud af skabet og fik en glødende 
interesse for nærobservationer. Hun læste alt, 
hvad hun kunne få fat i om ufoer. Resultatet 
blev dette hæfte. 

Elisabeth Werner tror selv, at alle 
observationer af ufoer med besætninger er 
ægte. Hun mener også, at de bortførelser, som 
Bud Hopkins har skrevet om, virkelig har 
fundet sted. Hun har læst Bud Hopkins’ og 
dr. John Macks bøger og synes, de er meget 
troværdige. Det gør desværre hendes egen bog 
mindre troværdig. Hun har nemlig glemt at se 
på de metoder, som de to omtalte forfattere 
bruger, når de undersøger en påstået 
bortførelse. 


Af Ole Henningsen 

Flyvende tallerken landede på Spitbergen. 
Gåden endelig løst? 

Sølvskinnende diskos med plexiglaskabine og 
46 dyser rundt om - Sovjetisk oprindelse? 

Sådan var overskrifterne i den tyske 
avis Saarbrucker Zeitung den 28. juni 1952, 
der bragte en trespaltet historie om den 
nødlandede flyvende tallerken i det arktiske 
område. I mange år har denne beretning 
været genstand for skriverier og visse 
undersøgelser. Ole Jonny Brænne fra 
UFO-Norge har foretaget den hidtil mest 
grundige indsamling af kildemateriale om 
denne sag og udgivet et specialhefte om hele 
historien. Der er herefter ingen form for tvivl: 
Alt peger éntydigt på, at denne hændelse 
aldrig har fundet sted! 

En myte opstår 

Beretningen i Saarbrucker Zeitung fortalte, at 
seks norske jetfly under en øvelse passerede 
Hinlopenstrædet på øgruppen Svalbard, der 
ligger nord for polarcirklen omtrent 930 
kilometer fraTromsø i Norge. Efter forstyrrel¬ 
ser i radiokommunikationen opdagede en af 
piloterne, flyverkaptajn Olaf Larsen, at der på 
isen lå en stærkt skinnende, metallisk skive 
med en diameter på mellem 40 og 50 meter. I 


Forfatterens egen teori er, at ufoer 
befinder sig i en verden parallel til vores, bare 
på en anden frekvens end os almindelige 
jordboere. Elisabeth Werner mener, at når det 
menneskelige øje kun kan se en meget lille del 
af spektret, det synlige lys, så er der masser af 
plads til andre både under den infrarøde del 
og over den ultraviolette. Nogle få mennesker 
har så evnen til at se andet end det synlige 
lys. Det er de få mennesker, der er i stand til 
at se ufoerne. 

Der er sikkert lagt stor energi i hæftet, 
desværre forgæves. Der dukker intet nyt op, 
blot en gang nye boller fra dybfryseren på en 
tredje dags suppe. 

Elisabeth Werner: UFO - nærkontakt i 
Skandinavien, Ken Forlag, 1994, Norge. ISBN 
82-993316-0-9. Hæfte på 80 sider. 

/Flemming O. Rasmussen 


midten sås noget, der lignede resterne af en 
førerkabine. 

Efter at have kredset rundt i området 
en rum tid satte jagerne kursen mod Narvik 
for at rapportere deres fund. Få timer senere 
startede fem store flyvebåde udstyret med 
skiunderstel mod findestedet og landede ved 
den blålige stålskive. 

“Uden tvivl en af de berygtede flyvende 
tallerkener,” mente den norske raketspecialist 
dr. Norsel, som var taget med på turen. 

Artiklen opridsede endvidere, at 
fartøjet var ubemandet. Stålskroget var 
forsynet med 46 automatiske dyser anbragt 
på en ydre ring. Diameteren angives til 48,44 
m. Måleure og instrumenter var forsynet med 
russiske tegn. 

Endvidere nævner artiklen, at den 
fundne skive havde tilstrækkelig plads til at 
kunne medføre atombomber og tilsyneladende 
havde en aktionsradius på 30.000 km og en 
flyvehøjde på over 160 km. 

De norske eksperter mente, at skiven 
var startet i Sovjetunionen og som følge af fejl 
i sender- og modtagerudstyr var nødlandet og 
havareret ved den hårde landing på øen 
Spitsbergen. I slutningen af artiklen står der, 
at fartøjet formentlig blev bragt til den norske 
by Narvik med skib for at blive undersøgt 
nærmere. 


Artiklen var forsynet med initialerne 

J.M.M. 

Nyheden spredes 

Tilsyneladende blev oplysningerne i artiklen 
ikke læst af pressefolk i Skandinavien, da der 
ikke er fundet artikler om sagen i juni og juli 
1952 fra skandinaviske dagblade. 

Sagen dukkede dog op i en anden tysk 
avis, Berliner Volksblatt den 9. juli 1952 med 
oplysningen om, at det drejede sig om en 
“egen-beretning”. Der kan nu ikke have været 
ret meget “egen-beretning” over artiklen, der 
var identisk med teksten i Saarbrucker 
Zeitung den 28. juni 1952. 

Dr. Waldemar Beck fra tidsskriftet 
“Der Flieger” må have læst en af disse to tyske 
aviser, for i tidsskriftets august-udgave 1952 
dukker oplysningerne om Spitsbergen- 
nedstyrtningen op igen i Becks artikel 
“Luftpolitische Monatsshau”. 

Det svenske dagblad Goteborgs- 
Tidningen bragte “Der Fliegers” oplysninger 
den 10. august 1952 og er formentlig den 
første skandinaviske omtale af sagen. På 
dansk kendes historien tilsyneladende først 
fra bladet “Det Rigtige” hen på efteråret, 
nemlig i november-udgaven 1952. Her er det 
også Becks artikel fra Der Flieger, der ligger til 
grund for et mindre afsnit i Børge Rønnes 
artikel med overskriften “Det store spøgeri i 
himmelrummet”. 

Goteborgs-Tidningen refererer den 10. 
august 1952, at Den norske Forsvarsstab 
ikke kender til sagen. Dog siger man også, at 
“Der Flieger” før Anden Verdenskrig var kendt 
som et nøgternt og tilforladeligt tidsskrift. 

Det svenske luftvåben ser ifølge 
Goteborgs-Tidningen også skeptisk på 
historien, selv om man fremhæver, at hvis der 
er tale om en aprilsnar (det må vist være lidt 
uden for sæsonen!), så er den udført 
udmærket, da historiens detaljer viser, at 
skribenten tilsyneladende ved, hvad han taler 
om. Dette udsagn i avisen skal der dog senere 
blive sat et stort spørgsmål ved. 

Historien hviler tilsyneladende nu i en 
tid og dukker så op i amerikaneren Donald E. 
Keyhoes verdensberømte bog, der udkommer i 
USA i 1953. På dansk får den titlen “Flyvende 
tallerkener fra verdensrummet” og udkommer 
på De Unges Forlag i 1954. Beretningen 
gengives med Saarbrucker Zeitung som kilde. 

“Flyvende tallerkener er ingen fabel,” 
påstår et tysk avisudklip, som bringer en 
noget udbygget version af Spitsbergen- 
historien. Mange efterfølgende omtaler af 
beretningen angiver, at dette udklip stammer 


fra en tysk avis ved navn “Stuttgarter 
Tageblatt” den 5. september 1955. 

Men her har man ukritisk skrevet af 
efter hinanden. Mange ufo-interesserede, 
deriblandt undertegnede, har nemlig gennem 
årene forsøgt at opspore denne kilde. Men 
forgæves. Den nævnte avis eksisterer nemlig 
ikke - og har aldrig eksisteret! 

Inden for de senere år har man dog 
fundet ud af, at det er korrekt, at der findes 
en kopi af et avisudklip med ovenfor nævnte 
overskrift. Blot drejer det sig om en tysk avis 
med navnet forkortet som HN, nummer 172, 
dateret den 26. juli 1954. Men man ved endnu 
ikke konkret, hvilken avis det drejer sig om. 

Avisudklippet fortæller om 
undersøgelsesresultater, der er ved at blive 
offentliggjort af en norsk oberst Gemod 
Damhyl, der skulle være chef for en 
undersøgelseskommission fra den norske 
hærs overkommando. Ifølge artiklen fortæller 
oberst Damhyl, at det nødlandede fartøj 
alligevel ikke er sovjetisk. Han understreger, 
at det ikke er bygget af noget land på Jorden. 
Dets bestanddele er fuldstændig ukendte for 
alle involverede fagfolk. 

Det nævnes endvidere, at jagerpilo¬ 
terne løjtnant Brobs og løjtnant Tyllensen 
siden Spitsbergen-hændelsen er blevet indsat 
som specialobservatører i polarområdet. De 
mener i modsætning til amerikanske og andre 
kilder, at flyvende skiver er landet adskillige 
gange i det nordpolare område, fortæller 
artiklen. 

Fra Spitsbergen til Helgoland 

Beretningen om, at norske videnskabsmænd 
er involveret i undersøgelserne af den 
nødlandede flyvende tallerken, dukker hurtigt 
op igen. Denne gang stammer historien fra 
avisen “El Nacional” i Uruguay. Det nævnes, 
at man har en brasiliansk avis som kilde. 

Avisartiklen gengives også i norske 
aviser, der fortæller om den norske dr. Hans 
Larsen Løberg. Han siger, at den tidligere 
nævnte nedstyrtede tallerken ikke blev fundet 
på Spitsbergen men på øen Helgoland. Der er 
tale om en lille tysk ø i Nordsøen, hvor man 
under Anden Verdenskrig bl.a. havde 
ubådsbase. 

Ifølge pressemeldingeme dementerer 
Larsen Løberg, at den nedstyrtede tallerken 
skulle have russiske inskriptioner. Den havde 
en diameter på 91 fod og en tykkelse på 
midten på 70 fod. I rumskibets kontrolrum 
fandt man en lang række knapper, og man 
opdagede, at det bevægede sig ved hjælp af de 
magnetiske kræfter, som holder planeterne på 
plads i verdensrummet (det er da vist noget 


Spitsbergen-myten landet 

nyt!). 

Lige inden for den åbne dør i det 
nedstyrtede rumskib fandt man syv forkullede 
lig. Videnskabsmænd mener, ifølge Larsen 
Løberg, at det drejer sig om mandlige væsener 
i alderen 25-30 år omtrent 1,65 m høje. 

Hokus pokus med navne 

Den norske avis Verdens Gang (VG), der 
offentliggjorde beretningen den 19. december 
1954, fandt åbenbart også historien lidt for 
fantastisk. VG prøvede derfor at finde den 
anførte norske videnskabsmand dr. Hans 
Larsen Løberg, hvis foto var offentliggjort i 
den sydamerikanke avis. Men det lykkedes 
ikke at opspore ham. Alle, som måtte 
formodes at have kendskab til en sådan kendt 
person, var uforstående. Ingen kendte noget 
til ham. 

Heller ingen undersøgelser foretaget af 
tyske ufo-interesserede har frembragt det 
mindste indicium for, at et rumskib på et 
tidspunkt i halvtredserne skulle være 
havareret i nærheden af øen Helgoland. 

Ole Jonny Brænne har foretaget en 
grundig efterforskning for at opspore 
yderligere oplysninger om de militærfolk og 
forskere, som er nævnt af de forskellige kilder. 
Men dette har også været en forgæves 
eftersøgning for alles vedkommende. Ingen 
arkiver, museer eller det norske forsvar har 
kunnet finde frem til oplysninger om én 
eneste af de nævnte personer. 

Flyverkaptajn Olaf Larsen - ukendt! 
Raketspecialist dr. Norsel - ukendt! Oberst 
Gemod Damhyl - ukendt! Løjtnant Brobs - 
ukendt! Løjtnant Tyllensen - ukendt! Dr. 

Hans Larsen Løberg - ukendt! 

Hvad så med beboerne på Spitsber- 
gen? Den norske ufo-forsker har også i 
forbindelse med sine undersøgelser efterlyst 
vidner til den gamle beretning i den lokale 
dagspresse. Uden resultat. Ingen havde lokalt 
hørt noget til nedstyrtningen. 

Beretningen er nonsens 

Naturligt nok har Ole Jonny Brænne også 
interesseret sig for, hvilke flytyper Norge i det 
hele taget rådede over i 1952. Dette spørgsmål 
har også lederen af Arkivet For UFO Forsk¬ 
ning, Anders Liljegren, beskæftiget sig med i 
en redegørelse, der bringes i sin helhed i 
bogen. 

Anders Liljegren konkluderer, at det på 
ingen måde har været muligt for de fly, som 
det norske forsvar rådede over på det 
pågældende tidspunkt, at flyve så langt og 
foretage de beskrevne manøvrer. 


Nordmanden Jon-Ingar Haltuff skrev 
allerede i halvfjerdserne bl.a. til undertegnede, 
at han betragtede sagen som nonsens ud fra 
de oplysninger, som det havde været muligt at 
kontrollere. Han tilføjede, at efter hans 
opfattelse var alene tanken om, at en tysk 
journalist skulle have fået kendskab til eller 
have været til stede ved et hemmeligt møde i 
det norske forsvar, som ingen norske aviser 
vidste noget om, i sig selv helt absurd. 

Det norske forsvar har hele tiden 
benægtet ethvert kendskab til nogen form for 
nedstyrtet objekt på Spitsbergen. Naturligvis 
har den megen omtale og de mange 
forespørgsler til forsvaret bevirket, at man har 
en stor sagsmappe liggende. Journalist Arne 
Børcke, der også har været tilknyttet 
UFO-Norge, gennemgik i halvfjerdserne i 
anden anledning hele arkivmappen uden at 
finde nogen henvisning til et nedstyrtet objekt. 

Ole Jonny Brænne slutter sit arbejde 
med sagen med at konkludere, at historien er 
rent opspind. Selv om der ikke er noget hold i 
sagen, tør han dog godt komme med den 
spådom, at beretningen alligevel vil dukke op i 
masser af artikler og bøger fremover. 

Heldigvis har han haft lejlighed til at 
gøre rede for sine undersøgelser på kongresser 
i udlandet, ligesom hans beretning i en 
forkortet version er publiceret på engelsk. 
Dette kan være medvirkende til at sætte 
denne nedstyrtnings-historie på plads i den 
rigtige kasse fremover: Opklaret svindel! 

Fremragende efterforskning 

Det er et glimrende og ganske nødvendigt 
arbejde, som her er foretaget af vor norske 
kollega, Ole Jonny Brænne, hvis mange 
undersøgelser og indsamling af kildemateriale 
har været meget omfattende. Det er derfor 
umuligt at videregive alle detaljer i i denne 
spegede sag i artikelform her i UFO-Vision. 
Derfor er kun de vigtigste ting i 
begivenhedsforløbet omtalt her. 

Ole Jonny Brænne har i hele sin 
undersøgelsesfase haft opstillet en kronolo¬ 
gisk fortegnelse over samtlige kilder. Han 
efterlyser stadig yderligere kilder, men 
fortegnelsen indeholdt ved trykningen af 
heftet i alt 165 kilder - blot i denne ene sag. 

Læsere, der er interesserede i flere 
detaljer, henvises til Ole Jonny Brænnes 
fremragende specialhefte Spitsbergen-saken 
1952, der er udgivet af UFO-Norge i 1991. 
Adressen er: UFO-Norge, Postboks 1155, 
N-5001 Bergen. Pris kr. 30,00. 

Liv på andre planeter 

Tilhørerne til et ufo-foredrag kan være meget 
delte i deres indstilling til ufo-fænomenemes 
oprindelse. Men spørgsmålene til foredrags¬ 
holderen eller tilhørernes kommentarer efter 
foredraget vil uvægerligt på et tidspunkt dreje 
sig om spørgsmålet om liv andre steder i 
universet. 

Man kan naturligvis have allehånde 
forestillinger om et sådant liv. Måske burde 
man til en start diskutere, hvad man forstår 
ved liv. Hvorvidt der overhovedet kan tænkes 
liv, som vi - indtil videre - ensomme jordboere 
har interesse i at komme i kontakt med, og 
hvorledes en sådan kontakt i givet fald kunne 
etableres. 

Adskillige generationers science fiction 
forfattere har på godt og ondt bidraget 
væsentligt til debatten om livsformer på andre 
planeter. 

Palle Vibe har med en ny bog Mysteriet 
om liv på andre planeter på en letlæst facon 
lagt en del brikker ud til videre leg hos unge 
mennesker i aldersgruppen 12-15 år, som er 
denne bogs målgruppe fra forlagets side. 

Forfatteren omtaler de enkelte planeter 
i vort eget solsystem og deres muligheder 
(eller rettere - umuligheder) for at bære liv, 
som vi kender det. Størst omtale får planeten 
Mars, der er det himmellegeme, der har været 
årsag til de fleste spekulationer i den retning 
gennem tiderne. Naturligvis nævnes det 
berømte Mars-ansigt og pyramider m.v., selv 
om det da også tilføjes, at eksperterne er enige 
om, at disse besynderlige fremtoninger er 
forårsaget af tilfældige spil aflys og skygge. 

Bogen beskæftiger sig også med 
problemet om, hvorvidt livet opstod på Jorden 
eller på forskellig vis blev bragt hertil ude fra 
verdensrummet. 

Når man diskuterer liv, dets udform¬ 
ning og udvikling på en given planet, vil man 


uvægerligt komme ind i en lang række 
vanskelige problematikker. For at 
anskueliggøre i hvert fald nogle få af disse på 
en ret simpel facon forsøger Palle Vibe i sin 
bog at lade læseren gå ind i et slags rollespil, 
hvor man tvinges til at tage stilling til en 
række spørgsmål. Og valgene har konsekven¬ 
ser. Livsformer, der ikke er tilpasset omgivel¬ 
serne, vil som regel hurtigt uddø. 

I et af bogens mindre afsnit fremkom¬ 
mer forfatteren med den tanke, at livsfor¬ 
merne på en varm planet med store søer er 
blevet til store kolonier af såkaldte sivdyr. At 
sivdyrene også er udstyret med afskydelige 
pile og mange andre finesser, gør ikke 
tankeeksperimentet dårligere. De beskrevne 
sivdyr har en fælles rod og opbygger derfor 
også en fælles erfaring, der udnyttes i deres 
videre fysiske udvikling. Om sådanne sivdyr 
også ville være i stand til at udvikle og benytte 
radioer og rumskibe, er nok tvivlsomt - også i 
fantasien. Men det er en pudsig synsvinkel, 
spændende illustreret af Per Erik Hedman. 

Det tjener intet formål at sende 
fremtidige astronauter ud på en længere rejse 
i rummet, hvis ikke man forinden har 
konstateret tilstedeværelsen af intelligent liv 
på planeter i umiddelbar nærhed af Jorden. 
Umiddelbar nærhed kunne i den forbindelse 
måske være 10-15 lysår. En i dag ganske 
uoverskuelig teknisk bedrift, som fremtidens 
rumforskere måske finder løsninger på. Visse 
af disse løsninger ridser Palle Vibe også op i 
sin bog. 

Forfatteren kommer også ind på, at 
den nemmeste måde at skaffe sig vished for 
tilstedeværelsen af intelligensvæsener andre 
steder i universet stadig er via radiotelesko¬ 
per. Der har gennem tiderne være adskillige 
videnskabelige projekter, hvor man har lyttet 
efter tegn på intelligente radiosignaler fra 
verdensrummet. Hidtil forgæves. 

Men forskerne er alligevel adskillige 
gange stødt på signaler, der kunne tydes som 

intelligente radiosignaler ude fra rummet. I 
nogle tilfælde har man fundet mere alminde¬ 
lige - også jordnære - forklaringer på 
signalerne. I andre tilfælde har man ingen 
forklaring kunnet give. Signalerne er dog 
aldrig igen blevet registreret på et senere 
tidspunkt, så man kunne foretage en 
nærmere undersøgelse af dem. 

Liv på andre planeter er et emne, som 
mange har forestillinger om. Min forestilling 
er, at denne bog vil være ganske interessant 
og tankevækkende for den unge læserskare, 
som Palle Vibe primært henvender sig til. 
Andre aldersgrupper må gerne kigge med. 

Palle Vibe: Mysteriet om liv på andre planeter. 
Gyldendal Undervisning 1994, 48 sider, ill., 
kr. 95,00 

/Ole Henning sen 


Mysteriet om havuhyreme 

Den 10. maj 1874 inden solnedgang mødte et 
engelsk dampskib i nærheden af Madras i 
Indien det lille sejlskib “Pearl”. Udkigsmanden 
fik øje på en stor, gråbrun klump, der flød i 
vandoverfladen mellem de to skibe. Det måtte 
være en hval eller måske en stor bunke tang. 
Pludselig lød der et skud. Nogen fra sejlskibet 
havde skudt efter den mærkelige klump i 
vandet. Pludselig bevægede den store klump 
sig. Den svømmede hurtigt hen mod det lille 
sejlskib. Lange slangeagtige arme skød op af 
vandet og viklede sig rundt om skibets 
master. 

Klumpen viste sig at være et levende 
væsen, der kravlede om bord i sejlskibet, der 
langsomt krængede om på siden og begyndte 
at synke. Dampskibet kom til undsætning og 
reddede fem mand af besætningen. Det sidste 
besætningsmedlem forsvandt sammen med 
skibet og havuhyret. 

Mange tror, at beretninger om 
havuhyrer kun er gamle skipperkrøniker, 
men der er nu udkommet en lille bog på 
dansk, der tager sig kærligt af havuhyreme. 
Bogen er for Gyldendal skrevet af cand. 
scient. Lars Thomas og læsepædagogisk 
tilrettelagt for unge mellem 12 og 15 år. 

Lars Thomas gennemgår i sin bog 
mange gamle beretninger om havuhyrer og 
påviser i billeder og tegninger, hvad der kan 
være naturlige årsager til mange af de 
fantastiske historier, som fx tidligere tiders 
sejlivede fortællinger om havfruer. 

Men havuhyreme hører ikke kun 
fortiden til. Også i nutiden berettes med 
mellemrum fra kompetente observatører om 


iagttagelser af havuhyrer. Så sent som i 1976 
opdagede man fra et amerikansk 
havundersøgelsesskib en hidtil ukendt 
kæmpehaj på 750 kilo. 

Som den ægte cryptozoolog han er, 
opfordrer Lars Thomas da også sine læsere til 
at have øjnene med sig, når man er en tur ved 
stranden. Det gælder især dokumentationen. 
Hvis man ser et stort strandet dyr, bør man 
tage billeder af det og underrette Zoologisk 
eller Naturhistorisk Museum - eller Lars 
Thomas selv. Han har i mange år interesseret 
sig for dyr, der enten anses for at være uddøde 
eller som ifølge den etablerede videnskab kun 
findes i folks beretninger. Bogen er gennemsy¬ 
ret af hans stærke engagement i materialet, 
hvilket dog ikke går ud over den saglige 
fremstilling, der er krydret med herlige gamle 
illustrationer. 

Lars Thomas: Mysteriet om Havuhyreme, 
Gyldendal Undervisning 1992, 48 sider, ill., 
kr. 95. Bogen kan desuden fås som bog+bånd. 

/Ole Henning sen 

Gåden fra 1908 

“Jeg sad på verandaen. Pludselig så jeg en 
ildkugle på himlen i nordvestlig retning. Den 
voksede og voksede. Til sidst dækkede den det 
meste af himlen. Det blev brændende varmt, 
og skjorten klæbede til kroppen. Pludselig blev 
himlen mørk, som om det var nat. Samtidig 
hørtes drønet fra en eksplosion. Et kraftigt 
vindstød kastede mig omkuld, hvorefter jeg 
besvimede.” 

Den stille klare morgenstund var med 
ét forandret til et kaos for landarbejderen 
Semjonov i Sibirien den 30. juni 1908. 

Alene datoen vil sikkert fremkalde 
erindringer hos mange læsere om mere eller 
mindre nøgterne skildringer i bøger og 
tidsskrifter af denne sælsomme hændelse. 

“Mysteriet om gæsten fra det ydre rum 
- En videnskabelig gåde fra 1908” handler 
udelukkende om den mystiske tildragelse i 
Sibirien for snart 90 år siden. Bogen er 
baseret på et stort kildemateriale indsamlet 
gennem flere år, ligesom forfatteren har brugt 
megen tid på fremskaffelsen af et stort 
billedmateriale til sin bog. Adskillige af disse 
fotos har ikke tidligere været offentliggjort i 
forbindelse med en dansk omtale af 
hændelsen. 

I et af bogens kapitler kommer 
forfatteren ind på, at det ikke kun var i 
Sibirien, at der skete usædvanlige ting denne 
dag. 


Den 1. juli kunne man i skandinaviske 
dagblade læse om et ejendommeligt 
himmelfænomen. Det var så usædvanligt lyst 
natten i forvejen, at man uden større 
problemer kunne læse avis ved midnatstid. 

Grenå Folketidende berettede herom 
således: 

“Et lysfænomen af sjælden storslået 
virkning kunne iagttages i aftes og langt hen 
på morgenstunden. På den nordlige himmel 
observeredes et lysskær så stærkt, at natten 
blev som den klare dag, og i lysskæret sås en 
vidunderlig dejlig blanding af alle regnbuens 
farver samt de mest forskellige fantastiske 
skyformationer. Samtidig havde himlen mod 
syd et ejendommeligt grågrønt udseende, 
medens bygninger og genstande, hvorpå 
skæret fra nord kastedes, fik en 
spøgelsesagtig hvid farve.” 

Antallet af forklaringer på fænomenet 
var omtrent af samme omfang som antallet af 
de videnskabsmænd, der blev spurgt om 
deres mening. Hver specialist havde tilsynela¬ 
dende sin egen favoritteori. 

Større forandringer på Solens overflade 
med efterfølgende elektriske udladninger i 
Jordens atmosfære fik skylden. Andre mente, 
at der kunne være tale om lysende natskyer, 
der tidligere var observeret i forbindelse med 
store vulkanudbrud. Men den rigtige 
forklaring kom først mange år senere. 

Beretninger om den fantastiske 
eksplosion, der i den sibiriske tajga totalt 
raserede et område på størrelse med Fyn, 
nåede ret hurtigt forskere rundt om. En af 
dem var mineralogen og meteoritforskeren 
Leonid Kulik, der faldt over en historie om en 
kæmpestor j emmeteorit, der skulle være 
styrtet ned i nærheden af toget på den 
Transsibiriske Jernbane. Det viste sig senere, 
at der slet ikke var hold i denne beretning, 
men Kuliks interesse var alligevel mere end 
vakt. 

Selv med en statslig interesse i den 
formodede kæmpe klump j em i det øde 
område skulle der dog gå mere end 13 år, før 
han under store besværligheder fik mulighed 
for at gennemføre sin første ekspedition til det 
sted, hvor den mystiske eksplosion måtte 
have fundet sted. 

Helt frem nåede han ikke i første 
omgang, men han fik talt med så mange 
lokale tungisiske øjenvidner, at han nogen¬ 
lunde kunne stedfæste det område, hvor han 
på et senere tidspunkt håbede at finde den 
store j emmeteorit. 

Tilsyneladende var ingen mennesker 
blevet dræbt, da eksplosionen skete. Alle 
vidneudsagn pegede mod et sted nordvest for 


den lille handelsstation Vanavara i nærheden 
af floden Stenede Tunguska, hvor træerne i et 
stort område var faldet omkuld. Det var også 
her, at huse var blevet knust, nomadernes 
telte blæst omkuld og rensdyr dræbt i 
tusindvis, ligesom en voldsom skovbrand 
havde hærget i flere dage. 

Det var ikke nogen let opgave for 
Kuliks ekspedition at færdes i det uvejsomme 
område, der om vinteren hærges af snestorme 
og ulidelig kulde og om sommeren er et pløre 
og ælte med milliarder af sultne myg. Selv 
skørbug, søfolkenes gamle plage, måtte hans 
senere ekspeditioner døje med. 

Det blev gennem årene til i alt fem 
ekspeditioner for Leonid Kuliks vedkom¬ 
mende, inden han døde i tysk krigsfangelejr 
under Anden Verdenskrig. 

Kulik fandt aldrig stumper af den 
meteorit, som efter hans opfattelse burde ligge 
begravet i nærheden af Stenede Tunguska. 
Men han gjorde mange værdifulde iagttagelser 
og indsamlede et stort videnskabeligt 
materiale, som andre forskere kunne bygge 
videre på senere. 

De kæmpemæssige skadevirkninger 
efter atombomberne over Hiroshima og 
Nagasaki ved afslutningen af Anden Verdens¬ 
krig fik en russisk forfatter til at fabulere over 
Tunguska-katastrofen. I en bog beskrev han 
således, hvorledes et atomdrevet rumskib fra 
Mars under en tur til Jorden fik 
kølingsproblemer med motoren, og af 
besætningen blev styret ud over det øde 
Sibirien, hvor det eksploderede. Teorien har 
dog aldrig kunnet understøttes videnskabeligt 
fx af usædvanlig høj radioaktivitet i området 
og blev derfor heller aldrig til andet end en 
kuriositet i kildematerialet. 

I virkeligheden var det formentlig en 
stor snebold, der så uventet og voldsomt 
gjorde sin entré denne sommermorgen; nemlig 
en komet! 

Langt den overvejende del af de 
forskere, der gennem de seneste årtier seriøst 
har beskæftiget sig med tildragelsen i 
Tunguska, er nu overbevist om, at det ikke 
var en meteorit, men i virkeligheden en 
kometkeme på et par hundrede meter i 
diameter, der med stor hastighed ramte 
Jordens atmosfære. Her fordampede den og 
forårsagede en kraftig chokbølge i 
atmosfæren. 

Beretninger fortæller, at braget kunne 
høres mindst 800 km væk, og chokbølgen blev 
af barometre og seismografer registreret 
løbende rundt om Jorden to gange. 

Kometens endeligt i nærheden af 
Stenede Tunguska giver også “de hvide 

nætter” over Skandinavien natten i forvejen 
mening. Kometens nedslag om morgenen kl. 
07.17 lokal tid foregik efter alle 
øjenvidneberetninger og senere beregninger 
fra sydøst mod nordvest. Men dens hale og 
korona pegede bort fra Solen dvs. i nordvestlig 
retning mod Skandinavien. Med en tidsforskel 
på syv timer er der derfor ikke længere nogen 
tvivl om, at støvpartikler fra halen og 
koronaen ramte atmosfæren over Skandina¬ 
vien ved midnatstid og fra stor højde 
reflekterede Solens lys. Dette gjorde især 
denne nat meget lys til stor undren for alle 
natteravne. 

Med en udløst energi svarende til 600 
Hiroshimabomber ville konsekvenserne have 
været ret uoverskuelige, hvis kometen havde 
været en lille smule senere på vej. Nu ramte 
kometen heldigvis denne gang et ubeboet 
område. Ellers havde denne bog måske ikke 
været skrevet af en skandinav. 

På trods af, at forfatteren sin 
målgruppe in mente med hård hånd har 
måttet skære i sit kildemateriale, kan andre 
aldersgrupper have udbytte af denne saglige 
fremstilling af historien - ikke mindst takket 
være bogens mange gode illustrationer. Den 
er endvidere spændende læsning for de 
mange, der gennem årene har fulgt de 
forskellige teorier om Tunguska-katastrofen. 

Kim Møller Hansen: Mysteriet om gæsten fra 
det ydre rum - En videnskabelig gåde fra 
1908, Gyldendal Undervisning 1992, 48 sider, 
illustreret, kr. 95. Bogen kan desuden fås 
som bog+bånd. 

/Ole Henningsen 

Spøgelseskatte - og andre 
uhyrer 

Mysteriet om spøgelskattene skrevet af Per 
Borgaard er et af de mange bind i Gyldendals 
serie om mysterier og fænomener. Den er 
specielt henvendt til børn (de 12-15 årige), 
men andre aldersgrupper kan sagtens få 
udbytte af at læse den. Det skyldes ikke 
mindst, at den er det eneste samlede, der er 
skrevet på dansk om danske spøgelseskatte, 
og det vtl især sige den jyske puma. 

Den jyske puma er egentlig et lige så 
forkert udtryk som Exmoor-uhyret, for det 
giver indtryk af, at det drejer sig om ét enkelt 
dyr. Og som kortet på side 15 i Mysteriet om 
spøgelseskattene tydeligt viser, kan det 
umuligt kun dreje sig om et enkelt dyr. Der er 
blevet set mystiske katte i Jylland i mindst 25 
år, og på steder så langt fra hinanden som 


Thy Klitplantage og Frøslev. 

Det meste af bogen er en historisk 
gennemgang af de jyske spøgelseskatte. Det 
giver et godt overblik over tingene i Jylland, 
men jeg savner nu alligevel lidt mere materiale 
fra resten af landet. Der er nemlig blevet set 
betydeligt flere spøgelseskatte, end bogen 
giver indtryk af. Det havde heller ikke gjort 
noget, om der var blevet gjort lidt mere ud af 
spøgelseskatte uden for Danmarks grænser. 
Det havde givet et helt anderledes billede af, 
hvor udbredt disse dyr egentlig er. 

Det er dog altsammen kun detaljer. 
Mysteriet om spøgelseskattene er en glimrende 
introduktion til disse spændende dyr. Og det 
er en god ide, at forskellige folk har fået lov til 
at præsentere deres mening om dyrene. 

Det eneste virkeligt svage afsnit i bogen 
er den afsluttende gennemgang af mulige 
forklaringer. Det er alt for kortfattet. Jeg 
synes godt, at forfatteren kunne have gjort lidt 
mere ud af baggrunden for de enkelte 
forklaringer. Det kan fx godt være, at 
spøgelseskattene er dyr, der er stukket af fra 
fangenskab, men hvor mange af den slags dyr 
er der egentlig i fangenskab i Danmark? Og 
hvor nemt, eller rettere hvor svært, ville en 
stor kat egentlig have ved at klare sig i 
Danmark? 

Spøgelseskatte er et meget spændende 
emne, men af en eller anden grund er der ikke 
ret mange, der har haft tid eller lyst til at 
skrive noget om dem. Der findes dog alligevel 
nogle få bøger, der er et nærmere bekendt¬ 
skab værd. 

Den afgjort bedste bog, er den engelske 
zoolog Karl Shukers Mystery Cats of the 
World, Robert Hale 1989. Den er noget nær 
altomfattende, saglig, og alligevel spændende 
læsning. 

Så har englænderen Di Francis skrevet 
ikke mindre end tre bøger om spøgelseskatte: 
Cat Country, David & Charles 1983; The Beast 
ofExmoor, Jonathan Cape 1993 og My 
Highland Kellas Cats, Jonathan Cape 1993. 
Det er for så vidt ganske spændende bøger, 
men de bør tages med adskillige gran salt. 
Forfatterinden har mange meget mærkelige 
ideer, og har en tendens til at undre sig meget 
over, hvorfor andre ikke kan se det geniale i 
hendes tanker. Der er mange nyttige 
oplysninger i bøgerne, hvis man vil studere 
spøgelseskatte nærmere, men de er også 
meget trættende at læse. 

Der findes også to små bøger specielt 
om Exmoor-uhyret, skrevet af to beboere i 
området. Den ene er Trevor Beers The Beast of 
Exmoor, Countryside Publications 1988. Den 
anden Nigel Brierlys They stalk by night, Yeo 


Valley Productions 1989. De er begge ganske 
udmærkede, men også temmelig kortfattede. 

På dansk er der to bøger om 
spøgelseskatte. Den ene er Per Borgaards, den 
anden er min egen Jagten på Exmoor-uhyret, 
Andersen Bogservice 1992. Det er et lille 


hæfte om resultaterne af Operation Exmoor, 
en ekspedition til Exmoor i 1990, hvor syv 
danskere var på jagt efter Exmoor-uhyret. 

/Lars Thomas 

